MALTA DEBATES TAL-KAMRA TAD-DEPUTATI (Rapport Ufficjali u Rivedut) IT-TMIEN PARLAMENT Seduta Nru. 213 It-Tlieta, 5 ta' Mejju, 1998 Stampat fl-Uffiċċju ta' l-Iskrivan Kamra tad-Deputati MALTA Prezz Lm1 IT-TMIEN PARLAMENT Seduta Nru. 213

It-Tlieta, 5 ta' Mejju, 1998

Il-Kamra tad-Deputati ltaqghet fil-Kamra tal-Parlament, il-Palazz, il-Belt Valletta, fid-6.10 p.m.

Talba

SEDUTA NRU.

It-Tlieta, 5 ta' Mejju, 1998

WERREJ MINUTI 687

KOMUNIKAZZJONI TA' MADAM SPEAKER 687

MISTOQSIJIET-TWEĠIBIET ORALI 687

TQEGĦID TA' KARTI 693

ORDNIJIET TAL-ĠURNATA ABBOZZ TA' LIĠI DWAR IS-SIGURTA' FL-AJRUPORTIJIET U FL-AVJAZZJONI ĊIVILI (IT-TIENI QARI) AIRPORTS AND CIVIL AVIATION (SECURITY) BILL (SECOND READING) 694

INFORMAZZJONI TA' MADAM SPEAKER 711

AĠĠORNAMENT 711

MISTOQSIJIET GĦAL TWEĠIBIET ORALI MWIEĠBA BIL-MIKTUB 716

MISTOQSIJIET GĦAL TWEĠIBIET BIL-MIKTUB 733

MINUTI

Il-Minuti tas-Seduta Nru. 212 li saret fl-4 ta' Mejju, 1998 ġew konfermati.

KOMUNIKAZZJONI TA' MADAM SPEAKER

MADAM SPEAKER (Onor. Myriam Spiteri Debono): Inqiegħed fuq il-Mejda tal- Kamra:

Rapport dwar id-99 Konferenza ta' l-Inter-Parliamentary Union li saret f'Windhoek, in-Namibia, bejn is-6 u l-11 ta' April 1998.

MISTOQSIJIET-TWEĠIBIET ORALI

FORTIZZI/TORRIJIET

L-ONOR.

AUSTIN GATT (f'isem l-Onor.

Ċensu Galea) staqsa lill- Ministru għax-Xogħlijiet Pubbliċi u Kostruzzjoni: Jista' l-Ministru jagħti tagħrif dwar kemm hu n-numru ta' fortizzi u torrijiet li huma mikrija lill- privat?

F'kull każ, x'inhu l-użu li qed isir minn dawn il-fortizzi jew torrijiet?

Kemm-il fortizza jew torri kellha l-kera tagħha li għalqet fil- perijodu ta' bejn l-1 ta' Novembru ta' l-1996 u t-28 ta' Frar ta' l-1998?

X'sar f'dawn il-każijiet?

ONOR.

JOE MIZZI (Ministru mingħajr Portafoll fi ħdan l-Uffiċċju tal-Prim Ministru) (f'isem il-Ministru għax-Xogħlijiet Pubbliċi u Kostruzzjoni): Qed inqiegħed fuq il-Mejda tal-Kamra l-informazzjoni mitluba mill-Onor.

Interpellant.

MADAM SPEAKER: L-Onor.

Gatt, mistoqsija supplimentari.

ONOR.

AUSTIN GATT: Billi ħafna minn dawn il-fortizzi u torrijiet għandhom ċertu valur storiku u arkitettoniku, jista' l-Ministru jgħidilna jekk hijiex il-policy tal-Gvern li hekk kif jiskadi l-perijodu li fih tkun saret il-kirja jerġa' jeħodhom f'idejh, anke biex is-settur tat-turiżmu jkompli jissaħħaħ?

MADAM SPEAKER: Il-Ministru Mizzi.

ONOR.

JOE MIZZI: Madam Speaker, m'għandix din l-informazzjoni quddiemi u għalhekk nitlob lill-Onor.

Interpellant biex jagħmel mistoqsija bil- miktub.

WSC - BOREHOLES

L-ONOR.

AUSTIN GATT (f'isem l-Onor.

Censu Galea) staqsa lill- Ministru għax-Xogħlijiet Pubbliċi u Kostruzzjoni: B'riferenza għar- risposta għall-mistoqsija parlamentari numru 13073, jista' l-Ministru jagħti tagħrif dwar kemm-il borehole ġiet approvata li titħaffer mill-WSC bil-proċedura indikata f'dik ir-risposta?

Kemm ilha tiġi wżata mill-WSC il- proċedura indikata?

F'liema lokalita' jinsabu dawn il-boreholes?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): Ħarġu permessi għall-boreholes kif ġej:

|1995 | |3 |Fulija |Dipartiment ta' | | | |l-Ambjent | |1 |San |Park Towers | | |Ġiljan | | |1 |Kemmuna |Telemalta | |1 |Buġibba |Hyperion Hotel | |1 |Salina |Coastline Hotel | |1 |Tigne' |Fortina Hotel | |1 |San |National | | |Luċjan |Aquaculture Centre| |1996 | |2 |Floriana |Excelsior Hotel | |3 |San |Dragonara | | |Ġiljan | | |11 |Pembroke |Bay Point u | | | |Corinthia San Ġorġ| |1997 | |2 |Sliema |Holiday Inn Crowne| | | |Plaza | |5 |San |Hilton Development| | |Ġiljan | | |2 |San Pawl |Sealand Ltd. | |1998 | |2 |Magħtab |Ministry for | | | |Public Works & | | | |Construction |

Dawn il-boreholes tħaffru f'distanza ta' ftit metri 'l bogħod mill-kosta għall-ilma baħar.

BIDNIJA - PROVVISTA TA' ILMA

L-ONOR.

AUSTIN GATT (f'isem l-Onor.

Edwin Vassallo) staqsa lill- Ministru għax-Xogħlijiet Pubbliċi u Kostruzzjoni: Jista' l-Ministru jieħu passi biex tiġi rranġata l-problema li għandhom ir-residenti fl-inħawi magħrufa bħala Tal-Verdala fil-Bidnija, li mhux qed ikollhom pressa ta' ilma la matul il-ġurnata u lanqas bil-lejl?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): Il-Korporazzjoni għas-Servizzi ta' l-ilma ma rċeviet l-ebda ilment dwar nuqqas ta' ilma fl-inħawi Tal-Verdala, fil-Bidnija, u meta saret spezzjoni fuq il-post irriżulta li l-pressa ta' l-ilma f'din il- lokalita' hija sodisfaċenti ħafna.

MADAM SPEAKER: L-Onor.

Galea Pace, mistoqsija supplimentari.

ONOR.

VICTOR GALEA PACE: Billi issa ħarġu r-rati l-ġodda tad-dawl u l- ilma, il-bdiewa se jkollhom garanzija li se jibda jkollhom pressa ta' l- ilma tajba?

Jista' l-Ministru jgħidilna wkoll jekk il-branch tal- Korporazzjoni għas-Servizzi ta' l-Ilma li hemm fid-distrett konċernat hijiex armata kif suppost?

MADAM SPEAKER: Il-Ministru Mizzi.

ONOR.

JOE MIZZI: Safejn naf jien il-pressa ta' l-ilma ma tinħadimx bil- computer!

Jiġifieri ma tistax tingħata garanzija li meta l-konsumaturi se jibdew jiġu ċċarġjati r-rati l-ġodda tad-dawl u ta' l-ilma, dawn se jkollhom pressa ta' l-ilma tajba.

ONOR.

VICTOR GALEA PACE: Imma l-flus il-gvern qed jeħodhom, mhux hekk?

ONOR.

JOE MIZZI: Dik ovvja!

Jekk il-konsumatur m'huwiex sodisfatt bil- pressa ta' l-ilma jista' jirrapporta lid-dipartiment ħalli jittieħdu l- passi neċessarji.

KUNSILLI LOKALI - XOGĦLIJIET

L-ONOR.

AUSTIN GATT (f'isem l-Onor.

Edwin Vassallo) staqsa lill- Ministru għax-Xogħlijiet Pubbliċi u Kostruzzjoni: B'riferenza għall-memo mibgħuta lid-district officers mill-Perit Charles Cassar fit-13 ta' April, 1998 dwar xogħlijiet konnessi mal-kunsilli lokali, jista' l-Ministru jgħid kemm se jiffranka flus il-ministeru ladarba l-materjal konness ma' l- ordnijiet ta' xogħol li se jordnaw il-kunsilli lokali issa jrid jinxtara minnhom stess?

Jista' l-Ministru jgħid jekk għadux tal-fehma li l-materjal, ladarba jinxtara fi kwantita', għandu jinxtara bi prezz orħos milli kieku jinxtara ftit ftit, ħalli b'hekk il-kunsilli lokali jkunu jistgħu jagħmlu iktar b'inqas?

Jista' l-Ministru jgħid ukoll jekk il-materjal li qed jintuża f'xogħol konness ma' l-isteering committee, li qed jaħdem fuq il-proġett ta' Marsascala, Birżebbuga u Marsaxlokk, huwiex qed jinxtara mill-isteering committee?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): L-esperjenza ta' erba' snin xogħol għall-kunsilli lokali wriet li jeżistu nuqqasijiet ta' kontroll fuq il-materjal u l-ġbir ta' flus, u għalhekk ġie deċiż li l-materjal jinxtara mill-kunsilli lokali stess għax b'dan il-mod il-klijent ikun f'pożizzjoni aħjar biex jikkontrolla l-kwalita' u l-kwantita'.

Fil-fatt diġa' hemm kunsilli lokali li qed jixtru l-materjal meħtieġ huma stess.

Ix-xogħol li qed isir fis-south qiegħed isir mill-gvern stess, li f'dan il-każ huwa wkoll il-klijent, u għaldaqstant il-materjal qed jinxtara minnu stess.

MADAM SPEAKER: L-Onor.

Galea Pace, mistoqsija supplimentari.

ONOR.

VICTOR GALEA PACE: Peress li kunsill lokali jixtri ammont limitat ta' materjal, ma jaħsibx il-Ministru li l-ispiża tiġi orħos jekk id- dipartiment jixtri l-materjal kollu hu?

MADAM SPEAKER: Il-Ministru Mizzi.

ONOR.

JOE MIZZI: Huwa veru li bis-sistema li qed isemmi l-Onor.

Interpellant il-materjal jiġi orħos pero' l-materjal irid ikun tajjeb ukoll u, kif għidt fir-risposta, l-esperjenza wriet li b'din is-sistema jkun hemm nuqqas ta' kontroll fuq il-materjal u l-ġbir ta' flus.

MADAM SPEAKER: L-Onor.

Gatt.

ONOR.

AUSTIN GATT: Jiġifieri l-Ministru qed jikkonferma li tant kien hemm ilmenti fuq il-materjal li kien qed jiġi pprovdut, li issa l-gvern qata' qalbu li jixtri l-materjal hu u qed jitlob li jixtruh il-kunsilli lokali?

MADAM SPEAKER: Il-Ministru.

ONOR.

JOE MIZZI: Jien qed ngħid biss li b'dik is-sistema kien hemm nuqqas ta' kontroll fuq il-materjal u l-ġbir ta' flus.

L-ilmenti kienu jsiru biss għal dawn ir-raġunijiet.

MADAM SPEAKER: L-Onor.

Gatt.

ONOR.

AUSTIN GATT: Imma hawnhekk qegħdin naqblu li n-nuqqas ta' kontroll fuq il-materjal kien ġej mill-fatt li l-materjal kien qed jinxtara mill- gvern, għaliex kieku ma kienx hemm għalfejn tinbidel is-sistema u jibdew jixtru l-materjal il-kunsilli lokali.

MADAM SPEAKER: Il-Ministru.

ONOR.

JOE MIZZI: Jiena ma jirriżultalix li hu hekk.

MADAM SPEAKER: L-Onor.

Gatt.

ONOR.

AUSTIN GATT: Jekk lill-Ministru ma jirriżultalux li hu hekk, allura nistaqsi jien min kien jixtri l-materjal qabel ma bdew jixtruh il- kunsilli lokali?

MADAM SPEAKER: Il-Ministru.

ONOR.

JOE MIZZI: In-nuqqas ta' kontroll fuq il-materjal u l-ġbir ta' flus ma kienx ġej mill-fatt li l-materjal kien qed jiġi provdut mill-gvern, kif qed jgħid l-Onor.

Interpellant.

MADAM SPEAKER: L-Onor.

Galea Pace.

ONOR.

VICTOR GALEA PACE: Dan ifisser li l-kunsilli lokali jistgħu jixtru mingħand il-privat?

MADAM SPEAKER: Il-Ministru.

ONOR.

JOE MIZZI: Jien naħseb li sakemm il-kunsilli lokali ma jiksrux il- kondizzjonijiet li għandhom, jistgħu jużaw il-flus tagħhom kif iridu.

MADAM SPEAKER: L-Onor.

Spiteri, mistoqsija supplimentari.

ONOR.

LINO SPITERI: Qed nifhem sewwa li r-regolamenti nbidlu b'tali mod li issa l-kunsilli lokali qegħdin jixtru l-materjal huma direttament mingħand min jidhrilhom li jista' jissupplixxi l-aħjar?

Naturalment dawn iridu jixtru mingħand il-privat għaliex il-gvern ma jipproduċix materjal ta' din l-kwantita'.

Imma jekk inhu hekk, kienet x'kienet ir-raġuni li wasslet għal dan l-arranġament - s'intendi bilfors li kien hemm raġuni li nħasset li hija valida u loġika biex sar hekk - ma jaħsibx il-Ministru li għandha ssir iktar riflessjoni fil-kontest tal-punt li diġa' ssemma min- naħa l-oħra, jiġifieri li jekk wieħed jixtri in bulk jista' jieħu prezz aħjar?

Inkella se niġu f'sitwazzjoni fejn kull kunsill lokali mit-43 kunsill lokali li għandna jagħmel ordni għalih - jiena ngħidlu salami purchasing! - u żgur li l-materjal ma jeħduhx bl-istess prezz li jixtrih il- gvern.

Jekk il-gvern ma jistax jixtri l-materjal kollu hu, almenu għandha tiġi kkonsidrata sistema fejn għall-ewwel il-kunsilli lokali jibdew jixtru fuq bażi distrettwali għax għallinqas il-prezz li jintalab mis-supplier ikun irħas jekk kemm-il darba kull kunsilli jixtri l-materjal hu.

Qed ngħid dan iktar bħala suġġeriment milli għaliex nistenna li l- Ministru se jagħtini tweġiba dettaljata.

MADAM SPEAKER: Il-Ministru.

ONOR.

JOE MIZZI: Jien ħadt nota ta' dak li qal l-Onor.

Interpellant u nwiegħdu li se ngħaddi dan is-suġġeriment lill-ministru konċernat.

MADAM SPEAKER: L-Onor.

Gatt.

ONOR.

AUSTIN GATT: Biex norbot ma' dak li qed jgħid l-Onor.

Spiteri, li għandu ammont kbir ta' validita', ikun tajjeb jekk wieħed jgħid li s- sistema li qed jirriferi għaliha hu diġa' qiegħda tiġi wżata minn diversi kunsilli lokali.

Fil-fatt fl-Att ta' l-1993 dwar Kunsilli Lokali hemm provision li tgħid li l-kunsilli lokali jistgħu jiftehmu biex jixtru s- supplies u jagħtu s-servizzi b'mod konġunt minflok b'mod individwali.

Fil- fatt, diversi kunsilli lokali, kemm f'Malta kif ukoll f'Għawdex, ingħaqdu flimkien biex jagħmlu kemm purchases kif ukoll jipprovdu servizzi.

GĦalhekk filwaqt li s-sistema li qed isemmi l-Onor.

Spiteri għandha tiġi nkoraġġita, din hija xi ħaġa li ilha teżisti.

Nafu, Madam Speaker, li x-xogħol li jagħmel il-gvern lill-kunsilli lokali huwa regolat permezz ta' kuntratt li jsir bejn il-kunsilli lokali u d- dipartiment tax-xogħlijiet fejn il-gvern jintrabat li jipprovdi l-materjal u x-xogħol b'ċerti rati.

GĦalhekk peress li issa nbidlu t-termini ġenerali tal-kuntratt, jista' l-Ministru jgħidilna jekk dan it-tibdil sarx wara li saru xi diskussjonijiet ma' l-assoċjazzjoni tal-kunsilli lokali?

Il- Ministru ma jidhirlux li qabel ma l-gvern ibiddel unilateralment kuntratti li ilhom jeżistu għal numru ta' snin u li jirregolaw ix-xogħol bażiku li jagħmlu l-kunsilli lokali, għandhom isiru diskussjonijiet sħaħ dwar ir- riperkussjonijiet li dan it-tibdil se jġib miegħu?

MADAM SPEAKER: Il-Ministru.

ONOR.

JOE MIZZI: Madam Speaker, jien m'iniex f'pożizzjoni li nirrispondi għal din id-domanda u għalhekk nitlob lill-Onor.

Gatt biex jagħmel din il- mistoqsija bil-miktub ħalli l-ministru konċernat ikun jista' jagħtih it- tweġiba neċessarja.

BIDNIJA - PROVVISTA TA' ILMA

L-ONOR.

AUSTIN GATT (f'isem l-Onor.

Edwin Vassallo) staqsa lill- Ministru għax-Xogħlijiet Pubbliċi u Kostruzzjoni: Jista' l-Ministru jieħu passi biex ir-residenti fit-triq magħrufa bħala Tal-Verdala, fil-Bidnija, ikollhom pressa ta' ilma matul il-ġurnata peress li minn meta ġew irranġati xi pajpjiet għall-ilma tal-Wardija, ir-residenti msemmija spiċċaw mingħajr ilma?

ONOR.

JOE MIZZI (f'isem il-Ministru għax-Xogħlijiet Pubbliċi u Kostruzzjoni): Il-Korporazzjoni għas-Servizzi ta' l-ilma wettqet l- ispezzjoni fl-inħawi Tal-Verdala, il-Bidnija, u rriżulta li l-pressa hija sodisfaċenti ħafna.

Ix-xogħlijiet li saru fil-Wardija ma affettwawx il- pressa ta' l-ilma fl-inħawi msemmija, peress li dawn iż-żewġ lokalitajiet huma distinti minn xulxin f'dak li għandu x'jaqsam mal-provvista ta' l- ilma.

MADAM SPEAKER: L-Onor.

Galea, mistoqsija supplimentari.

ONOR.

CENSU GALEA: Madam Speaker, x'għamlet il-Korporazzjoni għas- Servizzi ta' l-Ilma ma nafx pero' dan ftit huwa rilevanti.

Jista' għalhekk il-Ministru jara li r-residenti li joqgħodu fl-inħawi magħrufa bħala Tal- Verdala ġewwa l-Bidnija jkollhom pressa ta' l-ilma sodisfaċenti matul il- ġurnata?

MADAM SPEAKER: Il-Ministru Mizzi.

ONOR.

JOE MIZZI: Skond ir-risposta għall-mistoqsija parlamentari oriġinali, il-Korporazzjoni għas-Servizzi ta' l-Ilma qiegħda tgħid li l- pressa ta' l-ilma fl-inħawi msemmija hija sodisfaċenti ħafna.

Pero' jien se nerġa' nitlob lill-ministru konċernat jindaga iktar fil-fond dwar dan il- każ.

MADAM SPEAKER: L-Onor.

Galea Pace, mistoqsija supplimentari.

ONOR.

VICTOR GALEA PACE: Jista' l-Ministru jgħid jekk il-Korporazzjoni għas-Servizzi ta' l-Ilma hijiex qiegħda tirċievi xi rapporti dwar nuqqas ta' pressa?

MADAM SPEAKER: Il-Ministru Buhagiar.

ONOR.

CHARLES BUHAGIAR (Ministru għax-Xogħlijiet Pubbliċi u Kostruzzjoni): Żgur li fil-każ tal-Bidnija, il-Korporazzjoni għas-Servizzi ta' l-Ilma ma rċeviet l-ebda rapport.

MADAM SPEAKER: L-Onor.

Galea.

ONOR.

CENSU GALEA: Madam Speaker, jista' l-Ministru jikkonferma li l- Korporazzjoni għas-Servizzi ta' l-Ilma rċeviet rapporti li matul dawn l- aħħar tliet ġimgħat il-provvista' ta' l-ilma f'San Pawl il-Baħar inqatgħet għal diversi drabi, anke llum stess.

MADAM SPEAKER: Il-Ministru.

ONOR.

CHARLES BUHAGIAR: Ovvjament jiena ma nkunx naf fejn ikun hemm qtugħ ta' ilma ġurnata b'ġurnata imma jekk l-Onor.

Interpellant hekk jixtieq, nista' nindaga iktar fil-fond dwar il-każ u nagħtih risposta iktar tard.

AWTORITA' NAZZJONALI TAX-XOGĦOL - APPELLI

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jindika kemm saru appelli quddiem l-Awtorita' Nazzjonali tax-Xogħol minħabba qtugħ mir-reġistrazzjoni għax-xogħol fi Frar ta' l- 1998?

Kemm inqatgħu appelli fl-istess perijodu?

Kemm minn dawn kienu konferma tad-deċiżjoni ta' l-ETC u kemm le?

ONOR.

EDWIN S. GRECH (Ministru tal-Ħarsien Soċjali): Fi Frar ta' l-1998 l-Awtorita' Nazzjonali tax-Xogħol irċeviet 31 appell minħabba qtugħ mir- reġistrazzjoni għax-xogħol.

Ta' min jgħid ukoll li fi Frar ta' l-1998 ġew deċiżi 47 appell minħabba qtugħ mir-reġistrazzjoni għax-xogħol u dawn ġew deċiżi kif se ngħid:

Konferma 20 Mhux konferma 17 Preskritti 4 Abbandunati 4 Sine die 2

MADAM SPEAKER: L-Onor.

Gatt, mistoqsija supplimentari.

ONOR.

AUSTIN GATT: Peress li ċ-ċifri li qed jiġu ppubblikati xahar wara l-ieħor qegħdin juru li n-numru ta' nies qiegħed dejjem jikber - fil-fatt il-bieraħ ħarġet ċifra li turi li fi Frar biss bdew jirreġistraw għax- xogħol 975 persuna - ma jaqbilx il-Ministru li bħalissa hawn kriżi fil- kreazzjoni ta' postijiet ġodda tax-xogħol?

Jista' l-Ministru jgħidilna x'politika qed iħaddem il-ministeru tiegħu biex jiżdiedu l-postijiet tax- xogħol għall-ħaddiema tagħna?

MADAM SPEAKER: Il-Ministru.

ONOR.

EDWIN S. GRECH: Madam Speaker, l-Onor.

Interpellant huwa misinformed ħafna f'dan ir-rigward għaliex ma teżisti l-ebda kriżi fil- kreazzjoni ta' postijiet ġodda ta' xogħol.

Tant hu hekk li f'dawn l-aħħar erba' xhur in-numru ta' persuni qegħda naqas u dan qed ikun persistenti xahar wara l-ieħor.

Nittama li matul ix-xhur li ġejjin inkomplu mexjin f'din id-direzzjoni.

Jiena llum se nerġa' naqra ċ-ċifri kollha, allavolja wara li nagħtihomlu xorta jerġa' joħroġ b'xi informazzjoni ħażina.

GĦalhekk nispera li l-Onor.

Interpellant jistorja l-informazzjoni li se nagħtih fil-computer, sabiex ma jerġax jagħmel żbalji bħal dawn.

(Interruzzjonijiet) Huwa skorrett li tgħid li hawn xi kriżi.

Nassigurak li la hawn kriżi fil-qasam tax-xogħol u lanqas fl-ebda qasam ieħor.

Filwaqt li f'Diċembru tas-sena l-oħra l-qgħad tela' għal 7,149, f'Jannar ta' din is-sena dan in-numru niżel għal 7,135, jiġifieri niżel b'persentaġġ ta' 0.19%.

Imbagħad fi Frar, dan in-numru niżel għal 7,089, jiġifieri niżel b'persentaġġ ta' 0.6%.

(Interruzzjonijiet)

MADAM SPEAKER: Jekk jogħġobkom, m'hemmx interruzzjonijiet.

ONOR.

EDWIN S. GRECH: Madam Speaker, illum lill-Onor.

Interpellant qed nagħtih patafjun ta' informazzjoni.

Issa nispera li dan il-materjal juzah.

F'Marzu reġa' naqas bi 22, jiġifieri naqas b'persentaġġ ta' 0.3% u f'April - din l-informazzjoni għadha m'hijiex uffiċjali imma hija tajba - il-qgħad niżel b'234, jiġifieri naqas b'persentaġġ ta' 3.3%.

GĦalhekk b'kollox f'dawn l-erba' xhur il-qgħad niżel b'4.4%, jiġifieri b'total ta' 316.

Allura fejn hi l-kriżi li qiegħda tara l-oppożizzjoni?

MADAM SPEAKER: L-Onor.

Lino Spiteri, mistoqsija supplimentari.

ONOR.

LINO SPITERI: Irrispettivament min-numru ta' dawk li qegħdin jirreġistraw għaliex dak jitla' u jinżel skond ċirkostanzi li mhux dejjem ikunu taħt l-influwenza tal-gvern - u dan l-oppożizzjoni tafu biżżejjed għaliex il-qgħad ilu on an upward trend għal dawn l-aħħar sentejn u nofs, minn sena qabel inbidel il-gvern - japprezza l-Ministru li l-maġġoranza ta' dawk li qed jirreġistraw għax-xogħol hija kif kienet meta nbidel il-gvern f'Ottubru, 1996, jiġifieri ta' nies bla sengħa li m'humiex flessibbli biżżejjed biex isibu xogħol ieħor ġaladarba jitilfu x-xogħol?

Illum il- problema nazzjonali iktar tirrigwarda l-kompożizzjoni ta' dawk li qed jirreġistraw għax-xogħol milli n-numru ta' nies qegħda.

GĦalhekk japprezza l-Ministru li f'kontest bħal dan għandha ssir reviżjoni fundamentali - wara kollox ma nafx jekk din hijiex qiegħda ssir - dwar il-funzjonijiet tal- Korporazzjoni ta' Xogħol u Taħriġ biex jiġi assigurat li n-nies li jkunu qegħdin jirreġistraw għax-xogħol ikollhom xi sengħa, jew iktar minn sengħa waħda, u b'hekk isibu l-openings li jkun hawn fl-ekonomija minn żmien għal żmien?

Il-Ministru japprezza wkoll li jeħtieġ ikun hemm iżjed kordinament mal- ministeru ta' l-edukazzjoni u riżorsi umani ħalli jiġi aċċertat li l- problema li qed niffaċċjaw illum ma nerġgħux niġu ffaċċjati biha għaxar snin oħra minħabba li joħorġu mill-iskola wisq żgħażagħ li ma jkollhomx it- taħriġ meħtieġ fl-ekonomija li qiegħda tiżviluppa ġewwa pajjiżna?

Dan għaliex l-ekonomija tagħna llum ma tistaqsix għal persuni li għandhom sengħa waħda imma tistaqsi għal persuni li għandhom sengħa bażika li kapaċi jadattawha għat-tibdil fid-domanda għal snajja' differenti.

MADAM SPEAKER: Il-Ministru.

ONOR.

EDWIN S. GRECH: Il-Korporazzjoni ta' Xogħol u Taħriġ hija konxja tal-bżonnijiet li semma l-Onor.

Interpellant u qiegħda tagħmel diversi programmi ġodda biex jintlaħaq dan l-għan.

Fil-fatt bħalissa quddiem il- Kabinett hemm ippreżentat memo - dan se jiġi diskuss matul il-ġimgħat li ġejjin - li jittratta eżattament il-bżonn li nimxu maż-żmenijiet ħalli l- ħaddiema jkunu lesti meta jiġu biex ibiddlu x-xogħol tagħhom.

Irrid infakkar ukoll li fi żmien ġimgħatejn se jiftaħ in-night institute for technical education u dan se nagħmluh bl-għan li nżidu t-taħriġ fid- diversi snajja' għaliex illum għandna bżonn nies imħarrġa u mhux nies li jaħdmu bħala messaġġiera jew suppost joqogħdu għassa ma' xi bini bil-lejl u jorqdu.

Barra minn hekk, l-ETC qiegħda torganizza literacy classes bil- Malti u bl-Ingliż għaliex diżgrazzjatament nofs dawk li jirreġistraw lanqas biss jafu jiktbu u jaqraw bil-Malti.

MADAM SPEAKER: Grazzi.

Il-ħin tal-mistoqsijiet issa għadda.

Ngħaddu għat-Tqegħid ta' Karti.

Il-Viċi Prim Ministru.

TQEGĦID TA' KARTI

ONOR.

GEORGE VELLA (Viċi Prim Ministru, Ministru għall-Affarijiet Barranin u ta' l-Ambjent) Madam Speaker, inqiegħed fuq il-Mejda tal-Kamra:

Kopja tad-diskors li d-delegazzjoni Maltija għamlet f'isem Malta waqt il-54th Session of the United Nations Commission on Human Rights li saret f'Ġinevra bejn is-16 ta' Marzu u l-24 ta' April 1998, bi tweġiba għall-mistoqsija parlamentari numru 14351.

MADAM SPEAKER: Grazzi.

Il-Ministru Bartolo.

ONOR.

EVARIST BARTOLO (Ministru ta' l-Edukazzjoni u Kultura Nazzjonali): Madam Speaker, inqiegħed fuq il-Mejda tal-Kamra:

Lista tal-gradi ta' l-istaff akkademiku fl-Universita' ta' Malta, bi tweġiba għall-mistoqsija parlamentari numru 13486;

Tagħrif dwar għalliema barranin f'Malta, bi tweġiba għall-mistoqsija parlamentari numru 13487; u

Lista ta' għotjiet finanzjarji jew kontribuzzjonijiet f'materjal li l- Ministeru ta' l-Edukazzjoni u Kultura Nazzjonali ta lil soċjetajiet/assoċjazzjonijiet f'Malta minn Mejju 1997 sa April 1998, bi tweġiba għall-mistoqsija parlamentari numru 14241.

MADAM SPEAKER: Grazzi.

Il-Ministru Grech.

ONOR.

EDWIN S. GRECH: Madam Speaker, inqiegħed fuq il-Mejda tal-Kamra:

Lista li turi l-ħlasijiet li saru lill-konsulenti jew advisers li jaqgħu taħt id-dikasteru tal-ministru responsabbli mill-ħarsien soċjali bejn l-1988 u l-1997, bi tweġiba għall-mistoqsija parlamentari numru 13488; u

Tabella li turi l-klassifika ta' l-eta' tan-nies li kienu qed jirreġistraw għax-xogħol fl-Ewwel Parti tar-Reġistru għax-xahar ta' Diċembru 1997, bi tweġiba għall-mistoqsija parlamentari numru 12992.

MADAM SPEAKER: Grazzi.

Il-Ministru Portelli.

ONOR.

FREDDIE PORTELLI (Ministru tad-Djar u Kunsilli Lokali): Madam Speaker, inqiegħed fuq il-Mejda tal-Kamra:

Memorandum u rapport dwar l-effiċjenza milħuqa mill-kunsilli lokali bejn Jannar u Marzu 1998; u

Rapport Supplimentari dwar kuntratti mogħtija u marki miksuba mill- kunsilli lokali għall-perijodu bejn Lulju 1995 u Diċembru 1997.

MADAM SPEAKER: Grazzi.

Stqarrijiet Ministerjali?

Mozzjonjiet?

Ordnijiet tal-Ġurnata.

ORDNIJIET TAL-ĠURNATA

ABBOZZ TA' LIĠI DWAR IS-SIGURTA' FL-AJRUPORTIJIET U FL-AVJAZZJONI ĊIVILI

AIRPORTS AND CIVIL AVIATION (SECURITY) BILL

L-ordni għat-Tieni Qari ġie moqri.

Ikompli mill-4 ta' Mejju, 1998.

Il-mistoqsija reġgħet tqiegħdet.

MADAM SPEAKER: L-Onor.

Louis Galea huwa in possession of the House.

ONOR.

LOUIS GALEA: Madam Speaker, kif konna qed ngħidu l-bieraħ, l- Oppożizzjoni qiegħda tħares lejn dan l-abbozz ta' liġi b'mod pożittiv għaliex dan qiegħed ipoġġi s-sigurta' ta' l-ajruport u ta' l-avjazzjoni ċivili tagħna fuq bażi aktar organizzata, qiegħed jagħti s-setgħat meħtieġa lill-uffiċjali inkarigati u qed jabbinahom ma' diversi pieni biex inkunu nistgħu nimplimentaw il-qafas li għandna quddiemna.

Ċertament li l-Partit Nazzjonalista fil-gvern ta l-kontribut tiegħu biex tissaħħaħ is-sigurta' ta' l-ajruport.

Kif kont qed infakkar il-bieraħ konna aħna li waqqafna l- kumitat tas-sigurta', konna aħna li bnejna air terminal ġdid li ffaċilita l- implimentazzjoni ta' konċetti moderni ta' sigurta' fl-ajruport, u konna aħna li nvestejna b'mod sostanzjali biex l-ajruport ikollu t-tagħmir meħtieġ.

GĦalhekk illum l-Oppożizzjoni tixtieq li jkollha aktar informazzjoni dwar kif il-Gvern qed jimplimenta s-sigurta' ta' l-ajruport.

Wieħed mill-kummenti li għamilna l-bieraħ kien li l-gvern irid jieħu ħsieb isewwi d-diskrepanza li teżisti bejn il-liġijiet li jirregolaw d- diversi kwestjonijiet ta' sigurta' f'dan il-qasam.

Fil-fatt il-ħabib tiegħi l-Onor.

Tonio Borg daħal f'ċertu dettall biex jindika lill-Kamra d- diskrepanzi li jeżistu bejn l-abbozz ta' liġi li għandna quddiemna u l-Att ta' l-1991 dwar is-Sigurta' fl-Avjazzjoni Ċivili - liġi li għaddietha l- amministrazzjoni preċedenti - li rabat flimkien l-obbligi ta' l-Istat Malti għar-rigward tad-diversi konvenzjonijiet li għandhom x'jaqsmu ma' l- avjazzjoni ċivili u mas-sigurta' f'dan il-kamp, fosthom il-Konvenzjoni ta' Tokyo ta' l-1963, il-Konvenzjoni ta' The Hague ta' l-1970, il-Konvenzjoni ta' Montreal ta' l-1971 u l-protokoll li kien sar taħt il-Konvenzjoni ta' Montreal fl-1988.

Qed ngħid dan għaliex aħna jidhrilna li kieku t- tibdiliet li qed isiru f'dan l-abbozz ta' liġi ġew infilzati fl-Att ta' l- 1991 dwar is-Sigurta' fl-Avjazzjoni Ċivili kienu jiġu evitati dawn id- diskrepanzi li jeżistu.

Issa nixtieq inqanqal xi punti rigward it- terminoloġija li qiegħda tiġi wżata fl-abbozz ta' liġi, b'riferenza partikolari għal dik ta' "direttur ta' l-avjazzjoni ċivili".

Madam Speaker, huwa minnu li l-Att dwar l-Avjazzjoni Ċivili jagħti qafas ġenerali li bih għandha tkun regolata l-avjazzjoni ċivili u ma jagħtix xi status speċjali lid-direttur ta' l-avjazzjoni ċivili, pero' qed ninnota li filwaqt li n-nomenklatura ta' l-uffiċjali f'dan l-abbozz ta' liġi baqgħet l- istess bħal dik tal-liġijiet eżistenti, in-nomenklatura ta' "direttur ta' l- avjazzjoni ċivili" nbidlet.

Per eżempju, meta klawsola 2 tirriferi għal "uffiċjal ta' l-immigrazzjoni" din tieħu t-tifsira li hemm fl-Att dwar l- Immigrazzjoni u meta tirriferi għal "uffiċjal tal-pulizija" tieħu t- tifsira li hemm fl-Ordinanza dwar il-Pulizija ta' Malta.

Pero' f'din il- liġi mhux se nibqgħu nużaw in-nomenklatura ta' "direttur ta' l-avjazzjoni ċivili", kif hemm fil-liġijiet eżistenti, għax f'din il-liġi d-direttur ta' l-avjazzjoni ċivili se jibda jissejjaħ "manager".

GĦalhekk naħseb li jkun siewi jekk tingħata spjegazzjoni dwar il-mod li bih qed jiġu maqsuma l- funzjonijiet ta' direttur ta' l-avjazzjoni ċivili u jekk jaqbilx li wieħed iżomm l-istess kap ta' dipartiment, li daqqa jilbes il-kappell ta' manager ta' l-ajruport u daqqa jilbes il-kappell ta' direttur ta' l-avjazzjoni ċivili għaliex, fil-fehma tiegħi, dan jista' jagħti lok għal ċerti diffikultajiet.

Nixtieq li wieħed jiftakar ukoll fil-pjanijiet tal-Gvern li jipprivatizza parti mill-ishma li għandha l-Malta International Airport Co. Ltd..

Hawnhekk donnu qegħdin naraw distinzjoni bejn ir-rwoli tad-direttur ta' l- avjazzjoni ċivili fejn tidħol l-operazzjoni li għandha x'taqsam ma' l-ajru u kwestjonijiet oħra li jista' jkollhom x'jaqsmu ma' l-ajruport.

Ikun tajjeb jekk wieħed iġib ukoll għall-attenzjoni tal-Kamra ċerti kwestjonijiet li jistgħu jinqalgħu proprju minħabba li teżisti diskrepanza bejn il-funzjonijiet tad-direttur ta' l-avjazzjoni ċivili - allura tad- dipartiment ta' l-avjazzjoni ċivili - u l-funzjonijet ta' l-istess direttur, li taħt din il-liġi qed jissejjaħ manager f'dak li għandu x'jaqsam mal-funzjonijiet ta' din il-liġi.

Per eżempju, x'inhu maħsub li jsir mill-impjegati li llum jaqgħu taħt id-dipartiment ta' l-avjazzjoni ċivili?

Madam Speaker, ta' min jgħid ukoll li f'Taqsima V li titkellem dwar sorveljar ta' ajruporti, eżattament taħt subklawsola (4) ta' klawsola 29, hemm definizzjoni ta' "impjegat ta' l-ajruport", li skond dan l-abbozz ta' liġi tfisser:

"... kull min ikollu impjieg mal-manager ta' l-ajruport u kull min ikun impjegat minn ħaddieħor li ma jkunx il-manager biex jaħdem fl- ajruport.".

GĦalhekk jiena nistaqsi: L-impjegati tad-dipartiment ta' l-avjazzjoni ċivili se jkunu jaqgħu taħt il-manager, li hawnhekk qed ngħidu li se jkun ukoll id-direttur ta' l-avjazzjoni ċivili imma taħt status differenti?

X'se jkunu l-kondizzjonijiet tax-xogħol ta' dawn l-impjegati?

Jekk se jkun hemm spostament ta' mpjegati mid-dipartiment ta' l-avjazzjoni ċivili għal ma' dan il-manager, x'sar f'dan ir-rigward s'issa?

Ikun ferm utli li ningħataw din it-tip ta' informazzjoni għax b'hekk inkunu nistgħu nifhmu iktar kif se taħdem l-implimentazzjoni ta' din il-liġi.

Kif kont qed ngħid il-bieraħ, kuntrarjament għall-Abbozz ta' Liġi dwar il- Protezzjoni Ċivili, dan l-abbozz ta' liġi m'hu qed jagħmel l-ebda riferenza għall-kompożizzjoni u l-funzjonijiet tal-kumitat dwar is-sigurta' fl- avjazzjoni.

Fil-fatt l-Abbozz ta' Liġi dwar il-Protezzjoni Ċivili, li għandu jiġi diskuss f'dan il-Parlament iktar tard, jgħid li l-gvern għandu jkollu kumitat inter-ministerjali b'funzjonijiet ta' kordinament u spjega fid-dettall il-kompożizzjoni, is-setgħat u l-funzjonijiet ta' dan il- kumitat.

Jiġifieri f'dan il-każ l-abbozz ta' liġi mhux biss qed jagħti status legali dettaljat lir-realta' amministrattiva imma wkoll lill- funzjonijiet tal-kunsill tal-protezzjoni ċivili.

GĦalhekk f'dan il-każ il- kunsill għandu rikonoxximent ċar ħafna u naħseb li permezz ta' dan ir- rikonoxximent legali se jkun hemm iktar kordinament bejn id-diversi dipartimenti involuti f'dak il-kamp.

Sfortunament pero' ma nistgħux ngħidu l-istess għal dan l-abbozz ta' liġi u l-fatt li l-kumitat dwar is-sigurta' fl-avjazzjoni qed jissemma darba biss f'paragrafu (ġ) ta' subklawsola (1) ta' klawsola 3 - fejn jingħad li l- ministru għandu jaħtar kumitat dwar is-sigurta' fl-avjazzjoni - huwa sinjal ċar li m'aħniex nagħtu aktar forza lil dan il-kumitat milli sal-lum għandu.

Jien ninsab persważ li l-ministru responsabbli jaqbel miegħi illi li kieku l-kompożizzjoni u l-funzjonijiet ta' dan il-kumitat jiġu definiti f'dan l-abbozz ta' liġi, id-dipartimenti involuti jħossuhom ħafna iktar marbuta ma' l-implimentazzjoni tas-sigurta' ta' l-ajruport u għalhekk inħoss li wieħed għandu jikkorreġi dan in-nuqqas li jeżisti fl-abbozz ta' liġi.

Issa ħalli ngħaddi biex biex ngħid xi ħaġa fuq kwestjoni li għandha x'taqsam direttament mas-sigurta' ta' l-ajruport.

Madam Speaker, fil-Kamra saru ħafna kummenti dwar is-sigurta'.

Fil-fatt fost affarijiet oħra dan l-abbozz ta' liġi jsemmi wkoll il-kontroll ta' l- aċċess u l-kwestjonijiet li għandhom x'jaqsmu mal-patrols u mal-kontroll tal-movimenti fl-ajruport.

Pero' hemm ħafna iktar affarijiet li għandhom x'jaqsmu mas-sigurta' li ma jissemmewx, u għalhekk ikun tajjeb li l- Ministru waqt il-winding-up jagħtina iktar informazzjoni f'dan ir-rigward ħalli nsiru nafu iktar dwar il-perikli li jidħlu fihom dawk li huma involuti fit-tifi tan-nar, dwar l-iżviluppi li qed isiru f'dan il-kamp u dwar kwestjonijiet oħra li għandhom x'jaqsmu ma' aspetti tal-kriminalita'.

M'hemmx dubju li fost it-theddid li l-pajjiż qed jiffaċċja hemm dawk li ġejjin mit-traffikar tad-droga, mit-traffikar ta' l-armi u mill- immigrazzjoni llegali u f'dan is-sens l-ajruport huwa wieħed mill-għejjun l- aktar importanti.

Hawnhekk tidħol is-security fl-air terminal innifsu u wkoll is-security f'dak li jiġri barra mill-air terminal.

GĦalhekk ta' min jenfasizza, kif diġa' enfasizza l-Ministru Debono Grech, l-importanza li ninvestu fil-fence u fil-perimetru ta' l-ajruport b'dawl tajjeb u b'toroq adattati sabiex wieħed ikollu aċċess sħiħ għal dan il-perimetru.

Huwa importanti wkoll li nieħdu ħsieb is-sigurta' tal-ħaddiema kollha li jaħdmu f'dan is-settur.

Ladarba qegħdin nitkellmu fuq il-perimeter fence u fuq l-uniformijiet li għandhom jilbsu l-impjegati li jaħdmu f'dan is-settur, speċjalment dawk li jaħdmu fuq barra li għandhom jilbsu ħwejjeġ adattati u protettivi biżżejjed għal kull kondizzjoni ta' temp, huwa importanti wkoll li nitkellmu dwar it- torri tal-kontroll li saru xi lmenti dwaru.

L-air traffic control tower huwa l-istess wieħed li kellna meta l-airport tagħna nbena l-ewwel darba, jiġifieri meta r-runway kienet f'pożizzjoni differenti u kienet ħafna iqsar milli hi llum.

Barra minn hekk il-volum tat-traffiku ta' l-ajru kien insinifikanti ħdejn il-volum tat-traffiku ta' l-ajru li għandna llum u r- relazzjonijiet tagħna ma' ħafna pajjiżi oħrajn kienu differenti milli huma llum.

GĦalhekk dan il-control tower għandna nagħtuh l-attenzjoni meħtieġa u jekk hemm bżonn anke naħsbulu għal ċertu investiment.

MADAM SPEAKER: Ippermettili Onorevoli.

Skadielek il-ħin.

Xi ħadd jipproponi biex tkompli tinstema'.

ONOR.

CARMELO ABELA: Nipproponi li jkompli jinstema'.

ONOR.

CENSU GALEA: Nissekonda.

MADAM SPEAKER: Hawn talba biex l-Onor.

Galea jkompli jitkellem.

Il- Kamra taqbel?

(Onor. Membri: Iva)

Il-mozzjoni għaddiet nem. con. u l-Onor.

Galea kompla bid-diskors tiegħu.

ONOR.

LOUIS GALEA: Nirringrazzja lill-proponent, lis-sekondant u lill- Kamra kollha talli għoġobha testendili l-ħin.

L-aħħar riflessjoni li bdejt il-bieraħ tirrigwarda l-legal notice dwar ix-xoljiment ta' l-Air Traffic Control Corps u l-Airport Company li l-Prim Ministru poġġa fuq il-Mejda tal- Kamra u li saret b'effett immedjat.

Fil-fatt f'Diċembru li għadda l-Prim Ministru għamel stqarrija fejn qal li l-Gvern kien iddeċieda li jneħħi l- Air Traffic Control Corps u l-Airport Company minn taħt il-forzi armati u jqegħedhom taħt id-dipartiment ta' l-avjazzjoni ċivili bħala forza ċivili soġġetta għall-kondizzjonijiet speċjali ta' servizz skond l-Att ta' Proviżjonijiet u Servizzi.

Dan ifisser li llum il-ġurnata l-uffiċjali, l- impjegati u t-tekniċi li jaħdmu f'wieħed mis-setturi l-aktar importanti għal dak li għandu x'jaqsam mas-sigurta' ta' l-ajruport, ta' l-ajruplani u ta' l-avjazzjoni ċivili in ġenerali ġew disestablished, jiġifieri m'għadhomx jifformaw parti mill-Forzi Armati ta' Malta.

GĦalhekk jiena naħseb li huwa importanti li l-Ministru jgħidilna jekk dawn sarux taqsima awtonoma jew jekk jaqgħux taħt xi dipartiment partikolari.

Lil min jirrispondu u x'inhuma l-implikazzjonijiet tal-fatt illi m'għadhomx korp dixxiplinat?

X'inhuma dawn il-kondizzjonijiet speċjali?

Nafu li dawn jagħtu servizz mill-aktar essenzjali għall-pajjiż u kieku l-air traffic control kellu jieqaf, pajjiżna prattikament jiġi iżolat.

Tajjeb ngħid, Madam Speaker, li l-Airport Company hija kumpannija li bdiet mix-xejn u rabbiet grupp ta' uffiċjali u ta' membri li għandhom expertise fil-qasam tas-sigurta' u li huma mħarrġa tajjeb ħafna.

Fil-fatt qabel ma nħatar l-airport security manager, li nafu li ġej ukoll mill-fili tal-Forzi Armati ta' Malta, konna nduru fuq il-kapijiet ta' din il- kumpannija għal pariri dwar l-aspetti ta' sigurta' fl-ajruport u dejjem sibna li għandhom expertise tajjeb ħafna.

Ta' min ifakkar pero' li fil- white paper dwar it-tibdil organizzattiv tal-Forzi Armati ta' Malta, bħala primary defence role nsibu "the security and the integrity of the Maltese islands in peace time and in time of crisis" li tinqasam f'ħames individual military tasks.

Fost dawn it-tasks hemm "to maintain territorial integrity" - li bħala sub-task għandha "to maintain security of the airfield" - u "to maintain integrity of Maltese airspace".

Imbagħad taħt is-secondary defence role, bħala sub-task hemm "to administer Air Traffic Control Corps & Airport Company".

Issa jekk wieħed ikompli jaqra din il- white paper, fiha jsib ċertifikat tajjeb ta' kif kienet qed taħdem l- Airport Company.

F'paġna 14 insibu dan il-kliem:

"The Airport Company and Air Traffic Control Corps are under the operational control of the director general of civil aviation."

GĦaliex għalkemm kienet parti mill-Forzi Armati ta' Malta, kienet diġa' taħt l-operational control tad-director general tas-civil aviation.

Imbagħad il-white paper tkompli tgħid:

"It is not proposed to alter the present establishment which seems to work well".

GĦalhekk meta jiena rajt din il-white paper, fhimt li ma kien hemm l-ebda proposta għal tibdil fir-rigward ta' l-Airport Company.

Lanqas fil- konklużjonijiet u r-rakkmandazzjonijiet dettaljati mmens ta' l-istess white paper ma jidhirli li sibt xi proposta li titlob id-disestablishment ta' l- Airport Company li tieħu ħsieb is-sigurta' fl-ajruport.

GĦalhekk, Sur President, hemm bżonn li l-Gvern jagħtina ftit aktar informazzjoni dwar x'se jiġri.

Hawnhekk m'iniex qed nitkellem dwar informazzjoni dettaljata u sensittiva imma dwar informazzjoni organizzattiva.

X'ġara mill-membri u l- uffiċjali li sal-bieraħ kienu jifformaw parti mill-Airport Company?

GĦadhom membri tal-Forzi Armati ta' Malta?

Jekk m'għadhomx, fiex inhuma ngaġġati?

Din il-kumpannija issa se tagħmel parti mid-dipartiment ta' l- avjazzjoni ċivili?

X'inhuma l-kondizzjonijiet speċjali li jissemmew?

X'se jiġri mill-kondizzjonijiet vantaġġużi li kienu jgawdu meta kienu parti mill- Forzi Armati ta' Malta?

U jekk din il-kumpannija se tmur ma' l-MIA, il- membri kollha se jmorru ma' l-MIA?

Kellhom xi għażla?

Setgħu jiddeċiedu?

Il-proċedura saret jew ma saritx?

Jiena naħseb li huwa importanti li wieħed ikollu din l-informazzjoni biex ikun jista' jara kif l-aħjar jirrifletti fuq dan is-suġġett.

Sur President, biex nagħlaq nerġa' ngħid li dan huwa abbozz ta' liġi li qegħdin inħarsu lejh b'mod pożittiv.

Aħna se nivvotaw favur tiegħu u nawguraw li l-ajruport tagħna, li huwa wieħed mill-akbar assets li għandu l- pajjiż, ikompli jiżviluppa għall-aħjar, illi s-sigurta' tiegħu tiġi ċċertifikata l-ħin kollu b'mod tajjeb ħafna u nittamaw illi kull min huwa nvolut jagħti l-koperazzjoni tiegħu.

GĦaliex jista' jkollok ħafna liġijiet u ħafna strutturi imma fl-aħħar mill-aħħar is-sigurta' tirrikjedi kuxjenza minn kull min jagħmel użu minn dan is-servizz essenzjali għal pajjiżna.

Qed ngħid dan għaliex minsuġa ma' dan is-servizz hemm ħafna aġenziji privati - mhux biss governattivi - u huwa importanti li kulħadd jagħti l- koperazzjoni tiegħu.

Pero' jiena fiduċjuż ħafna li l-isforzi tal-Gvern għandhom iwasslu biex ikun hemm kollaborazzjoni kontinwa, djalogu kontinwu u kuxjenza kontinwa sabiex dan l-aspett tas-sigurta' li huwa essenzjali għall-futur ta' l-ajruport tagħna jiġi msaħħaħ.

THE DEPUTY SPEAKER (Onor. Michael Bonnici): Grazzi.

Aktar rimarki, jekk jogħġobkom?

L-Onor.

Carmelo Abela.

ONOR.

CARMELO ABELA: Sur President, illum qegħdin nitkellmu fuq liġi li l-għan ewlieni tagħha huwa li tipprovdi għal aktar sigurta' fl-ajruport u fl-avjazzjoni ċivili, għaliex ikollok kemm ikollok sigurta' naturalment dejjem ikun hemm lok għal aktar titjib.

Huwa importanti ħafna li l- ajruport tagħna jkun imħares tajjeb u li s-sigurta' tkun ta' l-aqwa livell, u qed nagħmel din l-enfasi għaliex ma nistgħux nirriskjaw li f'pajjiżna jinqala' xi ħaġa li tkun ta' detriment għas-settur turistiku, settur vitali ħafna għal pajjiżna.

Ta' xejn nagħmlu upgrading f'dan is-settur jekk ma ninvestux fis-sigurta'.

Qed ngħid hekk għaliex bosta turisti jagħżlu li jiġu hawn Malta għaliex jafu li pajjiżna huwa post stabli u fejn m'hawnx inkwiet u allura jkollhom moħħhom mistrieħ li se jqattgħu btala trankwilla.

Iżda jekk jiġri xi ħaġa fl-ajruport, kif ġara ftit tax-xhur ilu, wieħed jista' jiġi affetwat ħażin u għalhekk għandna nħarsu lejn l-aspett tas-sigurta' b'mod aktar wiesa' u mhux sempliċement b'mod tekniku.

Għandna ninvestu fis-sigurta' ta' l- ajruport u ta' l-ajruplani tagħna u m'għandhiex tiġina t-tentazzjoni li għax ma nkunux qed nistennew qligħ f'terminu ta' flus naħsbu li se nagħmlu xi ħaġa żejda.

Ma nistgħux nieħdu r-riskju li l-isforzi li nkunu qed nagħmlu jispiċċaw f'ħakka t'għajn.

Raġuni oħra għalfejn is-sigurta' fl-ajruport tagħna għandha tittieħed b'aktar serjeta' huwa l-fatt li l-ajruport huwa l-post li minnu jidħlu diversi affarijiet illegalment.

Irrid nagħmel riferenza hawnhekk b'mod partikolari għad-droga.

Dan l-aħħar saru diversi qabdiet u ta' dan irridu nfaħħru x-xogħol siewi li qed jagħmlu kemm id-dwana kif ukoll il-pulizija, iżda mill-banda l-oħra seta' kien hemm persuni li għaddewha lixxa u ma nqabdux.

U jekk ikollna nuqqas ta' sigurta' u dawn in-nies jirnexxielhom jisgiċċaw mill-ajruport tagħna, se tbati s-soċjeta' Maltija b'mod ġenerali imma l-aktar li se tbati hija dik il-parti debboli li għandha l-vizzju misħut tad-droga.

Barra minn hekk, Sur President, il-pożizzjoni ġeografika tagħna għandha tagħmilna aktar konxji tal-bżonn li jkollna aktar sigurta'.

Il-fatt li pajjiżna huwa żgħir u allura huwa aktar vulnerabbli minn pajjiżi li huma ferm akbar minn tagħna, għandu jurina l-importanza tas-sigurta' fl-ajruport tagħna kif ukoll tat-territorju Malti kollu.

Li wieħed jinvesti fis- sigurta' huwa xi ftit jew wisq aspett soċjali għaliex in-nuqqas tagħha jista' jfisser li l-ekonomija s-sewda tkun qed tiġi megħjuna b'mod indirett.

Qed ngħid dan għaliex jista' jkollok persuni li minflok droga jdaħħlu affarijiet oħra bi skop li jbigħuhom mingħajr ma jkunu ġew dikjarati u mingħajr ma titħallas taxxa fuqhom.

L-abbozz ta' liġi li għandna quddiemna ftit li xejn jidher li hemm x'tikkritika fih għalkemm wieħed jista' jidħol f'ħafna aktar dettalji u jara kif jilħaq xi kompromess biex jagħmel liġi aktar perfetta, allavolja fid-dinja m'hawn xejn perfett.

Wieħed jista' jikkritika l-multi u l-ammont ta' priġunerija u forsi anke jaħseb biex jibdilhom imma ovvjament trid tara l-gravita' tar-reat.

F'dan l-abbozz qegħdin ngħidu li dik il-persuna jew persuni li jagħmlu xi att ta' vjolenza fuq ajruplan, jew fuq persuni jew proprjeta' li tkun abbord xi ajruplan fl-ajruport, tista' teħel għomorha l- ħabs f'każ li tinstab ħatja.

Tajjeb pero' li naraw x'nifhmu meta ngħidu li wieħed imur għomru l-ħabs.

Jekk b'dan nifhmu li l-individwu jagħmel għomru l-ħabs huwa tajjeb, iżda m'huwiex sewwa li pirata ta' l-ajru jinħeles wara ftit tas-snin għaliex igawdi minn amnestiji u affarijiet oħrajn, bħalma ġara fi żmien Gvern Nazzjonalisa.

(Interruzzjonijiet) Il-fatt huwa li nħeles.

THE DEPUTY SPEAKER: L-Onor.

Tonio Borg.

ONOR.

TONIO BORG: Bħal f'kull abbozz ta' liġi ieħor, "Iife imprisonment" tfisser "għomru l-ħabs" sakemm ma toħroġx amnestija, imma dik ħadd ma jista' jgħid meta se toħroġ.

Fil-każ li qed isemmi l-Onor.

Abela, ta' Ali Rezaq, l-amnestija kienet ingħatat minn Gvern Laburista f'Jannar ta' l-1987 u minflok għomru l-ħabs għamel biss 20 sena.

Imbagħad wara ngħataw amnestiji lil kulħadd u reġa' bbenefika minnhom huwa wkoll.

THE DEPUTY SPEAKER: L-Onor.

Carmelo Abela.

ONOR.

CARMELO ABELA: Għalhekk fil-bidu għidt li huwa importanti li jekk pirata ta' l-ajru jinstab ħati għandu jeħel għomru l-ħabs - naturalment jien ma dħaltx fid-dettall tal-każ li għamilt riferenza għalih u allura ma nistax nirrispondi għal dan li qed jgħid l-Onor.

Borg - u naħseb li kull gvern jista' b'xi mod jirranġa dak li jsib għall-aħjar imma sfortunatament ma sarx hekk, u dan il-pirata ta' l-ajru nħeles wara ftit tas-snin.

Nixtieq insemmi punt ieħor li nixtieq li l-Ministru jkun jista' jiċċara ftit.

Qed nirriferi hawnhekk għal subklawsola (6) ta' klawsola 8 fejn insibu l-kliem "xi parti ta' Malta".

Li nixtieq inkun naf huwa jekk dan ifissirx li l-airspace ta' Malta, jiġifieri l-flight information region, huwiex ferm aktar kbir mid-deskrizzjoni li nsibu f'artiklu 124 tal- Kostituzzjoni.

Qed ngħid dan għaliex fil-Kostituzzjoni jingħad li "Malta" tfisser il-gżira ta' Malta, il-gżira ta' Għawdex u l-gżejjer l-oħra ta' l- arċipelagu Malti, magħduda l-ibħra territorjali tagħhom, li huwa ta' 12-il mil meta l-airspace huwa ta' 500 mil jew aktar.

Tajjeb li wieħed jgħid ukoll li fl-istess subklawsola jingħad li ajruplan jitqies li qed itir minn meta jingħalqu l-bibien wara l-imbarkazzjoni sakemm jerġa' jiftaħhom għall- iżbark.

Forsi dan li qed ngħid jikkontradixxi dak li jingħad aktar 'il fuq u għalhekk tajjeb li naraw li fl-abbozz ma jkun hemm l-ebda kontradizzjoni jew loophole b'mod li xi ħadd li jinstab ħati ta' reat ma jeħilx dak li ħaqqu.

Nixtieq insemmi l-importanza tat-taħriġ li f'bosta oqsma hija ttraskurata.

X'jiswa' li jkollna liġijiet tajbin jekk fl-aħħar mill-aħħar il-ħaddiema ma jkunux imħarrġa fuq ix-xogħol li jkunu qed jagħmlu speċjalment dak ix-xogħol li jkun relatat mas-sigurta'?

Huwa wkoll importanti li l-ħaddiema jkollhom l-apparat meħtieġ sabiex xogħolhom ikun aktar effikaċi u effiċjenti għax lanqas ma jiswa xejn li jkollok ħaddiema mħarrġa jekk imbagħad ma jkollhomx l-għodda meħtieġa sabiex ikunu jistgħu jissorveljaw u jħarsu lis-soċjeta' tagħna minn affarijiet li jistgħu jkunu ta' deni.

F'dan is-sens nixtieq nistaqsi jekk il-gates li jagħtu għall-ajruport għandhomx il-mezzi elettroniċi sabiex isir it-tiftix u l-iċċekjar meħtieġ.

Jekk m'għandhomx, ladarba se jsiru tiswijiet fil-fence ta' l-ajruport ikun tajjeb li dawn isiru b'mezzi elettroniċi.

Ċertament li din tinvolvi spiża kapitali kbira iżda, kif għidt fil-bidu, ma nistgħux nirriskjaw li jinqala' xi ħaġa fil-qasam tas-sigurta' għaliex lkoll kemm aħna nbatu.

Jidhirli wkoll li fl-arrivals u fid-depatures hemm nuqqas ta' pulizija.

Fil-fatt, jekk jiena nformat tajjeb, normalment ikun hemm biss tnejn jew tlieta, u trid tqis li dawn iridu jagħmlu l-għassa mal-bank, iridu jissorveljaw il- car park u bosta drabi jridu jieħdu ħsieb ukoll it-towing.

Sur President, nagħlaq billi nħeġġeġ lill-Gvern u lil kull min huwa nvolut biex il-qasam tas-sigurta' neħduh bis-serjeta'.

GĦal dan il-għan, kif qal il-Ministru Mizzi fl-introduzzjoni tiegħu, qed isiru numru ta' laqgħat mill-kumitat dwar l-airport security li huma ppreseduti mill- Ministru Mizzi stess bħala chairman.

Tajjeb li dawn il-laqgħat ikomplu jsiru għaliex ma nistgħux naffordjaw li jinqala' xi ħaġa u nitilfu l- kredibbilta' mat-turisti li jiġu f'pajjiżna u allura tbati s-soċjeta' in ġenerali.

Is-sigurta' fl-ajruport għandha tkun ta' l-ogħla livell kemm sabiex niddefendu t-turiżmu kif ukoll biex nevitaw id-dħul tad-droga u l- ekonomija s-sewda.

GĦalhekk nawgura lill-ħaddiema kollha nvoluti f'dan il- qasam sabiex jifhmu l-ħtieġa u l-importanza tax-xogħol li qed jagħmlu u jwettquh mill-aħjar li jistgħu.

Grazzi.

THE DEPUTY SPEAKER: Grazzi.

Aktar rimarki, jekk jogħġobkom?

L-Onor.

Anġlu Farrugia.

ONOR.

ANĠLU FARRUGIA: Sur President, dan huwa abbozz ta' liġi li se jkompli jsaħħaħ is-sigurta' fl-avjazzjoni.

Sfortunatament pajjiżna kellu jsofri ħafna fil-kamp internazzjonali minħabba inċidenti li f'ċerti każijiet seħħew innoċentement.

GĦalhekk jekk nammeljoraw il-leġislazzjoni tagħna, irrispettivament mill-kritika dwar il-multiplikazzjoni ta' leġislazzjoni fil-qasam tas-sigurta' - għaliex kif intqal il-bieraħ għandna s-Civil Aviation Act ta' l-1981 u l-Airport Security Act, u allura wieħed jista' jissuġġerixxi li nagħmlu leġislazzjoni waħda - l-aktar ħaġa importanti li rridu nagħtu kas hija li Malta m'għandha bl-ebda mod tieħu dak ir-riskju, lanqas minimu, li l-ajruport tagħha jkun f'pożizzjoni li jimbarazzana.

Meta jsir xi inċident fl-ajruport internazzjonali huwa l- pajjiż kollu li jbati u allura dan m'għandux jitħalla jsir, speċjalment jekk inkunu at fault fir-rigward ta' l-istandards rikjesti internazzjonalment.

Dwar dan pero' sar progress kbir kemm fi żmien il- Gvern preċedenti u se nkomplu nsaħħuh permezz ta' dan l-abbozz li għandna quddiemna.

Hawnhekk niftakar fil-konferenza internazzjonali dwar is-sigurta' fl- ajruporti li saret b'suċċess kbir fl-1993 ġewwa pajjiżna.

Waħda mill- affarijiet li ħarġet f'dik il-konferenza kienet illi ma jistax ikollok adequate security f'ajruport jekk kemm-il darba ma ssegwix l-obbligi li kull pajjiż għandu jsegwi fejn tidħol is-sigurta'.

U pajjiżna, wara snin twal ta' raqda - mhux qed nirriferi għal min kien fil-gvern għax ir-raqda kienet għal kulħadd - beda jinduna illi ħafna minn dawn l-obbligi, jiġifieri l-konvenzjonijiet internazzjonali, għandhom jiġu rratifikati u li l-liġijiet tagħna jkunu konformi magħhom.

Allura ridna nirratifikaw kemm it-Tokyo Convention ta' l-1963, kemm il-Konvenzjoni ta' The Hague ta' l- 1970 u kif ukoll il-Konvenzjoni ta' Montreal.

Issa l-iscars li saru fl-istorja ta' l-ajruport ta' pajjżna qegħdin hemm.

Per eżempju, għadna nbatu l-konsegwenzi - jien ngħid innoċentement - tal- każ ta' Lockerbie, minħabba li l-Amerikani jridu jgħidu li l-ajruport tagħna kien imdaħħal b'xi mod.

Dawn għadhom jagħmlu dan it-tip ta' bullying wara dawn is-snin kollha iżda jiena għadni nemmen li pajjiżna għandu l-interess jikklerja ismu mill-aktar fis u għandna noħorġu stqarrija f'dan is-sens.

Jekk m'aħniex implikati dan għandna ngħiduh pubblikament, irrispettivament mill-fatt li l-każ għadu sub judice, għaliex m'huwiex sewwa li nibqgħu nbatu jekk m'għandna x'naqsmu xejn mal-kwestjoni.

Għalhekk huwa importanti illi nkomplu nżidu u nammeljoraw is-sigurta' fl- ajruport tagħna għaliex meta jinqala' inċident, pajjiżi kbar u b'saħħithom jista' jkollhom l-interess li jgħabbuh lilek u allura nbatu l-konsegwenzi li jirriflettu kemm fuq l-ekonomija tal-pajjiż kif ukoll fil-qasam internazzjonali.

Jiena niftakar meta kellna l-hijacking ta' l-Egypt Air fl-1986.

Dak iż- żmien kont fil-pulizija imma xejn ma kelli esperjenza sabiħa meta ġejt wiċċ imb'wiċċ ma' dawk l-Eġizzjani li ġew hawnhekk u tawna palata għax ma konniex preparati.

GĦalhekk jeħtieġ li l-forzi ta' ordni, jiġifieri l- pulizija u l-armata, ikunu preparati b'mod professjonali biex f'każ li jinqalgħu sitwazzjonijiet bħal dawn nkunu kapaċi niffaċċjawhom.

Jiena naf li kemm fil-pulizija kif ukoll fl-armata għandna nies kapaċi u abbli biex jilqgħu għal dawn l-isfidi imma jkun tajjeb li naraw li dawn il-units ikun speċjalizzati.

Tajjeb ukoll li l-emergency exercise f'każ ta' hijacking jiġi ripetut kull tant żmien ħalli l-forzi ta' l-ordni jaħdmu as a team, in an organised professional manner.

Meta jkollok emerġenza f'airport int trid taħdem biex iġġib riżultat u ma tistax tfalli.

Ir-riskju li tfalli jrid ikun tant minimu li kważi ma tfalli qatt, għaliex jekk f'din is-sitwazzjoni tagħmel żball tkun traġedja għall-pajjiż.

Kif għidt fil-bidu tad-diskors tiegħi, sofrejna ħafna minħabba t-traġedja ta' Lockerbie u jekk Ali Rezaq ġie meħlus qabel iż- żmien, dan ukoll huwa ħażin.

Imma l-Amerikani ma tantx ikkonfondew għaliex biex qabdu lil Rezaq kisru l-konvenzjonijiet li huma stess irratifikaw!

Personalment ma naħsibx li legalment huwa ġustifikat li Ali Rezaq kellu jgħaddi ġuri ieħor l-Amerka għaliex hawn Malta jekk wieħed jagħmel reat u jinstab ħati ma jistax jerġa' jitressaq quddiem l-istess qorti jew qorti oħra fuq l-istess reat.

Imma għaliex hekk kien jaqblilhom u għaliex ma qagħdux jiddardru minn Malta, l-Amerikani reġgħu għaddewh ġuri.

Jidher għalhekk li l-prinċipju ta' ne bis in idem m'huwiex sanċit fil-liġi tagħhom għaliex żgur li ma mxewx miegħu fil-każ ta' Ali Rezaq, għalkemm nifhem li dan ħaqqu jibqa' l-ħabs għax għamel isem ħażin ħafna lil Malta u anke lil sħabu l-Palestinjani, li żgur li ma qablux miegħu f'dak li għamel.

Li rrid nuri, Sur President, huwa li aħna rridu nkunu ppreparati kemm legalment kif ukoll professjonalment u għalhekk l-investiment f'dawn l- affarijiet għandu jiġi indirizzat mingħajr ebda riżerva.

L-Onor.

Tonio Borg il-bieraħ staqsa: Kemm huwa sew li, wieħed li jkun għamel reat f'ajruport fil-Gappun u b'xi mod dan jidħol f'pajjiżna, inti għandek dritt tarrestah u tipproċessah?

Tajjeb pero' li ngħidu li dawn huma n-normi li qed jiżviluppaw b'mod mgħaġġel fil-kamp tad-dritt internazzjonali.

U fejn għandu x'jaqsam it-terroriżmu kulħadd jibża' jagħti definizzjoni.

Meta tistaqsi lil xi rappreżentant ta' xi gvern partikolari x'jifhem bil-kelma "terroriżmu" l-ebda wieħed ma jgħidlek; la se jgħidlek il-Gvern Amerikan, la l-Gvern Ingliż, la l-Gvern Franċiż u lanqas ħadd.

Dawn joqogħdu 'l bogħod milli jagħtuk tifsira għax jibdew jirraġunaw b'mod li: Allura min huwa kontra tiegħi, għax għandu twemmin u jrid jilħaq għan minħabba li pajjiżu qed isofri, se nsejjaħlu terrorist?

Jew ngħid li huwa kriminal allaċċjat ma' xi twemmin politiku ieħor?

Jiena lill-Franċiżi, per eżempju, ma nagħtihomx tort li jibżgħu jiddefinixxu x'inhu terroriżmu għaliex hemm interess qawwi ta' pajjiżi kbar, speċjalment pajjiżi Afrikani u pajjiżi Asjatiċi, li ma jaqblux mal-konvenzjonijiet dwar it-terroriżmu.

Issa permezz ta' dan l-abbozz ta' liġi li għandna quddiemna qegħdin inxandru ma' l-irjiħat kollha li min jagħmel vjolenza fuq pajjiż ieħor u jiġi hawn Malta aħna se narrestawh u nipproċessawh.

Din hija innovazzjoni fil-ġurisdizzjoni tal-kamp kriminali Malti pero' hija xi ħaġa li teżisti fil-kamp internazzjonali.

Issa x'għamlu l-Amerikani wara li Ali Rezaq inħeles fi żmien l-amministrazzjoni Nazzjonalista?

(Interruzzjonijiet) Jiena smajt l-intervent ta' l-Onor.

Carmelo Abela u l-Onor.

Tonio Borg.

Fil-fatt mill-20 sena li kellu jservi, Ali Rezaq għamel biss seba' snin.

Dan m'iniex qed ngħidu biex inkun kontroversjali imma biex inkunu fair anke ma' min qed jismagħna.

THE DEPUTY SPEAKER: L-Onor.

Tonio Borg.

ONOR.

TONIO BORG: Ali Rezaq suppost li mar għomru l-ħabs għaliex hawn Malta min joqtol - apparti li dan kien kompliċi fil-qtil ta' oħrajn u nafu li meta Malti għamel hekk mar għomru l-ħabs - imur għomru l-ħabs.

Ġara pero' li f'Jannar 1987, meta kien hemm Gvern Laburista, ingħatat amnestija ġenerali u kulmin kellu sentenza ta' għomru l-ħabs niżlitlu għal 20 sena.

Malli jiġri hekk imbagħad dak li jkun jiggwadanja mill-amnestija tat-terz u jiggwadanja minn amnestiji oħra.

THE DEPUTY SPEAKER: L-Onor.

Anġlu Farrugia.

ONOR.

ANGLU FARRUGIA: Jien ngħid li ġrat kif ġrat l-amnestija, in- Nazzjonalisti kkontribwew sewwa biex Ali Rezaq inħeles, imma issa ħalli ma nidħlux f'din il-kontroversja.

Issa l-Amerikani x'għamlu?

Dawn marru jistennewh f'pajjiż ieħor u qabduh, kollox permezz tas-secret service u bil- barka ta' pajjiż Afrikan.

GĦalhekk permezz ta' dan l-abbozz qegħdin ngħidu li min jagħmel vjolenza fi kwalunkwe airport internazzjonali u jiġi f'pajjiżna, aħna se narrestawh u se nipproċessawh biex nuru li ħadd m'għandu xi darba jisserva b'pajjiżna, u biex nagħtu eżempju lill-pajjiżi l- kbar li jridu jiddettawlna kif għandhom jiġu enforzati d-drittijiet internazzjonali meta huma stess qegħdin ħafna lura fihom.

Ta' min jgħid hawnhekk li meta saret il-konvenzjoni dwar is-suppression of terrorism ta' l-1977, kellhom il-problema jekk jeskludux persuni li jkunu kkommettew reat minħabba twemmin ta' razza, ta' reliġjon, eċċ, eċċ. (Interruzzjonijiet) Imma jekk kemm-il darba ħaddieħor weħel, ma jfissirx li aħna ma nistgħux nimxu 'l quddiem.

Mhux qed ngħid li ma kienx hemm progress għaliex f'dak li għandu x'jaqsam ma' estradizzjoni mxew ħafna, imma lilna ħadd ma jista' jżommna milli nagħtu l-eżempju fil-qasam tas- sigurta`.

U meta qed tmexxi ajruport, fejn għandek problemi ta' dħul ta' droga, problemi ta' dħul ta' armi u armamenti projbiti, problemi ta' immigrazzjoni klandestina, kif se tiddefinixxi "uffiċjal awtorizzat"?

Fl- abbozz id-definizzjoni tgħid hekk:

""uffiċjal awtorizzat" tfisser kull persuna li tkun awtorizzata mill- manager tas-sigurta` fl-ajruport, jew li tkun awtorizzata mill-manager tas-sigurta` fl-ajruport bil-parir tal-Kummissarju tal-Pulizija, jew tal-Kmandant tal-Forzi Armati ta' Malta ..."

S'hawnhekk kważi naqbel pero' fejn jissemma ċ-chairman ta' l-ajruport naħseb li hija xi ħaġa li fl-istadju ta' Kumitat irridu nirranġawha.

Qed ngħid dan għaliex iċ-chairman jista' jkun l-iktar persuna kapaċi u effiċjenti biex tieħu parir mingħandu imma jista' jkun ukoll - bir-rispett kollu - l-ikbar kaboċċa.

Huwa tajjeb li l-manager tas-sigurta` fl-ajruport jieħu parir mingħand il-Kummissarju tal-Pulizija u mingħand il-Kmandant tal Forzi Armati, għax dawn għandhom l-interess ta' l-ordni pubbliku, ta' l- investigazzjoni u tas-sigurta` f'pajjiżna, imma ma nistgħux ngħidu l- istess għaċ-chairman ta' l-ajruport.

Għalhekk ma nistgħux inħalluha li:

""uffiċjal awtorizzat" tfisser kull persuna li tkun awtorizzata mill- manager tas-sigurta' fl-ajruport."

Nemmen ukoll li għandna nkomplu nsaħħu l-kumitat dwar is-sigurta` fl- avjazzjoni.

Kif qal l-Onor.

Mizzi fl-introduzzjoni tiegħu, din is-sena dan il-kumitat għamel ħafna xogħol imma ovvjament hemm fejn tirtokkja biex is- sigurta` fl-avjazzjoni tagħtiha spinta 'l quddiem bħalma għamilna fil-qasam legali.

Nixtieq nirriferi hawnhekk, Sur President, għal dak li qegħdin ngħidu f'subklawsola (4) ta' klawsola 25, fejn jingħad li:

"Min jinsab ħati ta' reat taħt dan l-artikolu jista' jeħel, meta jinsab ħati, multa ta' mhux iżjed minn Lm2,000 jew priġunerija għal żmien ta' mhux iżjed minn ħames snin, jew dik il-multa u priġunerija flimkien."

Jiena nistaqsi: Kif hawnhekk qegħdin nikkontemplaw dawn il-pieni meta l- pieni kkontemplati f'artiklu 313 tal-Kodiċi Kriminali, fil-każ ta' min jinstab ħati ta' pussess ta' esplozivi huma tant ħorox?

Storikament meta daħal dan l-artiklu ma kienx hemm ħaġa agħar milli tagħmel reat b'esploziv, tweġġa' lil xi ħadd u taħrab minn fuq il-post tad-delitt.

Dejjem kienet kkonsidrata bħalha cowardly act li tagħmel bomba jew esploziv wara bieb ta' xi ħadd.

U b'hekk ħarġet li l-pieni huma tant ħorox.

Għalhekk ma naħsibx li din is-sitwazzjoni tista' titħalla għaliex ikollna anomalija u m'huwiex fl-aħjar interess ta' pajjiżna li jkollna din l-anomalija.

Sur President, b'dan l-abbozz pajjiżna qed jagħmel passi kbar biex itejjeb is-sigurta` fl-avjazzjoni imma huwa importanti ħafna li ma neqfux hawn.

GĦalhekk nissuġġerixxi li meta mmorru barra minn Malta għal konferenzi, seminars u workshops internazzjonali, ngħidu x'aħna nagħmlu għaliex dan huwa riklam kbir għal pajjiżna.

Tajjeb li nuru lill-pajjiżi kollha li aħna tant nemmnu fit-turiżmu li qegħdin insaħħu s-sigurta' fl- ajruport tagħna.

Ħalli niġi issa għal punt ieħor qabel nagħlaq.

Pajjiżna huwa żgħir iżda huwa pajjiż li joffri l-faċilitajiet li għandu kull pajjiż kbir ieħor.

Issa jekk fost dawk li jidħlu f'pajjiżna jkun hemm xi żewġ terroristi mustaċċuni - u tajjeb li ngħidu li l-mustaċċuni kollha qegħdin mad-dawra tagħna, jiġifieri m'humiex qegħdin ħafna 'l bogħod - dawn jistgħu jaqilgħulna problemi kbar.

GĦalhekk irridu noqogħdu attenti li kemm jista' jkun ma nħallux nies ta' dan it-tip jirfsu l-għatba tagħna u tajjeb ukoll li nkomplu nkabbru l-intelligence gathering ma' pulizija ta' pajjiżi ġirien.

Irid ikun hemm ukoll regular sharing of information u jrid ikun hemm xogħol kontinwu.

Dan nistgħu nagħmluh biss jekk naħdmu b'nies li jkunu diġa` trained f'dan il-qasam imma safejn naf jiena s'issa kulma ttellgħu l-qorti kienu nies li damu fil-pajjiż iktar mill-ispecial leave li jkun tahom l-immigration officer huma u deħlin Malta.

Għadna ma qbadniex persuna waħda u pproċessajniha minħabba li kienet implikata f'xi att terroristiku.

Għalhekk l-appell tiegħi huwa li l-korp tal-pulizija jkompli jaħdem bis-serjeta` biex jorganizza screening aħjar tan-nies li jidħlu f'pajjiżna, speċjalment minn pajjiżi tat-tielet dinja.

Il-fundamentaliżmu, il-factions u l-vjolenza li ssib f'ċerti pajjiżi ....

(Interruzzjonijiet) M'iniex qed ngħid li t-terroristi jiġu kollha mid-dinja Għarbija imma żgur li dawn jistgħu jiġu hawn Malta anke biex jieħdu refuġju.

Nistgħu neskludu li f'dawn l-aħħar xhur u snin ġie xi ħadd mill-Alġerija, għamel il- kuntatti li kellu jagħmel u reġa' ħareġ minn pajjiżna?

GĦalhekk jeħtieġ li nkunu aktar organizzati u naħdmu ma' pulizija b'saħħithom u li għandhom esperjenza kbira f'dan il-qasam, bħalma huma l-Franċiżi.

Bħala l-aħħar kumment, Sur President, ngħid li dan huwa abbozz ta' liġi importanti ħafna għalina u nawgura li fil-ġimgħat li ġejjin jsir aktar xogħol fuqu.

THE DEPUTY SPEAKER: Grazzi.

Aktar rimarki, jekk jogħġobkom?

L-Onor.

Censu Galea.

ONOR.

CENSU GALEA: Sur President, se nieħu din l-okkażjoni biex nitkellem dwar diversi aspetti tas-sigurta' fl-ajruport internazzjonali ta' Malta, li huwa wieħed miċ-ċentri ta' importanza strateġika fil-ħidma kollha ta' pajjiżna.

Nistgħu liberament ngħidu li minn dak li jiġri fl-ajruport - u naħseb li dan jgħodd għall-ajruporti kollha u mhux tagħna biss - wieħed jista' jieħu indikazzjoni tat-tip ta' sigurta' li jkun hemm fil-pajjiż, fid- diversi aspetti tagħha.

Iżda hawn Malta li jiġri huwa li fuq is-sigurta' tal-pajjiż u fuq is-sigurta' ta' l-airport - jew fuq in-nuqqas ta' sigurta' - nitkellmu biss dik id-darba meta xi ħadd ikun abbuża mis-sistema - j'Alla jkunu ftit u mbegħdin ħafna minn xulxin dawk l-okkażjonijiet - u b'konsegwenza t'hekk jiġu nvoluti mhux biss individwi, ajruplani u bini li jkunu fl-ajruport imma jiżżeffen fin-nofs u jaqla' daqqa ta' ħarta sew l- image tal-pajjiż.

Nerġa' ngħid li ħadd ma jitkellem dwar is-sigurta' ta' l- ajruporti iżda dak il-mument li jinqala' inċident żgħir joħorġu l-kundanni kollha u tqum diskussjoni sħiħa ta' x'għandna bżonn intejbu fejn tidħol is- sigurta'.

Sur President, il-problema ta' x'inhu l-aħjar mod kif nikkontrollaw dawk il-possibbiltajiet ta' abbuż tolqot mhux biss lil pajjiżna imma lill- pajjiżi kollha.

Kien għalhekk li matul is-snin li għaddew saru numru ta' konvenzjonijiet u liġijiet fuq livell internazzjonali.

Naturalment minbarra l-liġijiet u l-konvenzjonijiet internazzjonali hemm ukoll liġijiet ta' bixra nazzjonali u dawn il-konvenzjonijiet li se nsemmi saru jagħmlu parti mil-liġijiet ta' Malta permezz tas-Civil Aviation (Security) Act ta' l-1991.

Qed nirriferi għat-Tokyo Convention 1963 on offences and certain other acts committed on board aircraft; The Hague Convention 1970 for the supression of unlawful seizure of aircraft; u The Montreal Convention 1971 for the supression of unlawful acts against the safety of civil aviation u l-protokoll li ħareġ mill-Montreal Convention.

Issa llum għandna quddiemna l-Airports and Civil Aviation (Security) Bill u aktar kmieni smajna lill- Ministru tat-Trasport u Portijiet jindika li hemm possibbilta' li namalgamaw dawn iż-żewġ liġijiet flimkien.

Jekk se jsir hekk għandna naraw li jkun hemm streamlining tal-pieni li jissemmew fiż-żewġ liġijiet biex ma niġux f'diffikulta' meta napplikaw il-liġi fil-konfront ta' individwi li jkunu nstabu ħatja li wettqu xi reati.

F'dan il-Parlament diġa' ntqal kemm huwa importanti li jkollna sistema ta' sigurta' tajba u effettiva u li ma tħalli l-ebda dubju mhux biss f'moħħ in-nies li jużaw l-airport - għaliex hemm numru limitat ta' nies li jużaw l-airport sikwit, pero' globalment ikun hemm ħafna nies li jużaw l-ajruport tal-pajjiż - iżda li tista' anke sservi ta' deterrent għal dawk li jipprovaw jabbużaw mis-sistema ta' sigurta'.

Is-sigurta' ta' l-ajruport għandha tkun tali li tnissel il-biża' fl-attentatur li jinqabad u li jiġi pproċessat u kkundannat.

Jien nemmen li iktar ma ajruport ikun magħruf bħala wieħed ta' sigurta' kbira fors in-nies li jipprovaw jagħmlu atti terroristiċi, iktar inbiegħdu l-possibbilta' ta' xi attentat ta' abbuż.

Sur President, sfortunatament pajjiżna għadda minn numru ta' esperjenzi li għadhom sal-lum jissemmew f'fora internazzjonali.

Diversi kelliema, b'mod partikolari tan-naħa tal-Gvern, għamlu riferenza għall-konsegwenzi li qed ikollna nsofru għax ħaddieħor fettillu jdaħħalha f'rasu li reat partikolari ta' l-ajru oriġina f'pajjiżna.

Għalhekk irridu naraw li kemm jista' jkun inkomplu nnaqqsu l-possibbilta' li jkun hemm min jabbuża mis- sigurta' fl-ajruport u nkomplu nserrħu ras kull min jiġi hawnhekk li Malta huwa pajjiż fejn is-sigurta' tibda mill-ajruport u terġa' tispiċċa fl- ajruport.

Jien nemmen li dan huwa punt li verament għandna nenfasizzawh u nemmen li iktar ma nkunu serji u iktar ma nkunu magħqudin f'dan ir-rigward, iktar nistgħu naslu biex nevitaw diffikultajiet għal pajjiżna.

Sur President, il-bieraħ issemmew emendi oħrajn - li fil-fatt għadna ma rajnihomx - dwar il-mod kif se titmexxa s-sigurta' fl-ajruport, li issa se tgħaddi minn taħt idejn l-armata għal għand organizzazzjoni oħra.

Tejjeb li wieħed ifakkar li l-Air Traffic Control Corps u l-Airport Company se jgħaddu mingħand l-armata għal għand l-MIA.

Fil-fatt jidher li din il- miżura daħlet fis-seħħ b'effett mill-1 ta' Mejju, anke jekk s'issa il- leġislazzjoni għadha ma ġietx approvata mill-Parlament.

Iżda niġbed l- attenzjoni ta' min hu konċernat ħalli jekk il-Gvern se jkompli miexi bil- pjan li għandu fil-preżent li jipprivatizza parzjalment l-MIA, allura tajjeb li wieħed jifhem li attwalment b'din il-liġi qegħdin ukoll ngħaddu parti mis-sigurta' ta' l-ajruport lill-privat.

Allura wieħed għandu jirrifletti jekk din hijiex it-tip ta' leġislazzjoni li għandna bżonn u wieħed irid jara wkoll jekk kemm-il darba l-istandards li ġew set matul is- snin li għaddew humiex se jkunu garantiti wkoll 'il quddiem.

Wieħed ikollu ċans jitkellem fuq dan il-punt meta naslu għad-diskussjoni proprja dwar dan it-tibdil.

Sur President, fil-liġi li għandna quddiemna jissemma' l-personnel meħtieġ għas-sigurta' fl-ajruport u fl-avjazzjoni.

Il-ministru responsabbli jrid jara li jiġu mplimentati r-regolamenti fil-konfront tas-sigurta' ta' l- ajruport permezz ta' personnel kwalifikat u fully trained għall-kontroll tas-sezzjonijiet differenti ta' l-ajruport u ta' l-ajruplani li jgħaddu mill-istess ajruport.

Għalhekk huwa importanti, kif diġa' ntqal iktar kmieni, li l-personnel li jmexxu dawn is-sezzjonijiet ikunu verament preparati u jiġu aġġornati bl-informazzjoni u bit-taħriġ.

F'dan il-qasam ma nistgħux innaqqsu mill-personnel.

Għalkemm fid-diskussjoni dwar din il- liġi ħadd ma semmieha, naf li l-Gvern huwa maħkum mill-mentalita' li jnaqqas kemm jista' jkun mill-personnel.

Hawn nagħmel appell sabiex ma jiġrix hekk fir-rigward tas-sigurta' fl-ajruporti u l-avjazzjoni ċivili.

Nispera li ma ngħaddux minn problema ta' nuqqas ta' trained personnel jew nuqqas ta' apparat u makkinarju.

Wara li dan il-Parlament jgħaddi din il- liġi se jkollna l-għodda legali li permezz tagħha nikkontrollaw lil min b'xi mod jipprova jagħmel xi reat kontra s-sigurta' ta' l-ajruport, pero' jrid ikollna n-nies imħarrġa tajjeb biex verament nilħqu l-għan li għalih qed ngħaddu din il-liġi.

Sakemm ma tinqalax problema jista' jkun hemm min jaħseb li dawn il-persuni m'humiex jiġu utilizzati biżżejjed imma fil- verita' dawn xogħolhom huwa li jipprevenu, biex kemm jista' jkun jiġu evitati problemi li joħolqulna diffikultajiet li ma nifilħux għalihom bħala pajjiż u jagħtu image ħażin lil Malta.

Sur President, dan l-abbozz jgħid li l-ministru għandu jaħtar manager tas- sigurta` fl-ajruport.

Hawnhekk irrid nagħmel riferenza għal dak li qal l- Onor. Anġlu Farrugia iktar kmieni rigward iċ-chairman ta' l-ajruport internazzjonali ta' Malta.

Naf li ma kienx qed jirriferi għal xi persuna partikolari - fil-fatt l-Onor.

Membru kien qed jitkellem fuq il-kariga nnifisha - iżda l-kummenti li għamel għandhom iwasslu biex il-Ministru Mizzi jaħtar chairman li jkun kapaċi jaqdi d-doveri tiegħu kollha fl-aħjar interess tan-nazzjon.

Meta ministru jaħtar chairman għandu jagħżel persuna ta' integrita', li verament tirrispekkja s-serjeta' tax-xogħol li għandha, għax jien nemmen li dak l-individwu li jinħatar chairman m'għandux iqis ix- xogħol bħala mezz kif jaqla' l-għixien tal-familja biss.

Huwa ferm importanti li nifhmu li iktar ma jgħaddi ż-żmien iktar qed ikollna ħtieġa ta' kontroll aħjar fl-ajruport għaliex, kif nafu, qed jiżdied sew it-traffiku fl-airspace tagħna u iktar persuni qed jgħaddu mill- ajruport ta' pajjiżna.

Jien żgur li ma naqbilx ma' dak li qal l-Onor.

Anġlu Farrugia meta qal li huwa faċli li ssewwi l-fence ta' madwar l- ajruport imma huwa ferm iktar diffiċli li tagħmel u tittrejnja l-persuni li jridu jagħmlu xogħol ieħor fl-ajruport.

Ovvjament ma naqbilx ma' l-enfasi li għamel li donnu m'huwiex importanti li jkollok perimeter fence li jkun 100% secure.

Sfortunatament nafu li ħafna drabi l-persuna li tidħollok fit- territorju ristrett ta' l-ajruport, li jkun imbagħad qed iservi ta' riskju kbir għall- ajruport u għall-pożizzjoni globali ta' l-avjazzjoni ċivili, jagħmel ħiltu kollha biex jara fejn hu l-weakest point tiegħek.

Ġieli ġejna f'pożizzjoni li jkollok checkpoints u modi elettroniċi ta' kif tikkontrolla l-persuni, pero' mbagħad ikollok weak point minn fejn bniedem ikun jista' jgħaddi mingħajr wisq diffikulta'.

Sfortunatament dawn huma postijiet li jkunu jidhru wkoll u allura jkun faċli biex nies li jkollhom xi intenzjoni li ma tkunx retta jidħlu fit-territorju ta' l-ajruport.

Naturalment dawn l- affarijiet ma jiġrux f'pajjiżna imma pajjiżi oħra wkoll jiffaċċjaw problemi ta' abbużi simili.

Il-liġi li għandna quddiemna titkellem dwar is-sigurta' fl-avjazzjoni u jekk tiġi applikata tajjeb u jekk tiġi wkoll emendata biex tiġi in line mal-liġi l-oħra ta' l-avjazzjoni, wieħed jista' jgħid li nistgħu nkomplu nibnu fuq dak li ġara fil-passat.

Din hija pożizzjoni li ttieħdet bl-iktar mod ċar min-naħa ta' l-Oppożizzjoni.

M'għandux ikun hemm diżgwid bejn iż-żewġ naħat għar-rigward ta' sigurta' fl-ajruport.

Jien nawgura wkoll li dak li qal il-Ministru Debono Grech inkunu nistgħu naslu biex inwettquh iktar 'il quddiem.

Tkellimna wkoll dwar il-funzjonijiet tal-ministru u tal-persuni maħtura minnu.

Kien hawn diskussjoni fil-Kamra l-bieraħ dwar jekk għandux ikun il- ministru li jagħti ċerti ordnijiet u ċertu tip ta' permessi biex wieħed jidħol jew ma jidħolx f'ċerti inħawi.

F'dan ir-rigward jiena nemmen li l- ministru m'għandux ikollu ċerti poteri eżekuttivi fid-daily running ta' l- affarijiet.

Il-ministru għandu jkun above dan it-tip ta' ndħil - wieħed jista' jgħidlu indħli pożittiv - biex ikun f'pożizzjoni aħjar li jaqdi doveri oħrajn aktar serji, anke għar-rigward tat-twettiq ta' l-avjazzjoni ċivili.

Għandna mbagħad ukoll il-parti tal-liġi li titkellem dwar ħarsien ta' l- ajruplani, ajruporti, stallazzjonijiet u affarijiet oħra li huma marbutin ma' dak kollu li għandu x'jaqsam ma' l-apparat ta' l-ajruport.

Din m'hijiex xi ħaġa ġdida għax Att Nru. XX ta' l-1991 jitkellem dwar dawn it- tip ta' reati kontra ajruporti u ċertu tip ta' stallazzjonijiet li jkun hemm fl-ajruport.

Hawnhekk ukoll wieħed irid jara li kemm jista' jkun il- persuni li jkunu marbuta ma' dan il-qasam ikunu persuni preparati u mħarrġin.

F'dan ir-rigward żgur li għandu jkun hemm enfasi fuq taħriġ mhux biss kontra crimes imma taħriġ ukoll biex dawn il-persuni jkunu jistgħu jagħrfu u jevitaw id-diffikultajiet u l-problemi f'dan ir-rigward.

Sur President, hawnhekk għal darba oħra nagħmel enfasi fuq il-ħtieġa li jkun hemm aktar persuni f'dan il-livell.

Riċentement il-Ministru Debono Grech wieġeb interpellanza dwar l- istruttura tad-dipartiment ta' l-avjazzjoni ċivili.

Fir-risposta ssemmew diversi karigi li għadhom vakanti.

Dawn il-karigi żgur huma meħtieġa għall- amministrazzjoni u għall-ħtieġijiet ta' kuljum tat-tmexxija ta' l-ajruport.

Jeħtieġ li d-dipartiment ta' l-avjazzjoni ċivili jkollu l-full complement tal-ħaddiema mhux biss fil-kwantita' imma wkoll fil-kwalita'.

Dawn iridu jkunu ħaddiema li jkollhom ukoll ir-rikonoxximent internazzjonali.

Il- personnel tad-dipartiment ta' l-avjazzjoni ċivili, bħal f'pajjiżi oħra, għandu jkun personnel kwalifikat skond ir-regoli internazzjonali, bħalma huma l-protokolli internazzjonali, ir-regolamenti tal-Federal Aviation Authority ta' l-Amerka u r-regolamenti ta' awtoritajiet oħrajn internazzjonali.

L-impressjoni li jista' jieħu the man in the street m'hijiex biżżejjed f'dan ir-rigward imma kif qalu l-Onor.

Anġlu Farrugia u kelliema oħra aktar kmieni, ħaddieħor ikun qiegħed għassa ta' dak li jkun qed jiġri f'pajjiżna.

L-Onor.

Farrugia qal li meta nkunu barra minn pajjiżna jeħtieġ li nwasslu messaġġ ċar li Malta qiegħda taderixxi għall- obbligi tagħha u qiegħda tilħaq il-livelli internazzjonali rikjesti fejn tidħol l-avjazzjoni ċivili.

Il-ministru responsabbli minn dan is-settur u d-diversi organizzazzjonijiet differenti li b'xi mod imissu mas-sigurta' ta' pajjiżna jafu li s-sigurta' m'hijiex biss marbuta mal-pożizzjoni interna tal-pajjiż imma hija marbuta wkoll mad-destinazzjonijiet minn fejn ikunu ġejjin jew lejn fejn ikunu sejrin titjiriet ta' l-ajru.

Nafu li ġieli kellna diffikultajiet ta' rikonoxximent tas-sistemi ta' kontroll ta' l-avjazzjoni ċivili f'pajjiżna u nafu wkoll li ġieli kellna problemi għar- rigward ta' liema awtoritajiet internazzjonali nqisu li huma validi jew le, u għalhekk jiena nawgura li din il-liġi tkun rispettata mill-awtoritajiet internazzjonali.

Jien nemmen li wara li l-Parlament jgħaddi din il-liġi għandna nagħmlu ħilitna kollha biex il-personnel marbut ma' dan ix-xogħol ikun kontinwament imħarreġ, kontinwament ikun jaf x'qed jagħmel u jkun jaf x'inhuma l-bidliet internazzjonali li jkunu qed iseħħu.

Pajjiżna għandu jkollu liġi li mhux biss tkun tajba fuq il-karta imma wkoll tkun imwettqa b'mod tajjeb minn dawk li jħaddmuha.

Nirringrazzjak.

THE DEPUTY SPEAKER: Grazzi.

Aktar rimarki?

(Onor. Membri: No) L-Onor.

Joe Mizzi jista' jagħmel il-winding-up.

ONOR.

JOE MIZZI: Sur President, l-ewwelnett nixtieq nuri l-apprezzament tiegħi għall-mod kif dan id-dibattitu żvolġa b'mod ċivili.

Kif għidt fid- diskors tal-ftuħ, il-Gvern qed jaħdem biex jimplimenta r- rakkmandazzjonijiet tal-kumitat ta' inkjesta li kien waqqaf il-Prim Ministru wara l-attentat ta' hijacking fuq it-titjira ta' l-Air Malta tad-9 ta' Ġunju tas-sena l-oħra.

Tajjeb li nfakkar li waħda mir- rakkmandazzjonijiet prinċipali ta' dan il-kumitat kien li jitħaffef ix- xogħol ta' tħejjija biex pajjiżna jkollu liġi komprensiva moderna li tipprovdi għall-ħarsien tas-sigurta' fl-ajruport.

U t-tieni l-aktar rakkmandazzjoni importanti kienet - din hija marbuta ma' l-ewwel rakkmandazzjoni - li kellha tiġi ċċarata l-kariga uffiċjali ta' manager airport security.

Sur President, inħoss li dawn iż-żewġ rakkmandazzjonijiet ġew indirizzati bl-iktar mod ċar u preċiż f'din il-liġi l-ġdida.

Il-liġi hija ntiża biex b'mod ġenerali tiġi kkontrollata s-sigurta' f'kull ajruport ġewwa pajjiżna u biex jiġi żgurat il-ħarsien ta' l- ajruplani, tal-persuni u tal-proprjeta' li tinġarr fihom.

Il-liġi taħseb ukoll sabiex jinħatar manager tas-sigurta' fl-ajruport bir-responsabbilta' għat-tmexxija u kontroll tas-sigurta' fl-ajruporti u wkoll għall-kmand, għall-kordinament u sorveljar tar-riżorsi kollha tas-sigurta' provduti fl- ajruporti ta' pajjiżna.

Taħseb ukoll biex jinħatar kumitat dwar is- sigurta' fl-avjazzjoni, b'responsabbilta' li jagħti pariri lill-gvern dwar kull ħaġa li tolqot is-sigurta' fl-avjazzjoni u fl-ajruporti, u li jimplimenta miżuri ta' sigurta' xierqa.

Sur President, il-kelliema tan-naħa ta' l-oħra rrimarkaw li diġa' teżisti liġi dwar is-sigurta' fl-avjazzjoni.

Fil-fatt il-bieraħ għamilt riferenza għall-Att ta' l-1991 dwar is-Sigurta' fl-Avjazzjoni Ċivili.

Pero' nfakkar li din il-liġi kienet ġiet introdotta għal skop preċiż, ċioe' biex jidħlu fis-seħħ il-Konvenzjoni ta' Tokyo ta' l-1993 - li hi dwar reati u ċerti atti oħra mwettqa abbord ajruplani - il-Konvenzjoni ta' The Hague ta' l-1970 għat-trażżin ta' qbid illegali ta' ajruplani - u l-Konvenzjoni ta' Montreal ta' l-1970 plus il-provvedimenti tal-protokoll marbuta ma' l- istess konvenzjoni għat-trażżin ta' atti illegali kontra s-sigurta' ta' l- avjazzjoni ċivili.

Kif jidher mit-titlu, dawn il-konvenzjonijiet huma mmirati għal ċerti atti illegali speċifiċi.

Min-naħa l-oħra l-liġi ġdida li għandna quddiemna hija mmirata li tindirizza s-sigurta' fl-ajruporti u fuq l-ajruplani b'mod ġenerali.

Fil-fatt Taqsima II tal-liġi li qegħdin niddiskutu tipprovdi biex il-ministru responsabbli jagħmel regolamenti dwar kull ħaġa li tolqot is-sigurta' fl-avjazzjoni.

Taqsima III hija dwar il- ħarsien ta' l-ajruplani, ta' ajruportijiet u ta' stallazzjonijiet minn atti vjolenti.

Imbagħad Taqsima IV hija dwar reati kontra s-sigurta' ta' l- ajruplani.

L-aħħar taqsima hija dwar is-sorveljar ta' l-ajruplani.

Għalhekk jidher ċar li l-liġi ta' l-1991 u l-abbozz li ddiskutejna f'dawn l- aħħar jumejn m'humiex kontra xulxin, anzi jikkumplimentaw lil xulxin.

Tajjeb li nfakkar ukoll li fil-kumitat dwar is-sigurta' fl-avjazzjoni hemm rappreżentanza ta' kull organizzazzjoni li topera fl-ajruport b'mod uffiċjali.

Fil-fatt dan l-airport security committee jikkonsisti fid- direttur ta' l-avjazzjoni ċivili, fiċ-Chairman ta' l-Air Malta, iċ-Chairman tal-Malta International Airport, is-Segretarju Permanenti dwar l-Affariijet Interni, li huwa wkoll il-Viċi Chairman, il-Kummissarju tal-Pulizija, il- Kmandant ta' l-Armata u l-Kontrollur tad-Dwana.

Il-manager dwar is- sigurta' fl-avjazzjoni huwa fil-fatt is-segretarju tal-kumitat ukoll.

Kif jidher ċar, il-kumitat minnu nnifsu qed joħloq kordinament bejn l- entitajiet kollha li joperaw fl-ajruport.

B'hekk ikun qed jiġi assigurat li kull deċiżjoni tiġi diskussa u li jkun hemm qbil dwar il-miżuri li jridu jittieħdu biex jiġi żgurat li l-politika dwar is-sigurta' fl-ajruport tiġi mwettqa minn dawk kollha nvoluti.

U tajjeb li ngħid, Madam Speaker, li kemm ili chairman ta' dan il-kumitat, kontra dak li wieħed ta x'jifhem il- bieraħ, kien hemm kordinament tajjeb bejn dawn l-entitajiet u nista' ngħid li d-deċiżjonijiet dejjem kienu unanimi u ma jirriżultalix li kien hemm xi konfużjoni.

Hawnhekk nirringrazzja lil kull min qiegħed f'dan il-kumitat tas-sehem li qed jagħti, u tajjeb li ngħid ukoll li bil-mod kif qed jitmexxa l-kumitat se jkun diffiċli ħafna li jinqala' konflitt fit-twettiq tal-provvedimenti varji li jolqtu ż-żewġ liġijiet, jiġifieri dik ta' l-1991 u dik li qed niddiskutu llum.

L-Onor.

Louis Galea rrimarka li fil-liġi ġdida hemm riferenza ħafifa għall-kumitat dwar is-sigurta' fl-avjazzjoni.

Fil-fatt il-kelliemi kien qed jirriferi għal paragrafu (ġ) ta' subklawsola (1) ta' klawsola 3 li jgħid li l-ministru responsabbli għas-sigurta' fl-avjazzjoni għandu: : "... jaħtar kumitat dwar is-sigurta' fl-avjazzjoni b'responsabbilta' li jagħtih pariri dwar kull ħaġa li tolqot is-sigurta' fl-avjazzjoni u li jimplimenta miżuri ta' sigurta' xierqa."

Fil-fatt jiena kont ġbidt l-attenzjoni ta' min ħa ħsieb din il-liġi li dan il-paragrafu għandu jkun aktar ċar u speċifiku.

Ir-risposta tiegħu kienet fis-sens li m'huwiex il-lok li wieħed jespandi, pero' wara li smajt il- kummenti miż-żewġ naħat tal-Kamra jien inħoss li verament stajna nkunu aktar ċari u fl-istadju ta' Kumitat beħsiebni nressaq emenda biex nikkjarifikaw il-kompożizzjoni, il-funzjonijiet u d-dmirijiet ta' dan il- kumitat.

Sieħbi l-Ministru Debono Grech irrimarka wkoll dwar il-ħtieġa li jkun hemm konsultazzjoni bejn il-ministru responsabbli għas-sigurta' fl- avjazzjoni u l-ministru responsabbli mill-avjazzjoni ċivili qabel ma tinħareġ xi ordni li taffettwa t-tmexxija u l-operat ta' l-ajruport jew l- avjazzjoni ġenerali.

Jien naqbel ma' dan is-suġġeriment.

Fil-fatt se nressaq emenda għal subklawsola (2) ta' klawsola 22 billi din tiġi sostitwita b'subklawsola ġdida li tgħid hekk:

"Qabel ma tinħareġ ordni bis-saħħa tas-subartiklu (1) ta' dan l- artiklu dwar xi ajruport, il-Ministru għandu jikkonsulta lill-Ministru responsabbli mill-avjazzjoni ċivili, lill-manager tas-sigurta' fl- ajruport u lill-membri tal-kumitat għas-sigurta' fl-ajruport.".

L-Onor.

Tonio Borg irrimarka wkoll dwar il-konflitti bejn it-test Malti u t-test Ingliż.

Dawn se jiġu rranġati fl-istadju ta' kumitat.

Fil-fatt l- emendi neċessarji diġa' huma lesti.

Rimarka aktar serja kienet dwar il-konflitt bejn il-pieni kkontemplati fil-liġi ta' l-1991 u dik li qed tiġi diskussa issa.

Fil-fatt fil-parti fejn jidħlu esplożivi veru li kien hemm konflitt u kelli wkoll emenda lesta, biex ngħid hekk, pero' min-naħa l-oħra nistieden lill-Onor.

Membru li qanqal dan il-punt biex jindikali anke privatament minn fejn joħorġu dawn il-konflitti biex jittieħdu l-passi neċessarji ħalli dawn ukoll jiġu rranġati fl-istadju ta' Kumitat.

Min-naħa tiegħi jien diġa' qabbadt lil min abbozza l-liġi biex jerġa' jdurha flimkien mal-liġi ta' l-1991 biex b'hekk jiġi identifikat fid-dettall jekk hemmx ħtieġa li jsiru xi emendi f'dan ir-rigward.

Pero' jidher li r-reati u l-pieni kkontemplati fil-liġi ta' l-1991 jittrattaw dwar in-nuqqas min-naħa ta' l-ekwipaġġ ta' l-ajruplan li jassisti lill-kmandant fit-trażżin ta' xi persuna, dwar in-nuqqas min- naħa tal-kmandant li jiżbarka persuna mrażżna u wkoll dwar ħtif ta' ajruplan, vjolenza kontra persuna fl-ajruport u distruzzjoni ta' l-ajruplan u oħrajn.

Il-liġi li qed tiġi diskussa issa tikkontempla reati differenti, inklużi dawk dwar dikjarazzjonijiet foloz, ħsara gravi fuq proprjeta' permezz ta' esplożivi, atti speċifiċi ta' vjolenza, dikjarazzjonijiet foloz dwar valiġġi, dikjarazzjonijiet foloz dwar dokumenti ta' identita', dħul ġewwa zoni ristretti ta' armi u esplożivi, ostruzzjoni ta' persuni awtorizzati, rifjut ta' xi ordni leġittima, impediment ta' persuna awtorizzata li taġixxi leġittimament, reati dwar oġġetti perikolużi u oħrajn.

Kumment ieħor li sar mill-Onor.

Borg kien dwar il-ħtieġa tal-kunsens ta' l-Avukat Ġenerali qabel ma jibdew il-proċedimenti dwar reati kkontemplati f'Taqsima IV tal-liġi.

Jien lest li nerġa' nikkonsidra din il-parti tal- liġi pero' s'issa l-parir li għandi hu li din il-proċedura hija meħtieġa billi reat jista' jsir fuq ajruplan reġistrat Malta iżda li ma jkunx Malta f'dak il-mument.

Kien hemm ukoll riferenza għall-provvediment li joħroġ minn klawsola 21 li tgħid li l-ministru jista' jagħti ordni bil-miktub lill-manager tas- sigurta' fl-ajruport biex ma jippermettix persuni jew proprjeta' li jitilgħu jew jitgħabbew fuq ajruplan jew inkella biex ma jippermettix li dak l-ajruplan itir.

L-istess proċedura fil-fatt hija kkontemplata fi klawsola 22 meta jkun meħtieġ li ssir tfittxija fl-ajruport jew fuq xi ajruplan jew fuq xi persuna jew proprjeta'.

L-Onor.

Borg staqsa dwar xi ħtieġa hemm li l-ministru jagħti din l-ordni.

Staqsa wkoll jekk dan jistax isir mingħajr il-ħtieġa li jindaħal il-ministru.

Jiddispjaċini imma hawnhekk ma naqbilx ma' l-Onor.

Membru.

F'xi każijiet jista' jkun hemm implikazzjonijiet ta' natura politka, speċjalment jekk il-persuna li ssir tfittxija fuqha jew li ma titħalliex titla' fuq ajruplan tkun ta' nazzjonalita' barranija, jew jekk ajruplan ta' nazzjonalita' barranija ma jitħalliex jittajjar.

Jien naħseb li l-Onor.

Membru ma jistax jgħid li f'każi bħal dawn m'hemmx implikazzjoni internazzjonali u għalhekk inħoss li huwa floku li responsabbilta' bħal din għandha titħalla f'idejn il-ministru u mhux f'idejn impjegat pubbliku.

L-Onor.

Ċensu Galea għamel riferenza għad-definizzjonijiet ta' manager u manager tas-sigurta' fl-ajruport u qal li dawn jistgħu joħolqu konfużjoni billi jirriferu għal żewġ karigi differenti.

Fil-fatt fil-każ ta' l-ewwel, manager dan huwa d-direttur ta' l-avjazzjoni ċivili u t-tieni wieħed jirriferi għall-uffiċjal pubbliku responsabbli għall-kontroll tas-sigurta' fl-ajruporti.

Naqbel mal-konċett li kemm jista' jkun il-liġijiet għandhom ikunu ċari pero' għalkemm id-definizzjonijiet li għamel riferenza għalihom l-Onor.

Membru huma diġa' kkjarifikati taħt klawsola 2, jien se nara wkoll jekk hemmx xi diffikulta' legali biex l-ewwel definizzjoni ta' "manager" tiġi sostitwita bil-kelma "direttur".

Hekk m'hemmx, jien min-naħa tiegħi lest li nressaq emenda f'dan is-sens.

Il-bieraħ issemmiet ukoll il-kwestjoni tat-theddid ta' bombi.

Jiena naħseb li minħabba aspetti ta' sigurta' wieħed m'għandux jgħid x'inhu jsir dwar din il-problema partikolari.

Is-sena l-oħra kien hemm tmien każi pero' naċċertakom li din is-sena ħadna ċerti prekawzjonijiet - ovvjament minħabba sigurta' m'iniex se nsemmi x'inhuma - li naqqsu drastikament dan it-theddid għaliex illum sar possibbli li taqbad minn fejn ikun ġej dan it- theddid.

L-Onor.

Louis Galea ried jagħti x'jifhem li se jkun hemm il- komplikazzjoni li l-airport security manager ma jiġix rikonoxxut barra imma jiġi rikonoxxut biss id-direttur ta' l-avjazzjoni ċivili f'dak li għandu x'jaqsam mas-sigurta'.

Jiena naħseb li l-Onor.

Membru m'huwiex jiddistingwi bejn safety u security.

Fil-fatt nassigurah li m'hemm l-ebda problema.

Tant hu hekk li paragrafi 313 u 314 ta' Annex 17 tal-Convention on International Civil Aviation, Organisation of International Standards and Recommended Practices, jgħid li:

"Each contracting State shall designate appropriate authority within its administration to be responsible for the development, implementation and maintenance of the national civil aviation security programme.

Each contracting State shall specify to ICAO the appropriate authority designated under 313.".

Jiġifieri jidher ċar li m'hemmx dik il-problema li hu jaħseb li seta' kien hemm.

L-Onor.

Galea għamel riferenza wkoll għall-ħaddiema li se jkunu assenjati ma' l-airport security manager u staqsa jekk dawn humiex se jkunu mill- armata jew minn x'imkien ieħor.

Jien fil-fatt għidt ċar u tond li diġa' ġew impjegati żewġ assistant security managers u ma' dawn se jiġu ngaġġati nies oħra.

Intlabt ukoll biex nagħti spjegazzjoni dwar il-fatt li l-airport security company se tiġi xolta.

Ma naħsibx li dan l-istatement huwa korrett.

Fil- fatt mhux l-airport security company se tiġi xolta imma l-Airport Company.

Din l-Airport Company m'hijiex il-kumpannija li għandha s-sigurta' u m'hijiex parti mill-armata, għalkemm kienet taħt l-armata.

L-Airport Company kellha taħtha t-taqsima tat-tifi tan-nar, il-kontroll tat-traffiku ta' l-ajru, l-uffiċju metereoloġiku, iċ-ċentru tat-telekomunikazzjoni u t- taqsima ta' l-elettriku.

Dawn m'għandhom x'jaqsmu xejn mas-sigurta' u għalhekk naħseb li dak li qal l-Onor.

Membru ma kienx f'loku.

L-Onor.

Membru semma' wkoll il-counter drugs.

Fil-fatt nista' ngħid li l- manager airport security huwa membru fl-active board li qiegħed within the CADA.

Qed jaħdem flimkien ma' l-NDIU u nista' ngħid li qed isiru wkoll courses f'dan ir-rigward.

L-Onor.

Anglu Farrugia qajjem kwestjoni dwar xi tfisser "uffiċjal awtorizzat" fi klawsola 2.

Staqsa minn min jiġi awtorizzat u ma qabilx li dan għandu jiġi awtorizzat minn xi ħadd ieħor barra l-Kummissarju tal- Pulizija.

Jien ngħidlu li dik saret hekk minħabba r-raġuni tal-friskers, jiġifieri hemm raġuni valida għaliex din ġiet inkluża.

Madam Speaker, inħoss li d-dibattitu li sar kien wieħed tajjeb u ċċara ċerti punti importanti li nispera li nerġgħu nittrattawhom aktar fid- dettall fl-istadju ta' Kumitat.

Kif diġa' għidt, inħoss li fejn hu meħtieġ li jitressqu emendi neċessarji, dawn jitressqu biex kemm jista' jkun ikollna liġi tajba li sservina għal ħafna snin.

Jien nemmen li s-sigurta' ta' l-ajruporti hija ta' importanza kbira u huwa fl-interess nazzjonali li naraw li din il-liġi tkun moderna u fuq kollox effettiva.

Infakkar dwar x'kien qal il-kumitat ta' inkjesta fuq dan il-punt.

Dan kien qal li l- pożizzjoni ġeo-strateġika ta' pajjiżna hija fiċ-ċentru ta' zona fejn hemm irqajja instabli u li allura jagħtu lok għal ċirkostanzi li jmorru 'l hemm minn dak li wieħed iqis bħala konsiderazzjoni ta' sigurta' normali fuq livell internazzjonali.

Kompla jgħid li din is-sitwazzjoni għaldaqstant tiġġustifika li f'ċerti okkażjonijiet jittieħdu miżuri ta' sigurta' stretta.

Fil-fatt il-liġi tagħmilha possibbli biex din it-tip ta' sigurta' titwettaq bl-iktar mod xieraq.

Il-kumitat kien qal ukoll li r- relazzjonijiet bejn l-uffiċjal responsabbli mis-sigurta' fl-ajruport u l- pulizija fir-rigward ta' intelligence monitoring għandhom ħafna importanza.

Instab li hemm sistema ta' komunikazzjoni regolari imma jinħass li din tkun iktar effiċjenti u effettiva jekk pajjiżna jkollu leġislazzjoni li tipprovdi għas-sigurta' fl-avjazzjoni.

Madam Speaker, jiena nagħlaq billi ntenni dak li għidt fil-bidu ta' dan id-dibattitu, jiġifieri li din il-liġi se tistabilixxi darba għal dejjem linji ċari ta' responsabbiltajiet u se telimina l-konfużjoni bejn l- entitajiet fl-ajruport.

Qed tiġi wkoll rikonoxxuta bl-aktar mod ċar il- funzjoni ta' l-uffiċċju tal-manager tas-sigurta' fl-ajruport li se jkollu s-saħħa legali biex jiġi assigurat li d-deċiżjonijiet tal-kumitat dwar is- sigurta' fl-avjazzjoni jiġu segwiti minn kulħadd bl-aktar mod effettiv u tajjeb.

B'dan l-abbozz ta' liġi se nkunu għamilna qabża fil-kwalita' fil- veru sens tal-kelma u nkunu mlejna vojt kbir f'dik li hija sigurta' fl- ajruporti ta' pajjiżna.

L-aspett tat-taħriġ huwa importanti ħafna wkoll.

Kemm ili jien f'dan l-airport security committee nista' naċċerta lil kulħadd li għamilna enfasi li għandu jkun hemm taħriġ ta' spiss u adattat għal pajjżna.

Fil-fatt mis-sena l-oħra l-airport security manager beda jħejji diversi korsijiet ta' taħriġ li taw riżultati pożittivi.

Tajjeb li ngħid ukoll li minn spot checks li nagħmlu qed jirriżulta li s-sigurta' f'ċerti oqsma żdiedet u ġiet ammeljorata bil-bosta.

Dawn l-ispot checks ma nagħmluhomx biex nipprovaw naqbdu lil xi ħadd għal għarrieda jew biex nipprovaw nieħdu xi passi kontra xi ħadd imma biex naraw li s-sigurta' qiegħda tiġi attwata b'mod effiċjenti u bi skruplu.

Dan il-ħaddiema jafuh u jafu wkoll li dawn l-ispot checks nagħmluhom biex fejn ikun hemm xi nuqqasijiet nirranġawhom.

Tajjeb li nfaħħar hawnhekk lill-friskers li ħadu passi kontra passiġġieri li għaddew affarijiet li mhux suppost kellhom jgħaddu.

Nerġa' ntenni, Madam Speaker, li dan kien dibattitu interessanti u ntenni wkoll li min-naħa tiegħi dispost li fejn hemm bżonn isiru xi emendi li jkunu fl-interess ta' pajjiżna, allura dawn isiru.

Grazzi.

MADAM SPEAKER: Grazzi.

Il-mistoqsija hi li l-Abbozz ta' Liġi msejjaħ "Att biex jagħti seħħ li ċerti liġijiet li għandhom x'jaqsmu mas-sigurta' fl-avjazzjoni" jkun moqri t-Tieni Darba.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con. u l-Abbozz ta' Liġi ġie moqri t-Tieni d- Darba.

ONOR.

JOE MIZZI: Madam Speaker, nitlob il-permess tal-Kamra biex dan l- Abbozz ta' Liġi dwar is-Sigurta' fl-Ajruporti u fl-Avjazzjoni Ċivili jmur quddiem il-Kumitat Permanenti għall-Konsiderazzjoni ta' Abbozzi ta' Liġi.

MADAM SPEAKER: Min jissekonda?

ONOR.

GEORGE VELLA: Nissekonda.

MADAM SPEAKER: Il-mistoqsija hi li dan l-Abbozz ta' liġi msejjaħ "Att biex jagħti seħħ lil ċerti liġijiet li għandhom x'jaqsmu mas-sigurta' fl- avjazzjoni" jmur fil-Kumitat Permanenti dwar Konsiderazzjoni ta' Abbozzi ta' Liġi.

Dawk favur?

(Onor. Membri: Aye) Dawk kontra?

Agreed.

Il-mozzjoni għaddiet nem. con.

INFORMAZZJONI TA' MADAM SPEAKER

MADAM SPEAKER: Inqiegħed fuq il-Mejda tal-Kamra:

Rapport ta' l-Ombudsman skond subartiklu (4) ta' artiklu 22 ta' l-Att Nru. XXII ta' l-1995 dwar il-kaz Mifsud Bonnici.

Niġbed l-attenzjoni ta' l-Onor.

Membru li saru d-9.00 p.m. u għaldaqstant nitlob lill-Ministru Mizzi biex jekk jogħġbu jressaq l-Aġġornament.

AĠĠORNAMENT

ONOR.

JOE MIZZI: Madam Speaker, nippropona l-Aġġornament tal-Kamra għal nhar l-Erbgħa, 6 ta' Mejju 1998, fis-6.00 p.m. b'din l-aġenda:

Abbozz ta' Liġi dwar il-Protezzjoni Ċivili - it-Tieni Qari;

Abbozz ta' Liġi li jemenda l-Att dwar il-Ħabs - it-Tieni Qari;

Abbozz ta' Liġi dwar il-Forzi tal-Pulizija ta' Malta - it-Tieni Qari;

Abbozz ta' Liġi dwar Taxxa Speċjali fuq Banek Kummerċjali - it-Tieni Qari (Kont.);

Abbozz ta' Liġi dwar il-Kummerċ ta' l-Assigurazzjoni - Kumitat (Kont.);

Abbozz ta' Liġi li jemenda l-Att dwar Dazju tas-Sisa (Emenda Nru 4) - it- Tieni Qari;

Abbozz ta' Liġi li jemenda l-Att dwar Taxxa tar-Reġistrazzjoni ta' Vetturi bil-Mutur (Emenda Nru 3) - it-Tieni Qari;

Abbozz ta' Liġi li jemenda l-Ordinanza dwar il-Pensjonijiet - it-Tieni Qari;

Abbozz ta' Liġi kontra l-Korruzzjoni - it-Tieni Qari (Kont);

Abbozz ta' Liġi dwar Servizzi tat-Turiżmu għal Malta - Kumitat; u

Riżoluzzjoni tal-Kap ta' l-Oppożizzjoni dwar Malta u l-Unjoni Ewropea - Kontinwazzjoni. --------------------- Abbozz ta' Liġi li jemenda l-Att dwar Tribunal għal Talbiet Żgħar - Kumitat Permanenti;

Abbozz ta' Liġi dwar Brokers fl-Assigurazzjoni u Intermedjarji oħra - Kumitat Permanenti;

Abbozz ta' Liġi li jemenda Diversi Liġijiet dwar it-Telekomunikazzjoni - Kumitat Permanenti; u

Abbozz ta' Liġi dwar is-Sigurta' fl-Ajruportijiet u fl-Avjazzjoni Ċivili - Kumitat Permanenti.

MADAM SPEAKER: Grazzi.

Rimarki, jekk jogħġobkom?

L-Onor.

Ninu Zammit.

ONOR.

NINU ZAMMIT: Madam Speaker, fil-ftit minuti li għandi għad- dispożizzjoni tiegħi nixtieq nitkellem fuq żewġ suġġetti li huma totalment differenti minn xulxin.

Nibda biex nagħmel riferenza għal dak li ntqal fil-gazzetta "KullĦadd" ta' nhar il-Ħadd li għadda, kif ukoll tal-Ħadd ta' qabel, fir-rigward tax- xiehda illi s-Sur Godfrey Leone Ganado qed jagħti bħala xhud imtella' mill- Malta Labour Party f'kawża illi jiena kont bdejt kontra l-ex-Deputat Salvu Sant kif ukoll kontra l-Onor.

Charles Mangion fl-1993.

Din il-kawża tirrigwardja l-mozzjoni ta' sfiduċja li ż-żewġ sinjuri li għadni kif semmejt kienu għamlu fil-konfront tiegħi.

Jiena kont sfidajthom biex l- allegazzjonijiet li kienu għamlu f'din il-Kamra jagħmluhom barra u huma hekk għamlu, u ovvjament imbagħad jiena ħadt passi legali.

Irrid nagħmilha ċara li jiena m'iniex se nitkellem fuq dak li qal s'issa fix-xiehda tiegħu s-Sur Godfrey Leone Ganado imma se nitkellem biss fuq il-fatti li jafhom il- pubbliku kollu, li ntqalu barra dan il-Parlament u li ġew anke ppubblikati.

Is-Sur Godfrey Leone Ganado diversi drabi qal li jiena u hu ma konniex naqblu.

Per eżempju, meta jiena kont responsabbli mill-Enemalta ridt li l- cables tal-132kv minn Delimara għall-Marsa ngħadduhom minn mina u mhux noqogħdu nħaffru trinka.

Dan għas-sempliċi raġuni li l-Enemalta - u ta' dan għandi l-provi kollha fil-file li tellajtu anke quddiem il-Kummissjoni Permanenti kontra l-Korruzzjoni, li tat is-sentenza tagħha fil-31 ta' Jannar, 1996 u qalet li kulma sar kien above board - issa li waslet biex toħroġ circuits ġodda tal-132kv minn Delimara, kienet issib il-mina lesta u tgħaddi l-cables minn ġo fiha u mhux tagħmel mina oħra.

Jiena kont nixtieq it-tender tinqasam, billi parti tingħata lill-cable supplier, dak li jipproduċi l-cable, u parti tingħata biex issir il-mina.

Ġara pero' li kont imsiefer u s-Sur Leone Ganado qatagħha li minflok ma ssir il-mina ssir trinka.

Imbagħad meta ġejna biex nagħmlu l-extension tal-132kv bejn il- Marsa u l-Mosta, issuġġerejt li ssir mina mill-Marsa sal-Mosta u dan is- suġġeriment ġie milqugħ.

Kien hemm dawk li jissejħu geological faults iżda dawn ġew megħluba u l-cables tpoġġew ġol-mina.

Issa l-istess nies li llum qegħdin fil-gvern u li tant qegħdin ifaħħru lis-Sur Leone Ganado, fil-ħarġa ta' "l-orizzont" tal-Ħamis, 24 ta' Awissu, 1995 - biex tara d-doppia faccia ta' dawn in-nies - kitbu dan li ġej:

"Iż-żmien jidher li ta raġun lis-Segretarju Parlamentari ta' l-Ilma u l-Enerġija, il-Perit Ninu Zammit, fil-proġett ta' twassil ta' ċirkwiti ta' 132kv mill-power station ta' Delimara sal-Mosta.

Ninu Zammit ried li ċ-ċirkwiti jitwasslu permezz ta' mini taħt l-art.

Is-Segretarju Parlamentari sab oppożizzjoni kbira u ġie njorat.

Issa ġie deċiż li mill-Marsa sal-Mosta jsir kollox permezz ta' mina.

Ninu Zammit ingħata raġun."

Dan jiena qed insemmih biex nuri kif in-naħa l-oħra, b'mod partikolari l- Onor. Charles Mangion u Salvu Sant, qegħdin jinqdew bis-Sur Godfrey Leone Ganado.

GĦaliex fejn iridu huma jgħidu li jiena kont nindaħal u mbagħad jikkritikaw lis-Sur Leone Ganado stess talli m'aċċettax li ssir mina bejn Delimara u l-Marsa.

Ħalli nsemmi issa punt ieħor li dwaru jiena u s-Sur Leone Ganado ma konniex naqblu.

Qed nirriferi hawnhekk għall-kwestjoni tal-ftuħ tal-petrol stations nhar ta' Ħadd.

Sa l-1987 il-pompi tal-petrol kienu jieħdu seba' milleżmi fuq kull litru ta' fuel li jbiegħu bħala commission.

Bejn l-1981 u l-1987 din il-commission baqgħet l-istess u meta tlajna aħna fil-gvern bdew in- negozjati biex tiżdied.

Niftakar li għas-sena 1989/90 - hawnhekk qed nitkellem mill-memorja - kienu kkalkolaw li kellna nżiduhom b'0.98 ta' milleżmu u aħna tajnihom milleżmu u allura l-commission minn 7 milleżmi kull litru telgħet għal 8 milleżmi.

Ovvjament qalulna kemm aħna rġiel ta' l-Enemalta , kemm huwa raġel il-gvern u kulħadd kien kuntent!

Ġara pero' li tliet snin jew erba' snin wara, out of the blue, is-Sur Leone Ganado ried jagħtihom 3milleżmi per litre fuq dak il-milleżmu li konna tajnihom.

Ovvjament jiena oġġezzjonajt - dan huwa kollu recorded fil- files - għax dan kien ifisser li konna se nżidulhom il-commission b'¥0.5 miljun fis-sena.

Imma dan, ta' awditur li hu u ta' accountant tal-galbu li hu, qabad u ċaflas u tahom 3 milleżmi minn fuq dahar il-poplu.

Imbagħad Salvu Sant, b'mod partikolari, kellu l-wiċċ jiġi hawn ġew u waqt li qegħdin niddiskutu l-estimi ta' l-Enemalta, eżattament fis-7 ta' Diċembru ta' l- 1994, qalilna li mhux talli l-Gvern Nazzjonalista kien qed jgħaddi biż- żmien lill-konsumatur, talli biex jinfetħu l-petrol stations fil-Ħdud u l- festi qiegħda ssir nefqa ta' ¥0.5 miljun kull sena minn fuq dahar il-poplu Malti!

Hawhekk qiegħda l-ipokrezija għax anke l-Oppożizzjoni Laburista kienet iddikjarat ruħha li kienet qed taqbel miegħi li m'għandniex nisparpaljaw flus il-poplu.

Kien hemm każ ieħor li ttella' l-qorti, il-każ tal-pompa tal-petrol f'Għawdex.

Irrid ngħid li t-tnejn min-nies li pprovaw jixtruni bagħtuli pakkett imma dan il-pakkett jiena erġajt bgħattu lura u mbagħad, minħabba ċerti ċirkostanzi, kelli nieħu passi kontra tagħhom bil-qorti.

Dawn ammettew li pprovaw jikkorrompuni u s-sentenza nqatgħet fis-26 ta' Awissu, 1993 imma kien hemm min għamel plejtu anke talli ma nxtrajtx!

Fil-fatt f'waħda mill-gazzetti lokali ġie rrapportat:

"Two Gozitan men yesterday admitted in Court to charges of having attempted to bribe Parliamentary Secretary for Water and Energy, Ninu Zammit.

Anton Cassar, 31 and Michael Galea, 25, both of Victoria, were given a one year prison sentence, suspended for one year.".

Dan il-każ kien għalaq hemm pero' Leone Ganado, bħalma qal hu stess fil- qorti nhar l-Erbgħa, xorta ried jidħol bejn il-basla u qoxritha.

Għaxart ijiem wara li dan l-istess Leone Ganado kien tneħħa minn chairman ta' l- Enemalta - għax it-tenure tiegħu ma kenitx ġiet imġedda - deherlu li kellu jikteb ittra lill-Prim Ministru, l-ittra datata 14 ta' Ġunju, 1993, fejn qallu:

"I would like to inform you that as far back as towards the latter part of last year and the first three months of this year, I was personally asked on a number of occasions by the Hon.

Ninu Zammit to process the issue of a licence to Superintendent Salvu Galea to operate a petrol station in Gozo.".

Ovvjament din l-ittra kien bagħatha lill-Onor.

Fenech Adami, il-Prim Ministru ta' dak iż-żmien, li qabad u għadda din l-ittra lill-Kummissarju tal-Pulizija.

L-għada, il-15 ta' Ġunju, 1993 il-Kummissarju tal-Pulizija bagħat għas- Sur Godfrey Leone Ganado u dan, biex juri l-inkonsistenza tiegħu, erbgħa u għoxrin siegħa wara kiteb ittra oħra ndirizzata lill-Kummissarju tal- Pulizija, u li tagħha bagħat kopja lill-Prim Ministru, fejn qal:

"In order to clarify any misrepresentations that may be deduced from the contents of my letter, may I categorically state that no pressure was ever made on me by anyone to approve and/or expedite the issue of a licence to Superintendent Galea and/or to any member of his family.".

Mela fl-14 ta' Ġunju, 1993 qal li jiena għamilt pressjoni fuqu biex joħroġ liċenzja lis-Supretendent Salvu Galea u l-għada ċaħad kollox u qal li ħadd fid-dinja ma qatt għamel pressjoni fuqu biex joħroġ liċenzja biex dan jopera service station f'Għawdex!

Dawn l-affarijiet qed ngħidhom biex nuri kemm tan-naħa l-oħra qegħdin jagħmlu żball meta jinqdew b'persuna li, bil- provi u bil-miktub, uriet diversi drabi l-inkonsistenza tagħha.

Madam Speaker, fl-aħbarijiet issemma wkoll il-fatt illi ngħataw xi promotions fejn jiena qabbiżt lil xi ħadd biex nakkwista xi voti.

Dan jien niċħdu u jiċħduh ukoll il-membri ta' l-interviewing board.

F'dan il- board kien hemm nies - issa mhux se noqgħod ngħid x'qalu eżatt fil-qorti għax din m'hijiex irġulija - li lil Leone Ganado, fi żmien meta hu stess kien għadu chairman, kienu qalulu:

"Even more, we declare that we did not have any political pressure ..."

- jiġifieri fl-għażla tan-nies li kienu qegħdin jagħmlu -

"Before the start of the interviews, we received guidelines to the effect that candidates who were at that moment performing the duties of SPOs, fitters, TEPOs, linesmen and jointers ..."

- li huma s-sinsla tat-teknika ta' l-Enemalta -

"... were not to be placed in the top six as these trades were in demand and shortage of staff in these trades already existed at Enemalta".

Huwa veru li jiena tajt dik id-direttiva, u dan għidtu diversi drabi, imma mbagħad komplew:

"The board wishes to appeal that in future these guidelines ..."

- jiena ħriġt dawk il-guidelines għax meta ħarġet il-call for applications ma kontx rajtha -

"... be made public during the application period so that short- listing of candidates is carried out during the initial stages".

GĦalhekk jiena bi pjaċir ngħid li ma ndħalt fl-ebda promotion, mhux kif ġie allegat fil-gazzetta "KullĦadd", fuq il-mezzi tax-xandir il-bieraħ u kif qal is-Sur Leone Ganado.

Hawnhekk għandi wkoll affidavit mill-membri kollha tal-bord li għamel din l-adjudication.

B'sodisfazzjon ngħid ukoll li wara li l-Partit Laburista tela' fil-gvern, dan ħatar interviewing board ieħor biex jagħżel grupp ta' airfield operators - għaliex il-proċess kollu biex jintagħżlu n-nies kien waqaf u ħadd ma kien daħal għal dak il-job - li beda jsejħilhom aviation crewmen.

Issa minn risposta li ngħatajt fl-24 ta' Frar ta' din is-sena għall- mistoqsija parlamentari numru 12,528 insibu li dan il-Gvern mexa fuq dawk il-guidelines li kont ipproponejt jien.

Din tgħid:

"L-ebda kandidat li kkwalifika għall-grad ta' aviation crewman ma kien fil-grad ta' SPO, TEPO, linesman jew jointer."

Dan jidher fir-riżultat ta' l-eżami ppubblikat fiċ-ċirkolari numru 21 tad-9 ta' Mejju, 1997.

Ovvjament l-Enemalta għamlet sewwa li għamlet hekk għaliex irraġunat - bħalma kont nirraġuna jiena - li ma reditx tħott knisja biex tibni oħra.

Dawn huma d-diversi punti li fuqhom qatt ma seta' jkolli qbil mas-Sur Godfrey Leone Ganado, u jiddispjaċini li l-ġurnal "KullĦadd", kif ukoll is-Super One Television, qabdu max-xiehda tiegħu.

Jiena ngħid pero' li min jidħaq l-aħħar jidħaq l-aħjar għax wara li jispiċċa l-kontro- eżami nkunu nistgħu noħorġu l-fatti kollha u, bħalma dejjem ngħid, iż-żejt jitla' f'wiċċ l-ilma.

Suġġett ieħor li nixtieq ngħaddi ftit kummenti dwaru huwa l-esportazzjoni tal-patata.

Dan huwa staġun tajjeb għall-bdiewa, u dan ngħidu bi pjaċir għaliex il-produzzjoni tal-patata kienet tajba u kbira.

Din bdiet tiddaħħal fil-pitkalija wara d-19 ta' April, meta beda l-ipproċessar ta' l- esportazzjoni.

Ikolli ninnota pero' li qed ikun hemm wisq dewmien fil- proċess tal-grading u għalhekk għan-nom tal-bdiewa nissuġġerixxi lill- Ministru Noel Farrugia biex jagħmel l-almu tiegħu ħalli kemm jista' jkun il- proċess ta' l-esportazzjoni jsir b'pass iżjed mgħaġġel u b'mod iżjed effiċjenti.

Anke s-sena l-oħra l-Ministru ammetta li hemm nuqqas ta' effiċjenza u nuqqas ta' kordinazzjoni fil-proċess ta' l-esportazzjoni.

Dan qed ngħidu għas-sempliċi raġuni li iżjed ma nesportaw il-patata kmieni lejn l-Olanda, iżjed inġibu prezz tajjeb għall-bdiewa.

Għalhekk inħeġġeġ lill- Ministru li jekk hemm bżonn idaħħal iżjed nies biex jagħmlu x-xogħol ta' grading u jħallas is-sahra għaliex in the end dan se jfisser prezz aħjar għall-bdiewa Maltin u Għawdxin.

Irrid ngħid, Madam Speaker, li jiena ma neħux gost ngħid dawn l- affarijiet imma qed ngħidhom biex ikun hemm dik id-daqsxejn ta' pressure għaliex kull min mar il-pitkalija seta' jinnota serbut twil ta' containers u trakkijiet mimlijin patata u kien hemm każijiet fejn il-bdiewa kien ilhom hemm min-nhar il-Ħamis 30 ta' April u ħattew il-kaxxi tal-patata llum.

Jiġifieri dawn damu sitt ijiem jistennew biex iħottu l-patata!

Issa meta l- patata li tkun għada friska tħalliha esposta għax-xemx, din tiġrilha l- ħsara u allura fil-proċess tal-grading ħafna minnha tiġi skartata u ovvjament dak li jbati huwa l-bidwi, u dan minħabba li s-sistema ta' l- ipproċessar u ppakkjar tal-patata tkun ġiet imdewma minħabba l- ineffiċjenza.

Niġi issa għall-kwantita' ta' patata li se tiġi esportata.

Nafu li l- ammont ta' patata li tista' tiġi esportata u li tagħha għandna prezz garantit huwa ta' madwar 5,000 tunnellata metrika.

Kif diġa' għidt, din is-sena kien hawn produzzjoni tajba u mill-informazzjoni li għandi jidher li dan l-ammont se jintlaħaq din il-ġimgħa.

GĦalhekk tajjeb li l-bdiewa li baqgħalhom il-patata fl-uċuh tar-raba' tagħhom jingħataw informazzjoni mid- dipartiment ta' l-agrikoltura dwar x'se jiġri minn din il-patata li żergħu, ħadmu u kabbru b'tant sagrifiċċju u wkoll b'liema prezz se tinbiegħ.

Punt ieħor illi ġejt informat bih huwa li minn għada 'l quddiem il-patata se tiġi ppakkjata f'dawk li jissejħu jumbo bags u li jesgħu 1,250 kilogramma, jiġifieri iżjed minn tunnellata metrika.

Din hija bħal dik il- borża kbira li jippajkaw fiha s-cement.

Pero' tajjeb li nserrħu moħħ il- bdiewa jekk il-patata hijiex se tiġi esportata ġo refrigerated containers jew inkella ġo xi stiva ta' vapur.

Dan qed ngħidu għaliex jekk il-patata tintefa' ġol-jumbo bags u tiġi esportata fl-istivi tal-vapur, allura din tisħon u jekk kemm-il darba ma tkunx ġo refrigerated containers tasal l- Olanda qisha soppa u tintrema.

Jiena ngħid Allaħares jiġri hekk għaliex jispiċċa jbati l-bidwi u għalhekk nistenna li l-Ministru jgħidilna jekk il- patata fil-jumbo bags hijiex se tiġi esportata f'refrigerated compartments jew f'xi stiva ta' vapur.

Madam Speaker, jiena naħseb li anke hawnhekk wieħed ikollu jirriferi għall-politika estera tal-gvern preżenti fir-rigward ta' l-Unjoni Ewropea.

Il-patata huwa prodott imfittex ħafna fis-suq Ewropew pero' peress li aħna m'aħniex membri sħaħ ta' l-Unjoni Ewropea, is-suq ta' l-esportazzjoni huwa kemm kemm imbexxaq bis-saħħa ta' l-agreement li sar fl-1988.

Dan ifisser li aħna nistgħu nesportaw ammont limitat ta' patata lejn l-Unjoni Ewropea.

Issa kulħadd jaf li fl-aħħar għaxar snin jew 11-il sena l-qasam agrikolu f'pajjiżna tajnih dik l-injection bl-ilma tal-pjan u ddaħħal id-drip irrigation.

B'riżultat ta' dan, il-produzzjoni ta' kull prodott saret aktar effiċjenti u allura kibret.

Issa pajjiżna ma kibirx fis-size u l- popolazzjoni tagħna baqgħet prattikament l-istess.

Anke d-domanda baqgħet prattikament l-istess.

Allura bi sħubija sħiħa fl-Unjoni Ewropea, kuntrarjament għal dak li kien jingħad mill-kamp Soċjalista qabel l- elezzjoni, il-biedja tagħna tiggwadanja ħafna.

Fil-fatt kieku qbadna t- triq għas-sħubija, dan kien ifisser li kull qantar jew wiżna patata li jipproduċi l-bidwi kien ikollu ċ-ċans li jesportaha lejn l-Ewropa.

Kif inhi s-sitwazzjoni llum - dejjem skond l-agreement ta' l-1988 u j'Alla l- affarijiet għallinqas jibqgħu hekk - fuq il-patata kollha li nesportaw sa l- aħħar ta' Mejju fl-Olanda ma nħallsux dazju.

Nafu wkoll pero' li aktar ma jgħaddu l-ġranet fix-xahar ta' Mejju, aktar jaqa' l-prezz tal-patata u għall-patata li tiġi esportata wara l-aħħar ta' Mejju jkollha titħallas levy ta' 21%.

GĦalhekk, Madam Speaker, dan huwa punt li l-Gvern għandu jerġa' jikkonsidrah, bħalma ntqal minn kollega fl-istess Partit Laburista fil- gazzetta "The Times" il-bieraħt lura.

Il-Gvern għandu jerġa' jaħsibha dwar il-fatt li ffriża l-applikazzjoni tagħna għas-sħubija fl-Unjoni Ewropea u għandu jipprovja jkompli fuq din it-triq ħalli b'hekk l-oqsma kollha f'pajjiżna jkunu jistgħu jieħdu l-fiduċja tant mistennija sabiex nerġgħu naqbdu progress ġenerali.

Grazzi.

MADAM SPEAKER: Grazzi.

Sar il-ħin.

Il-Kamra hija aġġornata għal għada l-Erbgħa, 6 ta' Mejju fis-6.00 p.m. bl- aġenda kif kommunikata mill-Ministru Mizzi.

Fid-9.30 p.m. il-Kamra aġġornat mingħajr ma saret il-mistoqsija.

MISTOQSIJIET GĦAL TWEĠIBIET ORALI MWIEĠBA BIL-MIKTUB

ETC - REĠISTRAZZJONI GĦAX-XOGĦOL

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jgħid kemm persuni bdew jirreġistraw għax-xogħol ma' l- ETC wara redundancy fl-impjieg preċedenti tagħhom fi Frar 1998 u jindika wkoll ix-xogħol preċedenti tagħhom?

ONOR.

EDWIN GRECH: In-numru ta' persuni li ġew jirreġistraw għax-xogħol fi Frar 1998 wara redundancy fl-impjieg preċedenti tagħhom kien ta' 183.

Tourism/Hotels/Catering 26 Manufacturing 28 Mechanical/Building/Metal 37 Woodwork 10 Retail/Wholesale 28 Others 54 Total 183

ETC - NIES LI MA KOMPLEWX JIRREĠISTRAW

L-ONOR.

AUSTIN GATT staqsa lill-Ministru tal-Ħarsien Soċjali: Relattivament għax-xahar ta' Frar, 1998, jista' l-Ministru jgħid kemm persuni ma komplewx jirreġistraw għax-xogħol minn jeddhom u kemm inqagħtu mir-reġistrazzjoni b'deċiżjoni ta' l-ETC u jindika għaliex l-ETC iddeċidiet li taqtagħhom?

ONOR.

EDWIN GRECH: In-numru ta' persuni li għax-xahar ta' Frar 1998 ma komplewx jirreġistraw minn jeddhom kien ta' 714.

Filwaqt li kien hemm 55 persuna li nqatgħu mill-Korporazzjoni tax-Xogħol u Taħriġ.

Ir-raġuni li wasslet għall-qtugħ tagħhom hi kif ġej:

|M'aċċetawx taħriġ |14 | |Jirreġistraw u jaħdmu|14 | |M'aċċetawx xogħol |1 | |M'attendewx |26 | |intervisti | | |Total |55 |

ETC - INTERNAL WORKINGS

L-ONOR.

AUSTIN GATT staqsa lill-Ministru tal-Ħarsien Soċjali: Jista' l-Ministru jpoġġi fuq il-Mejda tal-Kamra l-internal workings ta' l- ETC dwar l-istatistika dwar ix-xogħol relattiv għal Frar, 1998?

ONOR.

EDWIN GRECH: Tabelli li juru l-klassifika ta' l-eta' tan-nies li kienu qed jirreġistraw għax-xogħol fl-Ewwel Parti tar-Reġistru, maqsumin f'nisa w rġiel, għax-xahar ta' Diċembru 1997 tpoġġew fuq il-Mejda tal-Kamra aktar kmieni f'din is-seduta.

L-aħħar figuri ppublikati huma ta' Diċembru 1997.

PROPRJETAJIET - KUNTRATTI/TRASFERIMENTI

L-ONOR.

AUSTIN GATT staqsa lill-Ministru tal-Finanzi u Kummerċ: Jista' l-Ministru jgħid kemm ġew reġistrati kuntratti ta' trasferimenti ta' proprjeta' inter vivos; u causa mortis mad-Dipartiment tat-Taxxi Interni matul Frar 1998?

ONOR.

LEO BRINCAT: In-numru ta' kuntratti li ġew irreġistrati mad- Dipartiment tat-Taxxi Interni matul Frar, 1998, jammontaw għal 751 inter vivos u 131 causa mortis.

PULIZIJA - APPLIKAZZJONI GĦAL FTUĦ TA' ĦWIENET

L-ONOR.

AUSTIN GATT staqsa lill-Prim Ministru: Jista' l-Prim Ministru jgħid kemm saru applikazzjonijiet mal-Pulizija biex jinfetħu ħwienet fi Frar 1998?

ONOR.

ALFRED SANT: Ninsab informat illi fi Frar 1998 kien hemm 53 applikazzjoni mal-Pulizija għall-ftuħ ta' ħwienet.

SKEJJEL - KAPIJIET

L-ONOR.

ADRIAN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hawn heads of schools illum?

Kemm huma nisa u kemm irġiel?

Jista' l-Ministru jagħti breakdown ta' kemm u f'liema tip ta' skejjel qegħdin dawn il-heads, kemm minnhom huma nisa u kemm irġiel?

ONOR.

EVARIST BARTOLO: It-tagħrif mitlub mill-Onor.

Interpellant hu kif se nsemmi:

SKEJJEL STATALI

Nisa Irgiel

Skejjel Primarji: 40 38 Skejjel Sekondarji/Junior 14 18 Lyceums Skejjel tas-Snajja' 2 6 Post Sekondarji 2 7 Skejjel Specjali 2 3 TOTAL SKEJJEL STATALI: 60 72 132

SKEJJEL TAL-KNISJA

Nisa Irgiel

Skejjel Primarji 21 2 Skejjel Sekondarji 8 14 Skejjel Post-Sekondarji - 1 TOTAL 29 17

SKEJJEL INDIPENDENTI PRIVATI

Nisa Irgiel

Skejjel Primarji 17 4 Skejjel Sekondarji 3 5 Skejjel Post-Sekondarji Nil Nil TOTAL 20 9

Nisa Irgiel

TOTAL SKEJJEL PRIVATI KOLLHA - 49 26 75

UNIVERSITA' - ACADEMIC STAFF

L-ONOR.

ADRIAN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti breakdown tal-gradi ta' l- academic staff fl-Universita', kemm hemm persuni f'kull grad, kemm huma part-time u/jew full-time f'kull grad?

Kemm hemm nisa u kemm irġiel f'kull grad?

ONOR.

EVARIST BARTOLO: Listi bit-tagħrif mitlub mill-Onor.

Interpellant tpoġġew fuq il-Mejda tal-Kamra aktar kmieni f'din is-seduta.

EDUKAZZJONI - GĦALLIEMA BARRANIN

L-ONOR.

ADRIAN VASSALLO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm hawn persuni ta' nazzjonalita' barranija li qegħdin jaħdmu bħala teachers illum?

Mil-liema pajjiżi jiġu u x'suġġetti qegħdin jgħallmu?

ONOR.

EVARIST BARTOLO: L-informazzjoni mitluba mill-Onor.

Interpellant tpoġġiet fuq il-Mejda tal-Kamra għall-qari aktar kmieni f'din is-sedut a.

SERVIZZI SOĊJALI - KONSULENTI

L-ONOR.

ADRIAN VASSALLO staqsa lill-Ministru tal-Ħarsien Soċjali: Jista' l-Ministru jgħid kemm kien l-ammont ta' flus li tħallsu konsulenti jew advisors li kienu jaqgħu taħt id-dikasteru tiegħu mill-1988 sa l-1997 sena b'sena?

ONOR.

EDWIN GRECH: Tabella li turi l-ammont ta' flus li tħallas lill- konsulenti jew advisors li kienu jaqgħu taħt id-dikasteru tal-Ministeru tal- Ħarsien Soċjali bejn l-1988 u l-1997 tpoġġiet fuq il-Mejda tal-Kamra aktar kmieni f'din is-seduta.

SERVIZZ DIPLOMATIKU - IMPJEGATI NISA

L-ONOR.

ADRIAN VASSALLO staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid kemm huwa n-numru ta' nisa fid-diplomatic service illum?

X'inhu l- grad tagħhom f'kull każ?

Kemm huwa n-numru ta' rġiel fl-istess gradi?

ONOR.

GEORGE VELLA: Is-servizz diplomatiku, bħala kategorija ta' uffiċjali pubbliċi fis-Servizz Ċivili, illum jikkomprendi 59 ruħ, li huma mqassmin hekk bejn irġiel u nisa:

| |Irġiel|Nisa | |*Senior Counsellor|2 |- | |*First Counsellor |5 |- | |*Counsellor |5 |1 | |*First Secretary |23 |10 | |*Second Secretary |7 |6 |

Nixtieq niġbed l-attenzjoni ta' l-Onor.

Membru li hemm bosta uffiċjali oħra li, għalkemm ma jagħmlux parti mis-servizz diplomatiku, xorta qed jagħtu l-kontribut tagħhom fil-qasam diplomatiku fil-Ministeru kemm f'Malta kif ukoll barra minn Malta.

GZIRA - TALIANA LANE

L-ONOR.

ADRIAN VASSALLO staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid meta se jitlesta x- xogħol ta' surfacing u bankini ġewwa Taljana Lane, il-Gżira?

ONOR.

CHARLES BUHAGIAR: Ġiet ippubblikata sejħa għall-offerti għax- xogħlijiet meħtieġa f'Taliana Lane u wara li din tagħlaq fis-16 t'April, 1998 ikun jista' jitqabbad kuntrattur biex jagħmel ix-xogħlijiet.

DCC - KAŻIJIET

L-ONOR.

ĊENSU GALEA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jagħti tagħrif dwar kemm sar ħlas lura attwalment lil dawk li rebħu l-każ tagħhom quddiem id-DCC wara talba għal reconsideration u kemm irċevew flus lura dawk li tellgħu l-każ tagħhom quddiem il-Bord ta' l-Appell fil-perijodu li ilha mwaqqfa l-Planning Authority?

ONOR.

GEORGE VELLA: Ħlasijiet lura fir-rigward ta' każijiet li tressqu quddiem id-DCC wara talba għal rikonsiderazzjoni qatt ma saru.

Fil-każ ta' l-appelli kellna dawn il-ħlasijiet:

|Perijodu |Ammont | |1993 |Lm 0 | |1994 |Lm 0 | |1995 |Lm 5,750 | |1996 |Lm 1,116 | |1997 |Lm 2,020 | |1998 |Lm 4,150 |

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari tiegħi numru W1,432 u ċioe' jista' jgħid x'inhi sewwa sew il-policy approvata f'Novembru 1992 fejn jidħlu talbiet għal tiswijiet f'kirjiet f'postijiet tal-gvern?

Kemm kienu t-talbiet fl-1992?

Kemm inqdew?

X'wassal biex ikun hemm bidla fil-policy f'Ottubru ta' l-1993?

X'bidliet jistgħu jseħħu f'din il-policy biex ikollna firxa akbar u jiġu akkomodati aktar nies?

Fiex kien jikkonsisti x-xogħol ta' tfassil tal-policy fl-1992?

X'tibdil mistenni jsir fil-policy?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,432.

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari tiegħi numru W1,431 u ċioe' għar-rigward tal-każ tal-familja, li d-dettalji tagħha diġa' intbagħtu separatament, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbgħatx?

U jekk hu l-każ, meta se jintbagħat?

Minn meta konna żorniehom qabel l-elezzjoni, flimkien mal-Prim Ministru attwali, jista' jgħid jekk il-qagħda ta' din il-familja komplietx taggrava ruħha?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,431.

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,454 u ċioe' jista' jgħid xi pjani għandu l-Ministeru biex jassigura li ħafna mill-Housing Estates jiġu rranġati kif xieraq?

It- tikħil ta' faċċati minn barra ta' blokki diversi se jkun estiż ukoll għal dawn il-Housing Estates hekk mitluqin?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,454.

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari tiegħi numru W1,453 u ċioe' jista' jgħid kemm hu n-numru preżenti ta' talbiet biex jinbidlu u/jew jitranġaw is-soqfa ta' postijiet perikolużi li huma kirjiet tal-Gvern?

Dawn kollha għandhom ċertifikat ta' perit?

Meta se jinqdew?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,453.

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,452 u ċioe', għar-rigward tal-każ tal-persuna, li isimha diġa' ntbagħat separatament, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbagħatx?

U jekk hu l-każ, meta se jintbagħat?

X'jgħid iċ-ċertifikat peritali dwar dan l-appartament?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,452.

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jirrispondi l-mistoqsija parlamentari numru W1,451 u ċioe' għar-rigward tal-persuna, li isimha diġa' ntbagħat separatament, jista' l-Ministru jgħid jekk intbagħatx inspector?

Jekk fl- affermattiv, meta?

U jekk hu l- każ, meta se jintbagħat?

Dan il-każ ta' single parent qed jiġi ttrattat bħala social case?

ONOR.

ALFRED PORTELLI: M'għandi xejn iżjed xi nżid mat-tweġiba li tajt għall-mistoqsija parlamentari bil-miktub numru W1,451.

BORDIJIET - ĦATRIET

L-ONOR.

JEAN PIERRE FARRUGIA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jgħid għar-rigward ta' kull dipartiment, entitajiet u korpi oħra li jaqgħu taħt id-dikasteru tiegħek, ingħataw ħatriet kemm f'bordijiet kif ukoll f'karigi oħra lill-persuni li isimhom qed jintbagħat under separate cover?

X'remunerazzjoni qed jirċievu f'kull każ?

ONOR.

CHARLES BUHAGIAR: Ninforma lill-Onor.

Interpellant li dawn il- persuni ma ngħataw l-ebda ħatriet f'bordijiet jew f'karigi oħra.

MIZZI, DOUBLET, SCERRI & CO. - RAPPORT

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid għar- rigward tal-perijodu bejn l-1 ta' Novembru, 1996 u Marzu 1998 għar-rigward ta' kull dipartiment, entita' jew korp li jaqa' taħt id-dikasteru tiegħek kemm-il rapport sar mid-ditta ta' awdituri Mizzi, Doublet, Scerri & Co.; x'kien is-suġġett ta' kull rapport; xi ħlas sar jew għad irid isir għal kull rapport imsemmi u jekk f'kull każ intalbux kwotazzjonijiet mingħand ditti oħra; f'liema minn dawn id-dipartimenti, entitajiet jew korpi li jaqgħu taħt id-dikasteru tiegħu, id-ditta Mizzi, Doublet, Scerri & Co. intgħażlet bħala awdituri; jekk l-għażla saritx permezz ta' talba għal kwotazzjonijiet jew sejħa għal offerti; u jekk fl-affermattiv, kemm kien hemm ditti oħra li kkwotaw jew offrew u x'kien l-ammont ta' kull oferta?

ONOR.

MICHAEL FARRUGIA:

|Numru ta' |Wieħed | |rapporti | | |Suġġett |Audit of the New| |tar-rapport | | | |Hospital Project| |Ħlas |Minħabba li | | |l-kumpanija | | |nvoluta hi waħda| | |privata, dan | | |it-tagħrif hu | | |ta' natura | | |kummerċjali. | |Jekk intalbux xi | | |kwotazzjonijiet | | |minn xi ditti |Le | |oħra | | |Entita' |FMS | |Kwotazzjoni / |Le | |Offerti | | |Nru. ta' Ditti |Ma tapplikax | |Oħra | | |Ammont |Ma tapplikax |

BORDIJIET - ĦATRIET

L-ONOR.

JEAN PIERRE FARRUGIA staqsa lill-Ministru tas-Saħħa, Kura ta' l-Anzjani u Affarijiet tal-Familja: Jista' l-Ministru jgħid għar- rigward ta' kull dipartiment, entitajiet u korpi oħra li jaqgħu taħt id- dikasteru tiegħek, ingħataw ħatriet kemm f'bordijiet kif ukoll f'karigi oħra lill-persuni li isimhom qed jintbagħat under separate cover?

ONOR.

MICHAEL FARRUGIA: L-Avukat J. Azzopardi, L.L.D., huwa c-Chairman tal-Pharmacy Board u jirċievi remunerazzjoni ta' Lm6.00,0 għal kull laqgħa ta' dan il-bord.

Is-Sur Franco M. Azzopardi, B.A. (Hons) Econ, A.C.I.I., Minst.

S.M.M., M.I.M., M.M.I. bħala membru ta' Zammit Clapp Hospital jitħallas Lm1,000.00,0 fis-sena.

Dan l-istess sinjur huwa ċ-Chairman tal- Hospital Management Committee (St. Luke's Hospital) u membru tal-Bioethics Consultative Committee.

S.M.M., M.I.M., M.M.I. ma jirċievi l-ebda remunerazzjoni ta' dawn iż-żewġ ħatriet.

MIZZI, DOUBLET, SCERRI & CO. - RAPPORT

L-ONOR.

JEAN PIERRE FARRUGIA staqsa lill-Ministru tal-Ħarsien Soċjali: Jista' l-Ministru jgħid għar-rigward tal-perijodu bejn l-1 ta' Novembru, 1996 u Marzu 1998 għar-rigward ta' kull dipartiment, entita' jew korp li jaqa' taħt id-dikasteru tiegħek kemm-il rapport sar mid-ditta ta' awdituri Mizzi, Doublet, Scerri & Co.; x'kien is-suġġett ta' kull rapport; xi ħlas sar jew għad irid isir għal kull rapport imsemmi u jekk f'kull każ intalbux kwotazzjonijiet mingħand ditti oħra; u f'liema minn dawn id- dipartimenti, entitajiet jew korpi li jaqgħu taħt id-dikasteru tiegħek, id- ditta Mizzi, Doublet, Scerri & Co. intgħażlet bħala awdituri; jekk l-għażla saritx permezz ta' talba għal kwotazzjonijiet jew sejħa għal offerti; u jekk fl-affermattiv, kemm kien hemm ditti oħra li kkwotaw jew offrew u x'kien l-ammont ta' kull offerta?

ONOR.

EDWIN GRECH: Jien informat li fil-perijodu ndikat mill-Onor.

Membru, id-ditta ta' awdituri Mizzi, Doublet, Scerri & Co. ma tqabbdet tħejji l-ebda rapport u ma ntgħażlitx bħala awditur mid-dipartimenti jew entitajiet li jaqgħu taħt id-dikasteru tiegħi.

Dawn id-dipartimenti/entitajiet jinkludu d-Dipartiment tax-Xogħol, Sigurta' Soċjali, Ħarsien tal-Familja u Servizzi Korporattivi, il- Korporazzjoni tax-Xogħol u Taħriġ, il-Kummissjoni Nazzjonali Persuni b'Diżabilita', l-Aġenzija Sedqa, l-Programm Ħidma Soċjali (SWDP) u l-Bord tal-Koperattivi.

L-isem ta' Mizzi, Doublet, Scerri & Co. deher biss meta ordnajt investigazzjoni fuq l-operat ta' l-Aġenzija Sedqa wara r-riżenja tas-Sur Joe Gerada fi tmiem is-sena 1997.

L-FMSS li kienet entita' li ma taqax taħt id-dikasteru tiegħi, kienet qabbdet lil din id-ditta ta' awdituri biex tagħmel rapport fuq l-operat tas-Sedqa li ġie sotomess nhar is-27 ta' Frar, 1998.

BORDIJIET - ĦATRIET

L-ONOR.

JEAN PIERRE FARRUGIA staqsa lill-Ministru tal-Ħarsien Soċjali: Jista' l-Ministru jgħid għar-rigward ta' kull dipartiment, entitajiet u korpi oħra li jaqgħu taħt id-dikasteru tiegħek, ingħataw ħatriet kemm f'bordijiet kif ukoll f'karigi oħra lill-persuni li isimhom qed jintbagħat under separate cover?

X'remunerazzjoni qed jirċievu f'kull każ?

ONOR.

EDWIN GRECH: Jien informat li l-persuni ndikati mill-Onor.

Membru ma ngħataw l-ebda ħatra kemm f'bordijiet kif ukoll f'karigi oħra f'xi dipartiment jew entita' li jaqgħu taħt id-dikasteru tiegħi.

MIZZI, DOUBLET, SCERRI & CO. - RAPPORT

L-ONOR.

JEAN PIERRE FARRUGIA staqsa lill-Ministru tad-Djar u Kunsilli Lokali: Jista' l-Ministru jgħid għar-rigward tal-perijodu bejn l-1 ta' Novembru, 1996 u Marzu 1998 għar-rigward ta' kull dipartiment, entita' jew korp li jaqa' taħt id-dikasteru tiegħek kemm-il rapport sar mid- ditta ta' awdituri Mizzi, Doublet, Scerri & Co.; x'kien is-suġġett ta' kull rapport; xi ħlas sar jew għad irid isir għal kull rapport imsemmi u jekk f'kull każ intalbux kwotazzjonijiet mingħand ditti oħra; u f'liema minn dawn id-dipartimenti, entitajiet jew korpi li jaqgħu taħt id-dikasteru tiegħek, id-ditta Mizzi, Doublet, Scerri & Co. intgħażlet bħala awdituri; jekk l-għażla saritx permezz ta' talba għal kwotazzjonijiet jew sejħa għal offerti; u jekk fl-affermattiv, kemm kien hemm ditti oħra li kkwotaw jew offrew u x'kien l-ammont ta' kull offerta?

ONOR.

ALFRED PORTELLI: L-ebda dipartiment jew entita' fid-dikasteru tiegħi ma għamel użu mis-servizzi tad-ditta ta' udituri msemmija.

PULIZIJA - TOWING TA' KAROZZI

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm ġew ittowjati karozzi f'Birkirkara, xahar b'xahar, minn mindu ġie introdott it-towing?

ONOR.

ALFRED SANT: Ninsab informat li, minn mindu ġie ntrodott it-towing, in-numru ta` karozzi li ġew ittowjati f`Birkirkara, xahar b'xahar, kien kif ġej:-

1997 1998

Novembru 52 Jannar 12 Dicembru 17 Frar 5 Marzu 6 April 3

PULIZIJA - REINSTATMENT

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm-il reinstatement fil-Korp tal-Pulizija sar mill- 1.11.96?

X'inhi l-policy tal-Gvern dwar dan is-suġġett?

ONOR.

ALFRED SANT: Ninsab informat li mid-data speċifikata mill-Onor.

Interpellant sat-30 ta' April, 1998, sar reinstatement wieħed.

Il-policy dwar is-suġġett għadha qed tiġi kkonsidrata fid-dawl tal- proċess kurrenti ta` riforma fil-korp u l-ħteġijiet tas-servizz.

STABBILIMENTI TAD-DIVERTIMENT - PERSUNI MTELLA' L-QORTI

L-ONOR.

TONIO BORG staqsa lill-Prim Ministru: Jista' l-Prim Ministru jgħid matul l-1997, kemm ġew imtella' l-Qorti sidien tal-postijiet ta' divertiment talli ippermettew id-dħul ta' persuni taħt is-16-il sena?

ONOR.

ALFRED SANT: Ninsab informat li n-numru ta' sidien ta' postijiet ta' divertiment li fl-1997 ittellgħu l-Qorti talli ppermettew id-dħul ta' persuni taħt is-16-il sena kien ta' tlieta.

PULIZIJA - SNIETER KONFISKATI

L-ONOR.

TONIO BORG staqsa lill-Prim Ministru: Jista' l-Prim Ministru jgħid kemm ġew ikkonfiskati snieter tal-kaċċa, xahar b'xahar mill- 1 ta' Jannar, 1997 sal-lum?

ONOR.

ALFRED SANT: Tweġiba tingħata f'xi seduta oħra.

TAJR IBBALZMAT

L-ONOR.

TONIO BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid kemm ġie tagged tajr ibbalzmat matul l-1998?

ONOR.

GEORGE VELLA: Matul l-1998 intlaqgħu l-applikazzjonijiet għar- reġistrazzjoni ta' tajr protett ibbalzmat.

Għadu ma sar l-ebda tagging ta' dan it-tajr.

AKKUŻI TA' DROGA - PETIZZJONIJIET

L-ONOR.

TONIO BORG staqsa lill-Ministru tal-Ġustizzja: Jista' l- Ministru jgħid kemm saru petizzjonijiet minn priġunieri matul l-1997 u li kienu l-ħabs fuq akkużi ta' droga?

ONOR.

GAVIN GULIA: Ninforma lill-Onor.

Interpellant li matul 1997 il- Ministeru tal-Ġustizzja rċieva 15-il petizzjoni minn priġunieri li hemm il- ħabs fuq akkużi ta` droga.

Dawn jinkludu tlieta minn priġunieri Libjani li l-petizzjoni tagħhom kienet biex ikomplu l-priġunerija tagħhom f`pajjiżhom.

ŻURRIEQ:TRIQ BUBAQRA - "lL-ĠIBJUN"

L-ONOR.

HELEN D'AMATO staqsiet lill-Vici Prim Ministru, Ministru għall-Affarijiet Barranin u ta' l-Ambjent.: B'riferenza għal talba li kien għamel il-Kunsill Lokali taż-Żurrieq biex zona magħrufa bħala Il- Ġibjun, Triq Bubaqra, Żurrieq tkun mibdula bħala public open space f'zona residenzjali fejn m'hemmx żvog ieħor għar-residenti, jista' l-Viċi Prim Ministru jgħid għaliex il-Lands fl-20 ta' Novembru, 1995 kien qal li ma jsibx oġġezzjoni li din l-area tkun imsebbħa sakemm ma jintmessux is-siġar u l-ġibjun li hemm f'din l-area (Dok A); issa inbidel kompletament il-ħsieb oriġinali u se jitqaċċtu s-siġar biex jagħmlu spazju għal terraced houses skond ittra mibgħuta lill-Kunsill Lokali Żurrieq fil-21 ta' Jannar, 1997 mill-Planning Authority (Dok.B)?

Jidhirlu l-Viċi Prim Ministru li f'zona residenzjali fejn m'hemmx public open space, u fejn l-area indikata mhijiex ta' daqs kbir din għandha tkun żviluppata bħala public open space għal benefiċċju tar-residenti?

Dokumenti A, B u mappa qed jintbagħtu separatament.

ONOR.

GEORGE VELLA: Jenħtieġ aktar żmien sabiex tingħata l- informazzjoni.

POWER STATIONS - XIRI TA' ŻEJT

L-ONOR.

GEORGE PULLICINO staqsa lill-Ministru tal-Finanzi u Kummerċ: Jista' l-Ministru jpoġġi fuq il-Mejda tal-Kamra kopja ta' l- analisi kimika ta' kull shipment ta' żejt li nxtara matul il-perijodu Jannar 1997, sal-lum u liema żejt ġie maħruq fil-boilers tal-Power Stations ta' l-Enemalta?

ONOR.

LEO BRINCAT: It-tagħrif mitlub mill-Onor.

Membru huwa ta' natura kummerċjali u ma nħossx li għandu jingħata.

ZURRIEQ - TRIQ SAN MARTIN - GARAXX

L-ONOR.

GEORGE PULLICINO staqsa lill-Vici Prim Ministru, Ministru għall-Affarijiet Barranin u ta' l-Ambjent.: Jista' l-Viċi Prim Ministru jgħid jekk il-garage adjaċenti mal-fond bl-isem Ave Maria fi Triq San Martin, fiż-Żurrieq huwiex mibni skond il-permess approvat mill-Awtorita' ta' l-Ippjanar?

Jista' l-Ministru jagħti n-numru ta' dan il-permess?

Jekk ir-risposta hija fin-negattiv, jista' l-Ministru jgħid jekk l-awtorita' ħaditx passi sabiex dan l-iżvilupp ikun konformi jew ħarġitx xi enforcement notice?

ONOR.

GEORGE VELLA: Minn spezzjoni li saret mill-uffiċċjal tat-Taqsima ta' l-Infurzar ta' l-Awtorita', jirriżulta li l-garaxx imsemmi mhuwiex mibni skond il-pjanti approvati fil-permess PA 5615/95 maħruġ fit-18 ta' Ġunju, 1997.

Għaldaqstant inħareġ Enforcement Notice kontra s-sid (ECF 524/98).

GĦOTJIET FINANZJARJI - BENEFIKARJI

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jagħti lista ta' għotjiet finanzjarju jew kontribuzzjonijiet f'materjali li l-ministeru tiegħu ta minn Mejju 1997 'l hawn?

F'kull każ liema soċjeta'/għaqda sportiva, kulturali, filantropika jew ta' xort'oħra bbenefikat minn dawn l-għotjiet jew kontribuzzjonijiet?

ONOR.

EVARIST BARTOLO: Ngħarraf lill-Onor.

Interpellant li l- informazzjoni dwar għotjiet finanzjarji se tingħata fit-tweġiba għall- mistoqsija parlamentari numru 13563.

It-tagħrif l-ieħor mitlub dwar kontribuzzjonijiet/self f'materjali minn Mejju 1997 'l hawn tpoġġa fuq il-Mejda tal-Kamra għall-qari aktar kmieni f'din is-seduta.

KOTTONERA - SLUM CLEARANCE

L-ONOR.

CHRIS AGIUS staqsa lill-Ministru tad-Djar u Kunsilli Lokali: Jista' l-Ministru jgħid xi proġetti inbdew u/jew se jinbdew ta' slum clearance fil-Birgu, Isla, Bormla u Kalkara u li huma pproġettati li jiġu allokati fit-tliet snin li ġejjin?

ONOR.

ALFRED PORTELLI: Il-proġetti maħsuba għall-Kottonera fit-tliet snin li ġejjin huma dawn:

|Birgu|Pope Alexander |3 | | |Street |units| |Isla |St. Philip |4 | | |Street |units| |Borml|St John street |40 | |a |Phase I |units| | |St John street |29 | | |Phase II |units| | |Strejdek Lane |4 | | | |units| | |St Francis |4 | | |Street |units| | |St Helen's |1 | | |Bastion plot 6 |unit | | |St Helen's |4 | | |Bastion plots |units| | |1-4 | |

M'hu ppjanat ebda proġett ta' slum clearance għall-Kalkara iżda applikazzjonijiet għall- ġnien pubbliku fl-area Tas-Salvatur tinsab quddiem l-Awtorita' ta' l-Ippjanar.

Ta' min isemmi li min dawn il-proġetti, kollha saru applikazzjonijiet lill-awtorita' madwar sena ilu ħlief dak ta' l-Isla fejn l-applikazzjoni mistennija ssir f'Mejju li ġej.

Hu mistenni li l- permessi tal-proġett ta' Bormla jinħarġu qabel is-Sajf.

Sadanittant qed jitħejja proġett ta' 30 unit fl-inħawi ta' St. Nicholas Married Quarters, Bormla iżda dwaru għadhom għadejjin id-diskussjonijiet preliminari ma' l- Awtorita' ta' l-Ippjanar.

KUNSILL MALTI GĦAX-XJENZA U TEKNOLOĠIJA - CHIEF EXECUTIVE

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm-il persuna applikat miċ- Ċivil għal post ta' Chief Executive tal-Kunsill Malti għax-Xjenza u Teknoloġija?

Jista' l-Ministru jgħid jekk intgħażlitx xi waħda mill- persuni?

Jekk iva, min hi din il-persuna?

Xi kwalifiki għandha?

X'kondizzjonijiet ta' impjieg se tingħata?

ONOR.

EVARIST BARTOLO: * Tmien persuni applikaw miċ-Ċivil għall-post ta' Chief Executive tal-Kunsill Malti għax-Xjenza u Teknoloġija.

* Intgħażel il-Perit Carmelo Barbara. * Il-kwalifiki akkademiċi tal-Perit Barbara huma:-

B.E.&A. (Hons) (University of Malta) M.Sc.(Lond) with Distinction from Imperial College of Science, Technology and Medicine, University of London.

* Il-kondizzjonijiet ta' impjieg li ngħata huma kif kienu qabel.

Il- Perit Barbara se jiġi seconded mal-Kunsill Malti għax-Xjenza u Teknoloġija fuq kuntratt ta' tliet snin li jista' jiġi mġedded (fuq sena probation) fuq salarju ta' Lm7,600 p.a.

MINISTERU TAT-TURIŻMU U S-SELF EMPLOYED - SURVEYS

L-ONOR.

CHRIS CARDONA staqsa lill-Ministru tat-Turiżmu u s-Self- Employed: Jista' l-Ministru jgħid kemm-il survey ta' l-opinjoni pubblika jew surveys oħra ġew ikkummissjonati mid-dikasteru tiegħu bejn l-1992 u l- 1996?

ONOR.

KARMENU VELLA: L-informazzjoni mitluba qed tinġabar.

MINISTERU TA' L-EDUKAZZJONI - SURVEYS

L-ONOR.

CHRIS CARDONA staqsa lill-Ministru ta' l-Edukazzjoni u Kultura Nazzjonali: Jista' l-Ministru jgħid kemm-il survey ta' l- opinjoni pubblika jew surveys oħra ġew ikkummissjonati mid-dikasteru tiegħu bejn l-1992 u l-1996?

ONOR.

EVARIST BARTOLO: Tweġiba tingħata f'xi seduta oħra

MINISTERU TAS-SAĦĦA - SURVEYS

L-ONOR.

CHRIS CARDONA staqsa lill-Ministru tas-Saħħa, Kura ta' l- Anzjani u Affarijiet tal-Familja: Jista' l-Ministru jgħid kemm-il survey ta' l-opinjoni pubblika jew surveys oħra ġew ikkummissjonati mid-dikasteru tiegħu bejn l-1992 u l-1996?

ONOR.

MICHAEL FARRUGIA: L-unika survey ikkommissjonat fil-perijodu msemmi kien il-Primary Care Survey li kien magħmul mill-MISCO f'Ottubru/Novembru 1992.

MINISTERU TA' L-AFFARIJIET BARRANIN - SURVEYS

L-ONOR.

CHRIS CARDONA staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid kemm-il survey ta' l-opinjoni pubblika jew surveys oħra ġew ikkummissjonati mid-dikasteru tiegħu bejn l-1992 u l-1996?

ONOR.

GEORGE VELLA: Risposta tingħata f'xi seduta oħra.

OPM - SURVEYS

L-ONOR.

CHRIS CARDONA staqsa lill-Prim Ministru: Jista' l-Prim Ministru jgħid kemm-il survey ta' l-opinjoni pubblika jew surveys oħra ġew ikkummissjonati mid-dikasteru tiegħu bejn l-1992 u l-1996?

ONOR.

ALFRED SANT: It-tagħrif mitlub qiegħed jinġabar u tweġiba tingħata f'xi seduta oħra.

DIRGĦAJN IL-MALTIN - IMPJEGATI

L-ONOR.

CHRIS CARDONA staqsa lill-Ministru tal-Ħarsien Soċjali: B'riferenza għall-mistoqsija parlamentari tiegħi numru 13856, is-somma riferuta hija l-commuted pension and gratuity, jista' l-Ministru jekk jogħġbu jagħti tweġiba f'dan l-aspett?

ONOR.

EDWIN GRECH: Peress li l-Onor.

Membru qed juża l-kliem commuted pension and gratuity jidher li qed jagħmel riferenza għall-pensjoni tat- Teżor u mhux għal dik tas-Sigurta' Soċjali.

Għalhekk, nitolbu jagħmel din il-mistoqsija lill-Ministru konċernat.

SERVIZZ ĊIVILI - MG451/95/PSG149/97

L-ONOR.

GEORGE PULLICINO staqsa lill-Prim Ministru: B'riferenza għat-tweġiba ta' mistoqsija parlamentari tiegħi numru 12090, jista' l-Prim Ministru jgħid kemm jitħallas it-tabib li qed jagħmel il-verifika tas-sick leave; fuq liema kriterji ġiet magħżula din il-persuna; saret call for applications għat-tobba biex jiġi mistħarreġ min huwa interessat biex jagħmel dan ix-xogħol konness mal-verifika tas-sick leave?

ONOR.

ALFRED SANT: It-tabib li qed jagħmel il-verifika tas-sick leave f'Għawdex huwa mpjegat mal-Gvern bħala Medical Officer u qiegħed fuq Skala 7 ta' l-iskeda tas-salarji.

Minbarra x-xogħol ta' verifika tal-mard, dan it-tabib jagħmel xogħol fiċ-Ċentru tas-Saħħa ta' Għawdex.

F'każ li jkun meħtieġ li jagħmel xogħol ta' verifika barra l-ħin tiegħu normali, dan l- Uffiċċjal Mediku jitħallas bir-rata ta' Lm3.348 is-siegħa.

Dan it-tabib tqabbad jagħmel xogħol ta' verifika tal-mard wara laqgħa li s-Segretarju Permanenti għal Għawdex kellu mat-tobba fis-Servizz Pubbliku f'Għawdex fejn intalab mill-istess tobba biex isibu lil xi ħadd minn fosthom li kien lest li jagħmel dan ix-xogħol.

KUNSILL MALTI GĦAX-XJENZA U TEKNOLOĠIJA

L-ONOR.

GEORGE PULLICINO staqsa lill-Ministru ta' l-Edukazzjoni u Kultura Nazzjonali: Jista' l-Ministru jispjega kif fir-risposta għall- mistoqsija parlamentari numru 11419 qal li l-Ġimgħa ta' Xjenza u Teknoloġija ta' l-1996 "qamet aktar minn Lm60,000" imbagħad fir-risposta għall-mistoqsija parlamentari numru 12149 jirriżulta li din l-attivita' qamet Lm42,619 + Lm3,768 (total ta' Lm46,387)?

Kif wasal għaċ-ċifra ta' 'l fuq "minn Lm60,000"?

Kif jispjega din id-differenza?

ONOR.

EVARIST BARTOLO: Ir-risposta għall-mistoqsija parlamentari numru 12149 kienet tirriferi għall-ħlasijiet li saru fl-1997 għall-commitments tas-sena 1996, u mhux pagamenti kollha relatati mal-Ġimgħa Xjenza u Teknoloġija 1996.

KUMPANNIJA MALTA WIN CARGO CONTAINERS

L-ONOR.

CHRIS AGIUS staqsa lill-Prim Ministru: Fid-dawl tal- likwidazzjoni tal-Kumpannija Malta Win Cargo Containers Ltd., jista' l-Prim Ministru jgħid jekk fis-snin 70/80 sarx studju mill-Malta Development Corporation fuq kemm hu vijabbli li tinfetah fabbrika f'Malta għal dan ix- xogħol, kif ukoll jekk il-konklużjoni ta' dan l-istudju kien li Malta qatt u taħt l-ebda ċirkostanza ma setgħet tippenetra dan is-suq?

Jekk fl-affermattiv, jista' l-Prim Ministru jgħid jekk jirriżultalux li qabel ma ttieħdet id-deċiżjoni li tinfetaħ din il-fabbrika mill- amministrazzjoni preċedenti, ġiex studjat dan l-istudju tas-snin 70/80 jew jekk sarx xi studju ieħor?

Jista' l-Prim Ministru jgħid jekk id-deċiżjoni li tinfetaħ din il- fabbrika kenitx waħda politika jew amministrattiva?

Min ħa d-deċiżjoni li jinġiebu numru ta' ħaddiema Ċiniżi meta kien jidher ċar li t-tmiem tal- ħajja ta' din l-azjenda kienet fil-viċin?

Kemm swew lill-kumpannija dawn il-ħaddiema Ċiniżi l-ispejjeż tagħhom kollha nklużi?

Il-Gvern qiegħed iżomm lil xi ħadd accountable għal dan it-telf ta' miljuni ta' liri tal- poplu Malti?

Jista' l-Prim Ministru jassigura lill-Kamra li l-flus li tħallsu għall- makkinarju huwa l-valur reali li jiswa, meta wieħed jikkonsidra li dan il- makkinarju hu ta' teknoloġija antika?

ONOR.

ALFRED SANT: Nitlob lill-Onor.

Interpellant jagħmel id-domanda lill- Ministru kkonċernat.

ĊENTRU NAZZJONALI TA' L-AKWAKULTURA - SAHRA

L-ONOR.

NINU ZAMMIT staqsa lill-Ministru tal-Biedja u Sajd: Rigward ħlas ta' overtime fiċ-Ċentru Nazzjonali ta' l-Akwakultura, jista' l- Ministru jgħid kemm-il siegħa overtime u kemm kien il-ħlas għall-istess overtime fis-segwenti perijodi 1.1.96 sa 30.6.96; 1.7.96 sa 31.12.96; 1.1.97 sa 30.6.97; u 1.7.97 sa 31.12.97?

Fl-istess perijodi, kemm kien in- numru ta'sigħat u l-ħlas relatat għall-overtime minn ħaddiema fi grad ta' Scientific Officer?

ONOR.

NOEL FARRUGIA: Tweġiba tingħata f'xi seduta oħra

ĊENTRU NAZZJONALI TA' L-AKWAKULTURA

L-ONOR.

NINU ZAMMIT staqsa lill-Ministru tal-Biedja u Sajd: Fir- rigward taċ-Ċentru Nazzjonali ta' l-Akwakultura, jista' l-Ministru jgħid jekk hemmx veterinarju Franċiż jaħdem fl-istess Ċentru u jekk fl- affermattiv kif, b'liema mod (kuntratt) u għal kemm tul ta' żmien ġie ngaġġat l-istess veterinarju; kemm hu s-salarju fix-xahar ta' l-istess veterinarju; u x'kondizzjonijiet oħra (perks) hemm marbuta ma' l-istess salarju?

ONOR.

NOEL FARRUGIA: Fiċ-Ċentru Nazzjonali ta' l-Akwalkultura hemm Veterinarju Franċiż (Dr. Alan Le Breton) li kien ġie mpjegat mill-Malta University Services Ltd., fl-1 ta' April, 1996 b' kuntratt għal-sentejn.

Mill-1 ta' April, 1998 Dr. Le Breton ġie offrut kuntratt bl-istess kondizzjonijiet mal-Ministru tal-Biejda u Sajd.

ĊENTRU NAZZJONALI TA' L-AKWAKULTURA

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid min kien uffiċjalment responsabbli u nkarigat mit- tmexxija taċ-Ċentru Nazzjonali ta' l-Akwakultura minn Mejju 1997 sal-lum?

ONOR.

NOEL FARRUGIA: Fil-perijodu msemmi, l-uffiċjali responsabli mit- tmexxija taċ-Ċentru Nazzjonali ta' l-Akwakultura kienu:

Mr. Joe Galea Direttur tas-Sajd u Akwakultura (Mejju 1997- Jannar 1998)

Mr. David Bonelli A/Dir. tas-Sajd u Akwakultura (Frar 1998- sal-lum)

ĊENTRU NAZZJONALI TA' L-AKWAKULTURA - KORSIJIET

L-ONOR.

NINU ZAMMIT staqsa lill-Ministru tal-Biedja u Sajd: Jista' l-Ministru jgħid jekk sarux konferenzi/korsijiet internazzjonali dwar l-akwakultura jew is-sajd fiċ-Ċentru Nazzjonali ta' l-Akwakultura minn Jannar 1997 sal-lum u jekk fl-affermattiv meta saru; u x'kienet in-natura ta' kull konferenza jew kors?

ONOR.

NOEL FARRUGIA: F'Jannar 1998 it-team tal-Laboratorju ġewwa iċ- Ċentru Nazzjonali ta' l-Akwakultura ta Sehmu fit-taħriġ ta' student Cipriot Dr. Athos Savvides.

Aktar 'il quddiem matul din is-sena, huma mistennija li jiġu studenti oħrajn minn Ċipru u mit-Turkija biex isegwu taħriġ simili fl- istess qasam;

Fil-perijodu msemmi sar workshop on Artisanal Fisheries bejn 9 u 13 ta' Marzu 1998, u li għalih attendew 37 uffiċjal tas-sajd min diversi pajjiżi tal-Mediterran;

Huma mistennija li jiġi grupp ta' studenti Libjani fil-futur qarib, fejn se jiġi organizzat kors prattiku fuq l-Akwakultura ġewwa ċ-Ċentru Nazzjonali ta' l-Akwakultura.

Il-kors se jkopri 13-il qasam differenti ta' l-akwakultura li jinkludu:

Il-proċess kollu assoċjat mat-tfaqqis u t-trobbija ta' l-awrat.

Tkabbir ta' awrat u spnott ġewwa gaġġeġ fil-baħar

Analisi ta' ilma għall-użu fl-Akwakultura

Analisi ta' mard differenti li jaffetwa ħut fl- akwakultura fil-Mediterran Elettriku u xogħol ta' pompi fil-qasam ta' l-akwakultura

Taħriġ f'Farm Management.

Aktar tard dan ix-xahar se jinbeda proġett fuq vaccines għall-awrat u spnott f'kollaborazjoni ma' kumpannija barranija li tipproduċi l-istess vaccines.

Darba kull gimgħatejn, iċ-Ċentru Nazzjonali ta' l-Akwakultra qiegħed jiftaħ għall-iskejjel ta' Malta u ta' Għawdex.

L-istudenti qegħdin jiġu mdawwra maċ-ċentru fejn qegħdin jingħataw spjegazzjoni dettaljata fuq l- attivitajiet taċ-Ċentru u l-Akwakultura f'Malta.

L-istess qiegħed isir għall-gruppi ta' studenti tal-Hands on Fishing

ĊENTRU NAZZJONALI TA' L-AKWAKULTURA - AĊĊJOL

L-ONOR.

NINU ZAMMIT staqsa lill-Ministru tal-Biedja u Sajd: Rigward it-trobbija ta' l-aċċjol fiċ-Ċentru Nazzjonali ta' l-Akwakultura, jista' l-Ministru jgħid fiex wasal il-proġett ta' l-istess trobbija li ġie mniedi fis-sajf ta' l-1997?

Jista' l-Ministru jgħid ukoll xi kwantita' ta' aċċjol qed jitrabba fl-istess Ċentru fil-preżent?

ONOR.

NOEL FARRUGIA: L-ebda proġett fuq l-aċċjol ma ġie mniedi fis-sajf ta' l-1997.

L-aħħar batch ta' aċċjol intilfet f'maltempata fix-xitwa ta' l- 1996 u b'hekk intemm proġett li ġie mniedi fl-1993 u li sa dak iż-żmien ma' kien ta' l-ebda riżultat konkret.

ĊENTRU NAZZJONALI TA' L-AKWAKULTURA - ĦUT

L-ONOR.

NINU ZAMMIT staqsa lill-Ministru tal-Biedja u Sajd: Rigward it-trobbija ta' ħut fiċ-Ċentru Nazzjonali ta' l-Awkakultura fil- preżent, jista' l-Ministru jgħid, bl-esklużjoni ta' l-awrat u t-tilapja: (1) x'inhuma l-kwalitajiet ta' ħut li qed jitrabba; (2) x'inhu l-ammont ta' kull kwalita' msemmija f'(1); u 3) kemm kienu l-istess kwalitajiet u ammonti bħal-lum sena?

ONOR.

NOEL FARRUGIA: 1.

Illum il-ġurnata apparti l-awrat u t-tilapja, qed jitrabba wkoll l-ispnott li qiegħed jiġi ppreparat bħala brood stock.

In-numru ta' spnott huwa ta' madwar 700 ħuta.

L-istess ħut kien qiegħed jitrabba fl-istess żmien is-sena li għaddiet.

KALAXLOKK CO.

LTD. - ĦADDIEMA

L-ONOR.

JESMOND MUGLIETT staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid kemm kien hemm ħaddiema tal-Kalaxlokk li kienu seconded ma' xi dipartiment jew aġenzija tal-Gvern minn Novembru 1996 sal-lum u ma liema dipartiment jew aġenzija kienu seconded dawn il-ħaddiema u fuq liema proġetti qegħdin jaħdmu?

ONOR.

JOHN ATTARD MONTALTO: Il-ħaddiema tal-Kalaxlokk li kienu seconded ma' xi dipartiment jew aġenzija tal-Gvern minn Novembru 1996 sal-lum huma kif ġej: |Dipartiment/Kumpanni|Nru. | |ja |ta' | | |ħaddiem| | |a | |Mimcol Security |3 | |Services | | |KGT Security |4 | |Services | | |Malta Shipbuilding |8 | |Services | | |Malta Com plc |1 | |Water Services Corp.| 1 | |Public Works |7 | |Polidano Bros. |1 | |Total |25 |

KALAXLOKK CO.

LTD - ĦADDIEMA

L-ONOR.

JESMOND MUGLIETT staqsa lill-Ministru ta' l-Affarijiet Ekonomiċi u ta' l-Industrija: Jista' l-Ministru jgħid kemm kien hemm ħaddiema tal-Kalaxlokk li kienu trasferiti ma' xi dipartiment jew aġenzija tal-Gvern minn Novembru 1996 sal-lum?

Ma' liema dipartiment jew aġenzija kienu trasferiti dawn il-ħaddiema u fuq liema proġetti qegħdin jaħdmu?

ONOR.

JOHN ATTARD MONTALTO: Ħaddiema tal-Kalaxlokk li kienu trasferiti ma' xi dipartiment jew aġenzija tal-Gvern minn Novembru 1996 sal-lum huma kif ġej:-

|Dipartiment/Kumpann|Nru. ta' | |ija |Ħaddiema | |Structural Builders|1 | |Public Transport |1 | |Ministry of |1 | |Industry | | |Tourim |1 | |Ministry of |1 | |Agriculture | | |Public Cleaning |1 | |Ministry of Social |1 | |Services | | |Ministry of Health |1 | |Inland Revenue |1 | |(Gozo) | | |Ministry without |1 | |Portfolio | | |Ministry of Culture|1 | |Total |11 |

AJRUPORT - RETAIL CONCESSIONS

L-ONOR.

ĊENSU GALEA staqsa lill-Ministru għat-Trasport u Portijiet: Jista' l-Ministru jagħti tagħrif dwar liema kienu r-retail concessions fil-bini jew madwar il-bini ta' l-ajruport, li għalqu fil- perijodu 1.1.98 - 31.3.98?

Meta ħarġu s-sejħiet għall-offerti biex dawn l- outlets jerġgħu jiġu mikrija?

Meta għalqu s-sejħiet?

Liema minn dawn l- outlets reġgħu ġew mikrija?

ONOR.

JOE DEBONO GRECH: Jiena nformat li l-kuntratti għas-service providers fil-bini madwar il-bini ta` l-ajruport,li l-kuntratt tagħhom għalaq fil-perijodu 1.1.98 - 31.3.98 kienu dawn:

Public Areas.

Newsagent 2.

Cafeteria Check-in 3.

Pick`n' Mix Sweets 4.

Pharmacy 5.

Cafeteria Welcomers 6.

Florist

Tax Free Area.

Delicatessen 2.

Souvenirs 3.

Costume Jewellery 4.

Confectionery 5.

Sportswear 6.

Stationery 7.

Music 8.

Skincare & Cosmetics 9.

Jewellery 10.

Hi-Fi & Electronics

Jien nformat li s-sejħa għall-offerti għal dawn is-servizzi kienu saru fl- aħħar ta` Settembru 1997 u għalqu bejn l-għaxra u t-13 ta` Novembru, 1997.

Jien nformat li s-servizzi li reġgħu ġew allokati kienu dawn:

Pick`n' Mix Sweets 2.

Pharmacy 3.

Florist

Tax Free Areas.

Delicatessen 2.

Souvenirs 3.

Costume Jewellery 4.

Confectionery 5.

Sportswear 6.

Stationery 7.

Music 8.

Jewellery 9.

Hi-Fi & Electronics

AJRUPORT - GARDEN CENTRE

L-ONOR.

ĊENSU GALEA staqsa lill-Ministru għat-Trasport u Portijiet: Jista' l-Ministru jagħti tagħrif dwar jekk huwiex mistenni li jitkompla x-xogħol biex jinbena garden centre mill-MIA barra mit-terminal ta' l-ajruport?

Jekk iva, minn min?

Meta hu mistenni li jinbeda x-xogħol?

ONOR.

JOE DEBONO GRECH: Jiena nformat li l-proposta tal-bini ta` garden centre barra t-Terminal ta` l-Ajruport qed tiġi meqjusa fi proġett akbar li jinsab taħt il- konsiderazzjoni tal-Malta International Airport p.l.c.

TURIŻMU - TITJIRIET BEJN MALTA U L-AMERKA

L-ONOR.

ĊENSU GALEA staqsa lill-Ministru tat-Turiżmu u s-Self- Employed: Jista' l-Ministru jagħti tagħrif dwar fiex waslu d- diskussjonijiet imsemmija fir-risposta ta' mistoqsija parlamentari numru 10179 dwar it-titjiriet diretti mill-Air Malta bejn Malta u l-Amerka?

ONOR.

KARMENU VELLA: M'hemm xejn ġdid xi nżid mar-risposta li tajt għall- mistoqsija parlamentari numru 10179 Seduta Nru. 160.

MIA - PRIVATIZZAZZJONI

L-ONOR.

ĊENSU GALEA staqsa lill-Ministru għat-Trasport u Portijiet: Jista' l-Ministru jagħti tagħrif dwar meta hu mistenni li jibda l-proċess ta' privatizzazzjoni ta' l-MIA?

Min hu responsabbli li jieħu ħsieb dan il-programm ta' privatizzazzjoni?

X'tip ta' konsulenti għandu l-gvern dwar dan il-pass li mistenni jitwettaq?

Kemm hu issa n- numru ta' ħaddiema mpjegati ma' l-MIA?

ONOR.

JOE DEBONO GRECH: Il- proċess li ġie mħabbar fid-diskors tal-budget 1998 biex il-Gvern ibiegħ 40% tal-assi tal-Malta International Airport p.l.c qiegħed isir ftit ftit.

Twaqqaf kumitat apposta magħmul minn rappreżentanti tal-Ministeru tat-Trasport u Portijiet, il-Ministeru tal- Finanzi u Kummerċ, il-Malta International Airport plc, il-Mid-Med Bank, Deloite & Touche(awdituri tal MIA) u Mizzi, Doublet & Scerri (MSD Consulting Ltd)li qiegħed jieħu ħsieb dan ix-xogħol.

S`issa diġa' ttieħed il-pass importanti li l-operazzjonijiet li għandhom x'jaqsmu ma' l-Avjazzjoni Ċivili għaddew għand il-Malta International Airport p.l.c.

Fil-fatt illum il-ġurnata, l-MIA, wara li ħadet numru ta' mpjegati mid-Dipartiment ta' l-Avjazzjoni Ċivili u l-Forzi Armati, għandha 760 mpjegat.

QAWRA - TRIQ L-ISKUNA

L-ONOR.

ĊENSU GALEA staqsa lill-Ministru tax-Xogħlijiet Pubbliċi u Kostruzzjoni: Jista' l-Ministru jieħu l-passi neċessarji biex Triq l- Iskuna, fil-Qawra tiġi asfaltata billi parti sostanzjali minnha hi mibnija?

ONOR.

CHARLES BUHAGIAR: Tweġiba tingħata f'xi seduta oħra

ENERGY CHARTER TREATY

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: In vista tal-fatt li l-Energy Charter Treaty li kienet ġiet iffirmata minn 49 pajjiż fl-1994 issa ġiet ratifikata minn 36 pajjiż firmatarju u għalhekk għada kemm ġiet fis-seħħ, jista' l-Viċi Prim Ministru jgħid: (a) jekk Malta hijiex wieħed mill- pajjiżi firmatarji ta' l-Energy Charter Treaty; (b) jekk le, Malta beħsiebha tiffirma dan it-trattat u, f'każ affermattiv, meta; c) jekk ir- risposta għal (a) hija fl-affermattiv, Malta hija waħda mis-36 pajjiż li rratifikaw dan it-trattat; u d) jekk ir-risposta għal (c) hija fin- negattiv, meta Malta beħsiebha tirratifika l-Energy Charter Treaty?

ONOR.

GEORGE VELLA: Nixtieq nirriferi lill-Onor.

Interpellant għar- risposta għall-mistoqsija parlamentari numru 9291.

Il-pożizzjoni għadha l- istess.

KOREA TA' FUQ - AMBAXXATA MALTIJA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jikkonferma li l-Ambaxxata tal-Korea ta' Fuq f'Malta qed tagħmel pressjoni fuq il-Gvern Malti biex jinnomina ambaxxatur mhux residenti għall-Pyonyang; u jekk iva, il-Gvern Malti beħsiebu jaħtar wieħed u, f'każ affermattiv, meta?

ONOR.

GEORGE VELLA: It-talba min-naħa ta' Pyongyang ilha sejra għal bosta snin.

L-aħħar ambaxxatur Malti akkreditat għal dan il-pajjiż kien is-Sur Evarist Saliba li temm din il-ħatra fl-1993.

Il-ħatra ta' ambaxxatur għal dan il-pajjiż tiġi regolarment eżaminata flimkien ma' dawk il-ħatriet ta' ambaxxaturi għal pajjiżi li l-ministeru għad irid jinnomina mingħajr ma jdgħajjef ir-rappreżentazzjonijiet tiegħu b'numru kbir ta' akkreditazzjonijiet li jkun diffiċli li wieħed isegwi kif jixraq.

ILO - ĦATRA TA' UMPIRE

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jikkonferma li l-Gvern Malti talab li jinħatar umpire mill-ILO biex jiddeċiedi fuq differenzi bejn il-Gvern ta' Malta u dak tal-Libja dwar materji ta' Social Security; jgħid x'inhuma dawn id-differenzi; u jekk inħatar dan l-umpire, jgħid min huwa u x'inhuma l-kwalifiki tiegħu?

ONOR.

GEORGE VELLA: Ninforma lill-Onor.

Interpellant biex jagħmel din il- mistoqsija lill-Ministru konċernat.

NAZZJONIJIET UNITI - DELEGATI MALTIN

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid min kienu d-delegati ta' Malta għall-High Level Special Meeting of the Economic and Social Council tan-Nazzjonijiet Uniti li sar fi New York għall- ħabta tat-18 ta' April, 1998; u jpoġġi fuq il-Mejda tal-Kamra kopja tad- diskorsi li saru f'isem Malta f'dik l-okkażjoni?

ONOR.

GEORGE VELLA: Nixtieq ninforma lill-Onor.

Interpellant li r- Rappreżentant Permanenti ta' Malta għall-Ġnus Magħquda, l-Ambaxxatur George Saliba, attenda għall-High Level Special Meeting ta' l-Economic and Social Council tal-Ġnus Magħquda li sar fi New York fit-18 ta' April, 1998.

Nixtieq inżid li ma sar l-ebda diskors f'isem Malta f'din l-okkażjoni.

CROWN PRINCE TAL-ĠORDANJA - VIŻITA F'MALTA

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħidilna meta qed jistenna li l-Crown Prince tal-Ġordanja jagħmel il- viżita uffiċjali f'Malta li stiednu jagħmel l-istess Viċi Prim Ministru?

ONOR.

GEORGE VELLA: Korrispondenza għadha għaddejja.

Meta tiġi maqbula data din tiġi mħabbra.

U.N. COMMISSION ON HUMAN RIGHTS - DELEGATI MALTIN

L-ONOR.

JOE BORG staqsa lill-Vici Prim Ministru, Ministru għall- Affarijiet Barranin u ta' l-Ambjent.: Jista' l-Viċi Prim Ministru jgħid min kienu d-delegati ta' Malta għall-"54" Session of the United Nations Commission on Human Rights li saret f'Ġinevra bejn is-16 ta' Marzu u l-24 ta' April, 1998; jgħid x'inhi l-funzjoni tagħhom; u ipoġġi fuq il-Mejda tal- Kamra kopja tad-diskorsi li saru f'isem Malta f'dik l-okkażjoni?

ONOR.

Interpellant li:

Id-Delegazzjoni ta' Malta għall-"54 Session of the United Nations Commission on Human Rights li saret f'Ġinevra bejn is-16 ta' Marzu u l-24 ta' April, 1998 kienet komposta mir-Rappreżentanza Maltija tal-Missjoni Permanenti ta' Malta għall-Ġnus Maqgħuda f'Ġinevra.

Mhux applikabbli.

Kopja tad-diskors li d-Delagazzjoni għamlet f'isem Malta f'dik l- okkażjoni tpoġġa fuq il-Mejda tal-Kamra aktar kmieni f'din is-seduta

MISTOQSIJIET GĦAL TWEĠIBIET BIL-MIKTUB

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ tal-familja, li d-dettalji tagħha qed jintbagħtu separatment, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbagħtx?

U jekk hu l-każ meta se jintbagħat?

Minn meta konna zorniehom qabel l-elezzjoni, flimkien mal-Prim Ministru attwali, jista' jgħid jekk il- qagħda ta' din il-familja komplietx taggrava ruħha?

ONOR.

ALFRED PORTELLI: Jien informat illi l-familja li dwarha qed issir il-mistoqsija ġiet offruta post ieħor ġdid, il-Belt stess iżda huma lanqas biss riedu jmorru jarawh.

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid x'inhi sewwa sew il-policy approvata f'Novembru 1992 fejn jidħlu talbiet għal tiswijiet f'kirijiet f'postijiet tal-gvern?

Kemm kienu t-talbiet fl-1992?

Kemm inqdew?

X'wassal biex ikun hemm bidla fil-policy f'Ottubru ta' l-1993?

X'bidliet jistgħu jseħħu f'din il-policy biex ikollna firxa akbar u jiġu akkomodati aktar nies?

Fiex kien jikkonsisti x-xogħol ta' tfassil tal-policy fl-1992?

X'tibdil mistenni jsir fil-policy?

ONOR.

ALFRED PORTELLI: Il-policy dwar tiswijiet approvata fl-1992 kienet tindika x'inhuma x-xogħlijiet li għalihom kien responsabbli d-Dipartiment tal-Bini u Tiswija tad-Djar u x'inhuma dawk li huma r-responsabbilta' tar- residenti.

Bażikament il-Gvern hu responsabbli għax-xogħlijiet ta' manutenzjoni f'partijiet komuni u l-inkwilin responsabbli għal xogħlijiet mill-bieb 'il ġewwa, bl-eċċezzjoni ta' gallarijiet ta' l-injam, tiswija u tibdil ta' soqfa u ta' ħitan perikolużi.

Fl-1993 il-policy kienet ġiet emendata biex tinkludi tiswija/tibdil ta' injam li kien ġie attakkat mit- termites.

Fl-1997, ġie deċiż li l-policy għalkemm intenzjonata li taqta' l- possibbilta' ta' abbuż kienet qegħda toħloq ċertu tbatija għal dawk l- inkwilini ta' qligħ tant baxx li ma kenux jistgħu jaffordjaw li jħallsu għal tiswijiet anke bażiċi.

GĦalhekk saret skema bil-fondi tad-Dipartiment tal-Bini u Tiswija ta' Djar u amministrata mill-Awtorita tad-Djar, fejn tingħata għajnuna lil dawk l-inkwilini f'postijiet tal-Gvern bi dħul ta' anqas minn Lm2,600.

Fil-fatt mill-20 ta' April dawn ir-residenti jistgħu jibbenefikaw minn għajnuna sa Lm500 biex jagħmlu xogħol fuq madum, aperturi, kmamar tal-banju, dawl, ilma, ecc. Li sal-lum kienu jkollhom jagħmluhom spejjeż tagħhom.

B'hekk għalkemm il-policy per se ma nbiddlitx, saret skema ġdida li estendiet il policy li permezz tal-iskema l-ġdida familji fil-bżonn se jiġu mgħejjuna jagħmlu t-tiswijiet meħtieġa fil-fond fejn joqogħdu.

DJAR - INSPECTORS

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Għar-rigward tal-każ tal-persuna, li isimha qed jintbagħat separatament, jista' l-Ministru jgħid jekk intbagħatx inspector?

Jekk fl-affermattiv, meta?

Jekk fin-negattiv, għaliex ma ntbagħatx?

U jekk hu l-każ, meta se jintbagħat?

Dan il-każ ta' single parent qed jiġi trattat bħala social case?

ONOR.

ALFRED PORTELLI: Jien informat illi fil-każ indikat għad ma saritx spezzjoni tal-post fejn toqgħod l-applikanta u din issir meta jkun il-waqt.

Il-każ, bħal fil-każi l-oħra hu wieħed soċjali u qed ikun trattat bħala tali mid-dipartiment.

DJAR - INSPECTORS

L-ONOR.

Jekk fl-affermattiv, meta?

U jekk hu l-każ, meta se jintbagħat?

X'jgħid iċ-ċertifikat peritali dwar dan l-appartament?

ONOR.

ALFRED PORTELLI: Jien informat illi l-każ indikat hu wieħed fejn hemm periklu.

Spezzjoni tal-post saret fid-29 ta'Awissu, 1997.

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid kemm hu n-numru preżenti ta' talbiet biex jinbidlu u/jew jitranġaw is-soqfa ta' postijiet perikolużi li huma kirijiet tal-Gvern?

Kollha għandhom ċeritifkat ta' perit?

Meta se jinqdew?

ONOR.

ALFRED PORTELLI: Skond ir-records tad-Dipartiment tal-Bini u Tiswija ta' Djar, hemm 29 soqfa ċertifikati li jridu jinbidlu u li 133 soqfa li jridu jissewwew.

Is-soqfa li jridu jinbidlu kollha ġew spezzjonati u ċertifikati mill-periti tad-dipartiment waqt li dawk li se jissewwew ġew iċċertifikati mill-Uffiċjal Prinċipal Tekniku li hu nkarigat mit-Taqsima tat-Tenement Repairs tad-dipartiment.

DJAR - TISWIJIET

L-ONOR.

SANDRO SCHEMBRI ADAMI staqsa lill-Ministru tad-Djar u Kunsilli Lokali: Jista' l-Ministru jgħid xi pjani għandu l-Ministeru biex jassigura li ħafna mill-Housing Estates jiġu rranġati kif xieraq?

It- tikħil ta' faċċati minn barra ta' blokki diversi se jkun estiż ukoll għal dawn il-Housing Estates hekk mitluqin?

ONOR.

ALFRED PORTELLI: Kif jaf l-Onor.

Interpellant, id-Dipartiment tal- Bini u Tiswija ta Djar għaddej bi programm kontinwu ta' tiswijiet inkluż it- tikħil tal-faċċati minn barra ta' blokki differenti.

Naturalment ma tistax tagħmel il-housing estates kollha f'daqqa.

GĦalhekk ix-xogħol inevitibbalment ikollu jsir estate wara l-ieħor.

L-offerti għal tibdil ta' soqfa ħargu u se jingħataw fil-ġranet li ġejjin.

GĦalhekk ix-xogħol mistenni li jsir sas-sajf li ġej.

Dawk li huma tiswijiet jingħataw prijorita' u għandhom isiru wkoll f'dawn is-sitt xhur li ġejjin.